കാണാതായ സേനാവിമാനത്തിലെ 13 പേരും മരിച്ചതായി വ്യോമസേന – Kasaragod.com\nന്യൂഡല്‍ഹി: മൂന്ന് മലയാളി സൈനികരടക്കം 13 പേരുമായി കാണാതായ വ്യോമസേനയുടെ എ.എന്.-32 ചരക്കുവിമാനത്തിലുണ്ടായിരുന്ന എല്ലാവരും മരിച്ചതായി സ്ഥിരീകരിച്ചു. തിരച്ചില് സംഘം വിമാനം തകര്‍ന്ന പ്രദേശത്തെത്തി. സൈനികരടങ്ങിയ സംഘം ഇവിടെ പരിശോധന നടത്തി വരികയാണ്.\nഅരുണാചലിലെ ലിപോ മേഖലയില് ചൊവ്വാഴ്ച വിമാന അവശിഷ്ടങ്ങള് കണ്ടെത്തിയതായി വ്യാമസേന അറിയിച്ചിരുന്നു. എട്ടു ദിവസത്തോളം നീണ്ട തിരിച്ചിലിനൊടുവിലാണ് വിമാനം കണ്ടെത്തിയത്. എം.ഐ.-17 ഹെലികോപ്റ്ററാണ് 12,000 അടി ഉയരത്തില്‍നിന്ന് വിമാനത്തിന്റെ അവശിഷ്ടങ്ങള് കണ്ടെത്തിയത്. ഇന്ന് രാവിലെയോടെ തിരിച്ചില് സംഘം ഈ\nപ്രദേശത്തേക്ക് എത്തുകയായിരുന്നു. കാണാതായ വിമാനത്തിലുള്ളവരാരും രക്ഷപ്പെട്ടിട്ടില്ലെന്ന് വ്യോമസേന അറിയിച്ചു.\nമൃതദേഹങ്ങളടക്കം കണ്ടെത്താനുള്ള ശ്രമത്തിലാണിപ്പോള് തിരച്ചില് സംഘം. വിമാനം തകര്‍ന്ന് വീണ പ്രദേശത്തേക്ക് ഹെലികോപ്ടര് ഇറക്കാന് സാധിക്കാത്തതിനെ തുടര്‍ന്ന് പാരച്യൂട്ടുകള് ഉപയോഗിച്ചാണ് ആളുകളെ ഇറക്കിയത്. ഇന്നലെ തന്നെ സംഘം ഇങ്ങോട്ടേക്കെത്തിയെങ്കിലും മോശം കാലാവസ്ഥയെ തുടര്‍ന്ന് തിരച്ചില് നിര്‍ത്തിവെച്ച് ഇന്ന് പുലര്‍ച്ച വീണ്ടും ശ്രമം നടത്തുകയായിരുന്നു. തൃശ്ശൂര് മുളങ്കുന്നത്തുകാവ് സ്വദേശി സ്‌ക്വാഡ്രന് ലീഡര് വിനോദ്, കൊല്ലം അഞ്ചല് സ്വദേശി സര്‍ജന്റ അനൂപ്കുമാര്, കണ്ണൂര് അഞ്ചരക്കണ്ടി സ്വദേശി കോര്‍പ്പറല് എന്.കെ. ഷരിന് എന്നിവരാണ് വിമാനത്തിലുണ്ടായിരുന്ന മലയാളികള്\nബ്ലാക്ബോക്സ് വീണ്ടെടുക്കാനുള്ള ശ്രമവുംനടക്കുന്നുണ്ട്. വ്യോമപാതയില്‍നിന്ന് 15-20 കിലോമീറ്റര് വടക്കുമാറിയാണ് അവശിഷ്ടം കണ്ടെത്തിയത്.\nഎട്ടു വ്യോമസേനാംഗങ്ങളും അഞ്ചു യാത്രക്കാരുമായി അസമിലെ ജോര്‍ഹട്ടില്‍നിന്ന് അരുണാചല്‍പ്രദേശിലെ മേചുക വ്യോമത്താവളത്തിലേക്ക് ജൂണ് മൂന്നിനു പുറപ്പെട്ട വിമാനമാണ് കാണാതായത്. പറന്നുയര്‍ന്ന് അരമണിക്കൂറിനകം വിമാനവുമായുള്ള ബന്ധം നഷ്ടമായി.\nPrevious വിദ്യാര്‍ത്ഥികളുടെ അറബി ഭാഷ പഠിക്കാനുള്ള അവകാശ നിഷേധത്തിനെതിരെ: എം എസ് എഫ്\nNext പാലക്കുന്നില് വീണ്ടും കടയുടെ ചുമര് തുരന്ന് കവര്‍ച്ച ;മോഷ്ടാവ് സി സി ടി വിയില് കുടുങ്ങി\nന്യൂഡല്‍ഹി : കേന്ദ്ര ആഭ്യന്തര മന്ത്രി അമിത്ഷായ്ക്ക് കോവിഡ് സ്ഥിരീകരിച്ചു. അദ്ദേഹം തന്നെയാണ് ട്വിറ്ററിലൂടെ ഇക്കാര്യം അറിയിച്ചത്. ഡല്‍ഹി ഗുരുഗ്രാമിലെ …


ഏറെ കൊട്ടിഘോഷിച്ച ബിഎംഡബ്ല്യുവിനെ മോദി കൈവിട്ടു; ഇനി കൂട്ട് റേഞ്ച് റോവര്? - Malayalam DriveSpark\nഏറെ കൊട്ടിഘോഷിച്ച ബിഎംഡബ്ല്യുവിനെ മോദി കൈവിട്ടു; കാരണം അന്വേഷിച്ച് സോഷ്യൽ മീഡിയ\nUpdated: Thursday, August 17, 2017, 19:32 [IST]\nഏറെ കൊട്ടിഘോഷിച്ച ബിഎംഡബ്ല്യു7സീരീസിനെ പ്രധാനമന്ത്രി നരേന്ദ്രമോദി കൈവിട്ടോ? രാജ്യാന്തര ഓട്ടോപ്രേമികള് പോലും ഇപ്പോള് ചര്‍ച്ച ചെയ്യുന്നത് ഇതാണ്.\n71 ആം സ്വാതന്ത്ര്യദിനത്തില്, രാജ്യത്തെ അഭിസംബോധന ചെയ്യാനായി പ്രധാനമന്ത്രി നരേന്ദ്രമോദി ചെങ്കോട്ടയില് വന്നിറങ്ങിയത് റേഞ്ച് റോവറില്; ബിഎംഡബ്ല്യുവിന് പകരം റേഞ്ച് റോവറിനെ തെരഞ്ഞെടുക്കാന് എന്താണ് കാരണം? ചോദ്യങ്ങള് ഇങ്ങനെ പലതാണ്.\n2014 മെയ് മാസം ഇന്ത്യയുടെ പ്രധാനമന്ത്രിയായി ചുമതലയേറിയ നരേന്ദ്രമോദി, പ്രതിരോധ കവചം ഒരുക്കിയ കസ്റ്റമൈസ്ഡ് ബിഎംഡബ്ല്യു7സീരീസിലായിരുന്നു ഇക്കലാമത്രയും യാത്ര ചെയ്തിരുന്നത്.\nപൊടുന്നനെ ആഢംബര എസ്‌യുവിയിലേക്ക് ചേക്കാറാനുള്ള കാരണമെന്തെന്ന അന്വേഷണത്തിലാണ് ഏവരും.\nഇതാദ്യമായാണ് പ്രധാനമന്ത്രി നരേന്ദ്രമോദി ആഢംബര എസ്‌യുവി ഉപയോഗിക്കുന്നതെന്ന് കേന്ദ്ര ഉദ്യോഗസ്ഥര് വ്യക്തമാക്കിയിട്ടുണ്ട്. സുരക്ഷാ ആശങ്കകള് അല്ലെങ്കില് ചില അടിയന്തര സാഹചര്യമാകാം റേഞ്ച് റോവറിനെ സ്വാതന്ത്ര്യദിനത്തിനായി തെരഞ്ഞെടുക്കാന് കാരണമായതെന്നാണ് നിഗമനം.\nഅതേസമയം, ഓഗസ്റ്റ് 13 ന് നടന്ന ഫുള് ഡ്രസ് റിഹേഴ്‌സലില് ബിഎംഡബ്ല്യുവായിരുന്നു ഡമ്മി റണ്ണിനായി ഉപയോഗിച്ചിരുന്നത്. കഴിഞ്ഞ റിപ്പബ്ലിക് ദിന പരേഡിലും പ്രധാനമന്ത്രി നരേന്ദ്രമോദി എത്തിയിരുന്നത് ബിഎംഡബ്ല്യു കാറിലായിരുന്നു.\nരാജ്യത്തെ അഭിസംബോധന ചെയ്തതിന് പിന്നാലെ റേഞ്ച് റോവറിന്റെ ഫ്രണ്ട് സീറ്റില് മോദി വന്നിരുന്നതായും ദൃശ്യങ്ങള് വെളിപ്പെടുത്തുന്നു. പ്രധാനമന്ത്രിയുടെ സുരക്ഷാ ചുമതലയുള്ള സ്‌പെഷ്യല് പ്രൊട്ടക്ഷന് ഗ്രൂപ്പാണ് ഏത് കാര് തെരഞ്ഞെടുക്കണമെന്ന് തീരുമാനിക്കുന്നത്.\nപ്രധാനമന്ത്രി നരേന്ദ്രമോദിക്ക് പുറമെ കോണ്‍ഗ്രസ് അധ്യക്ഷ സോണിയ ഗാന്ധി, രാഹുല് ഗാന്ധി, പ്രിയങ്ക ഗാന്ധി, മുന് പ്രധാനമന്ത്രി മന്‍മോഹന്‍സിംഗിനും സ്‌പെഷ്യല് പ്രൊട്ടക്ഷന് ഗ്രൂപ്പിന്റെ സംരക്ഷണമുണ്ട്.\nഗുജറാത്ത് മുഖ്യമന്ത്രിയായിരിക്കെ ഇന്ത്യൻ നിർമ്മിത മഹീന്ദ്ര സ്‌കോര്‍പിയോ എസ്‌യുവിയാണ് മോദി ഉപയോഗിച്ചിരുന്നത്.\nModi Ditches BMW, Opts For A Range Rover. Read in Malayalam.


സ്വിസ് അക്കൗണ്ട് മരവിപ്പിച്ച് സ്വീഡൻ; സ്വിറ്റ്സർലൻഡിനെ ഒരു ഗോളിന് പരാജയപ്പെടുത്തി സ്വീഡൻ ക്വാർട്ടറിൽ - metromatinee.com Lifestyle Entertainment & Sports\nസെന്റ് പീറ്റേഴ്സ്ബർഗ്: പ്രതിരോധാത്മക ഫുട്ബോളിന്റെ അപ്പോസ്തലന്മാരുടെ കൊമ്പുകോർക്കലിൽ വിജയം സ്വീഡന് . ചാമ്പ്യൻഷിപ്പിലുടനീളം മിന്നം പ്രകടനം പുറത്തെടുത്ത്, ഒരു മത്സരത്തിൽപ്പോലും പരാജയപ്പെടാതെ മുന്നേറിയ സ്വിറ്റ്സർലൻഡിന്റെ പ്രതിരോധക്കോട്ട തകർത്ത സ്വീഡൻ വിജയിച്ചത് ഏകപക്ഷീയമായ ഒരു ഗോളിനാണ്.\n66-ാം മിനിറ്റിൽ ഫോഴ്സ് ബർഗാണ് സ്വീഡന്റെ വിജയഗോൾ നേടിയത്.\nഇംഗ്ലണ്ട്- കൊളംബിയ മത്സര വിജയികളാണ് സ്വീഡന് ക്വാർട്ടറിൽ എതിരിടേണ്ടത്.\nമത്സരത്തിൽ ഇഞ്ചുറി ടൈമിൽ സ്വിറ്റ്സർലൻഡിന്റെ മൈക്കിൾ ലാംഗിനെ ചുവപ്പ് കാർഡ് കാണിച്ചു പുറത്താക്കി.\n24 വർഷത്തിനു ശേഷമാണ് സ്വീഡൻ ലോകകപ്പ് ക്വാർട്ടറിൽ പ്രവേശിക്കുന്നത്.\nമത്സരത്തിന്റെ ആദ്യ പകുതി ഗോൾ രഹിതമായിരുന്നു. നാൽപ്പത്തിയഞ്ച് മിനിറ്റിൽ കളിയിലെ ആധിപത്യം സ്വിറ്റ്സർലൻഡിനായിരുന്നെങ്കിലും ഗോൾ എന്നുറപ്പിച്ച നിരവധി മുന്നേറ്റങ്ങളോടെ സ്വീഡനും കളം നിറഞ്ഞു. വിട്ടുവീഴ്ചയില്ലാത്ത പ്രതിരോധത്തിന് ഇരുടീമും കൂടുതൽ പ്രാധാന്യം നൽകിയതോടെയാണ് ആദ്യ പകുതി ഗോൾ രഹിതസമനിലയിൽ കലാശിച്ചു.\nഗോളടിക്കുന്നതിലും അവർ ശ്രദ്ധിച്ചത് എതിരാളികളെ തടഞ്ഞു നിർത്തുന്നതിലായിരുന്നു.\nരണ്ടാം പകുതിയിൽ ഗോൾ നേടണമെന്ന ഉറച്ച ലക്ഷ്യത്തോടെയാണ് ഇരു ടീമും ഇറങ്ങിയത്. 66-ാം മിനിറ്റിൽ സ്വീഡനാണ് ഗോളടിക്കാൻ ഭാഗ്യമുണ്ടായത്. സ്വിസിന്റെ പ്രതിരോധക്കോട്ട തകർത്തത് ഫോഴ്സ്സ് ബർഗ്. തോയ്വോനിന്റെ പാസിൽ നിന്ന് ഫോഴ്സ് ബർഗ് തൊടുത്ത ലോഗ് റേഞ്ച് സ്വിസ് താരം അക്കാഞ്ജിയുടെ കാലിൽ ഉരുമ്മി സ്വന്തം വലയിൽ കയറി.\nപിന്നീട് സ്വിസ് ടീം നിരവധി മുന്നേറ്റങ്ങൾ നടത്തിയെങ്കിലും ഗോൾ പിറന്നില്ല.\nSweden vs Switzerland prequarter


മരണത്തെ കാത്തുനിന്ന ഉറക്കമില്ലാത്ത രാത്രി; നിര്‍ഭയ കേസ് പ്രതികള് കുളിച്ചില്ല, ആഹാരം കഴിച്ചില്ല\nപ്രതികളായ മുകേഷ് സിംഗ്,വിനയ് ശര്‍മ്മ എന്നിവര് അത്താഴം കൃത്യസമയത്ത് തന്നെ കഴിച്ചിരുന്നതായി തിഹാര് ജയിലുമായി ബന്ധപ്പെട്ട വൃത്തങ്ങള് പറഞ്ഞു\n20 Mar, 2020 at 08:24 AM\nവര്‍ഷങ്ങള് നീണ്ട നിയമപോരാട്ടത്തിന് ശേഷം നിര്‍ഭയ കേസ് പ്രതികളുടെ വധശിക്ഷ നടപ്പിലാക്കിയിരിക്കുകയാണ്.ഇന്ന് പുലര്‍ച്ചെ 5.30നാണ് പ്രതികളെ തൂക്കിലേറ്റിയത്. വധശിക്ഷക്ക് മുന്‍പുള്ള രാത്രി ഉറക്കമില്ലാത്ത നിമിഷങ്ങളായിരുന്നു പ്രതികള്‍ക്ക് സമ്മാനിച്ചതെന്ന് എ.എന്.ഐ റിപ്പോര്‍ട്ട് ചെയ്യുന്നു.\nനിര്‍ഭയ കേസ് പ്രതി മുകേഷ് അവയവദാനം നടത്താന് ആഗ്രഹിച്ചു, വിനയ് പെയിന്റിംഗുകള് വാഗ്ദാനം ചെയ്തു\nപ്രതികളായ മുകേഷ് സിംഗ്,വിനയ് ശര്‍മ്മ എന്നിവര് അത്താഴം കൃത്യസമയത്ത് തന്നെ കഴിച്ചിരുന്നതായി തിഹാര് ജയിലുമായി ബന്ധപ്പെട്ട വൃത്തങ്ങള് പറഞ്ഞു. റൊട്ടി,ദാല്,ചോറ്,സബ്ജി എന്നിവയടങ്ങുന്നതായിരുന്നു അത്താഴം. എന്നാല് അക്ഷയ് സിംഗ്, പവന് ഗുപ്ത എന്നിവര് അത്താഴം ഉപേക്ഷിക്കുകയും ചെയ്തു. വ്യാഴാഴ്ച വൈകിട്ട് ഒരു ചായ മാത്രമാണ് അക്ഷയ് കഴിച്ചത്.\nനിര്‍ഭയ പ്രതികളെ തൂക്കിലേറ്റി; സ്വതന്ത്ര ഇന്ത്യയിലെ വധശിക്ഷകളിലൂടെ..\nഒരു രാത്രി മുഴുവൻ ഉറക്കമില്ലാതെയാണ് നാല് പേരും കഴിഞ്ഞത്. മുകേഷ് സിങ് മാത്രം കഴുമരത്തിലേക്കു കയറുന്നതിനു മുൻപ് ജയിൽ ഉദ്യോഗസ്ഥരോട് മാപ്പു ചോദിച്ചിരുന്നു. പുലർച്ചെ 3.30ന് പ്രതികളെ വിളിച്ചു. പ്രഭാതഭക്ഷണം കഴിക്കാൻ തയ്യാറായില്ല. അവരോട് കുളിക്കാൻ ആവശ്യപ്പെട്ടെങ്കിലും ആരും കുളിച്ചില്ല. തലേ ദിവസം രാത്രി ധരിച്ച വസ്ത്രങ്ങള് തന്നെയാണ് തൂക്കിലേറ്റുന്ന സമയത്തും പ്രതികള് ധരിച്ചിരുന്നത്.\nപ്രതികളായ പവൻ ഗുപ്ത, വിനയ് ശർമ, മുകേഷ് സിങ് എന്നിവർ തിഹാർ ജയിലിൽ തടവുകാർക്കുള്ള ജോലി ചെയ്തിരുന്നു. ഇതിന്റെ പ്രതിഫലം കുടുംബാംഗങ്ങൾക്ക് അയച്ചു കൊടുക്കും. അക്ഷയ് താക്കൂർ ജോലി ചെയ്‌തിട്ടില്ല. പ്രതികളുടെ സാധനങ്ങളും കുടുംബത്തിന് അയച്ചുകൊടുക്കും.\nമുകേഷ് തന്റെ അവയവങ്ങള് ദാനം ചെയ്യാന് ആഗ്രഹിച്ചിരുന്നു. വിനയ് ജയിലില് വച്ച് താന് വരച്ച ചിത്രങ്ങള് ജയിലില് തന്നെ സൂക്ഷിക്കണമെന്ന് ആവശ്യപ്പെട്ടിരുന്നു. മറ്റ് രണ്ട് പേര് അന്ത്യാഭിലാഷമായി ഒന്നും ആവശ്യപ്പെട്ടുമില്ല.\nNirbhaya Casedeath.Mukesh Singh


ശ്രീമദ് ഭാഗവതം - കൃഷ്ണഭക്തിയുടെ അനശ്വരഗാനം - Amma Malayalam\nശ്രീമദ് ഭാഗവതം – കൃഷ്ണഭക്തിയുടെ അനശ്വരഗാനം\nവേദോപനിഷത്തുകളും ബ്രഹ്മസൂത്രവും ഭഗവദ്ഗീതയും പുരാണേതിഹാസങ്ങളും ഒക്കെ മനുഷ്യരാശിക്ക് സമ്മാനിച്ച പുരാതന ഋഷീശ്വരന്മാര് ലോകം കണ്ടതില് വെച്ചേറ്റവും വലിയ ശാസ്ത്രജ്ഞന്മാരാണ്. ആധുനിക ശാസ്ത്രജ്ഞന്മാര് വന് സജ്ജീകരണങ്ങളുള്ള പരീക്ഷണശാലകളിലിരുന്ന് ഗവേഷണം നടത്തുന്നു. എന്നാല് ഋഷി, സ്വന്തം മനസ്സിനെ തന്നെ പരീക്ഷണശാലയും ഗവേഷണവിഷയവുമാക്കി. മഹാത്യാഗത്തിന്റെയും കഠിനതപസ്സിന്റെയും മാര്‍ഗ്ഗത്തിലൂടെ സഞ്ചരിച്ച് അവര് മനസ്സിനും ബുദ്ധിക്കും അതീതമായ പ്രപഞ്ച രഹസ്യം കണ്ടെത്തി. ഈ അണ്ഡകടാഹത്തെ മുഴുവന് നിയമിക്കുന്ന മഹാശക്തി, ഈശ്വരന് തന്നില്‍ത്തന്നെയാണ് കുടികൊള്ളുന്നതെന്ന പരമസത്യം അവര് അറിയുകയും അനുഭവിക്കുകയും ചെയ്തു. ആ ഋഷിപരമ്പരയില് മത്സ്യഗന്ധിയായ സത്യവതിയുടെ മകനായി ജനിച്ച വേദവ്യാസന്റെ സ്ഥാനം ഏറ്റവും വലുതാണ്. അദ്ദേഹം വേദങ്ങളെ നാലായി പകുത്തു, പതിനെട്ട് പുരാണങ്ങളും മഹാഭാരതവും ബ്രഹ്മസൂത്രവും രചിച്ചു. ആ വേദവ്യാസ മഹര്‍ഷിയെയാണ് ആചാര്യന്മാരുടേയും ആചാര്യനായി കണ്ട് ഇന്നും ലോകം ആരാധിക്കുന്നത്.\nഎന്നാല്, ഇത്രയൊക്കെ ചെയ്തിട്ടും അദ്ദേഹത്തിന്റെ മനസ്സിന് സന്തോഷവും സംതൃപ്തിയും ലഭിച്ചില്ല. ഒരപൂര്‍ണ്ണത, എന്തോ ഒരു ശുന്യത, അദ്ദേഹത്തിന്റെ മനസ്സിനെ അലട്ടി. അപ്പോഴാണ് നാരദമഹര്‍ഷി അവിടെയെത്തിയത്. അദ്ദേഹം വേദവ്യാസനെ ഇങ്ങനെ ഉപദേശിച്ചു. ‘ഭഗവാനോടുള്ള പരമപ്രേമം വര്‍ണ്ണിക്കാതെ, അതനുഭവിക്കാതെ, മറ്റെന്തൊക്കെ ചെയ്താലും അതെല്ലാം അര്‍ത്ഥശുന്യമായി കലാശിക്കും. അതുകൊണ്ട്, ഈശ്വരപ്രേമത്തിന്റെ അമൃതംനുകർന്ന് അതിന്റെ മഹത്വം പാടൂ.’\nമഹാജ്ഞാനികള്‍ക്കും പണ്ഡിതന്മാര്‍ക്കും തപസ്വികള്‍ക്കും വേദാന്തികള്‍ക്കും അതേപോലെതന്നെ, വൃന്ദാവനവാസികളും സാധാരണക്കാരുമായ ഗോപീഗോപന്മാര്‍ക്കും എന്തിന്, പക്ഷിമൃഗാദികള്‍ക്കും വൃക്ഷലതാദികള്‍ക്കുപോലും ശ്രീകൃഷ്ണനോടുണ്ടായിരുന്ന നിഷ്‌ക്കളങ്കഭക്തിയുടെ മാഹാത്മ്യം വര്‍ണ്ണിക്കാനാണ് നാരദമഹര്‍ഷി വ്യാസനെ ഉപദേശിച്ചത്. അങ്ങനെ, അത്ഭുതങ്ങളില് വെച്ച് അത്യത്ഭുതം, നിത്യനൂതനം, എത്ര ആസ്വാദിച്ചാലും മതിവരാത്തത്, എന്നൊക്കെ വിശേഷിപ്പിക്കാവുന്ന ഗോപികാപ്രേമത്തിന്റെ, കൃഷ്ണഭക്തിയുടെ അനശ്വരഗാനമായ ശ്രീമദ് ഭാഗവതത്തിന് വേദവ്യാസമുനി ജന്മം നല്‍കി.\nശ്രീകൃഷ്ണന്റെ ഹൃദയം പരമപ്രേമസ്വരൂപമാണ്. ആ പ്രേമം സര്‍വ്വഭൂതങ്ങളുടേയും ഹൃദയമാണ്. പ്രേമത്തിന്റെ ഭാഷക്ക് അതിര്‍വരമ്പുകളില്ല. സകലചരാചരങ്ങള്‍ക്കും മനസ്സിലാകുന്ന ഭാഷയാണത്. ഒരു നദിയുടെ പ്രവാഹം പോലെ, ശരീരത്തിനും മനസ്സിനും സുഖം പകരുന്ന ഒരു കുളിര്‍കാറ്റുപോലെ, പരപ്രേമത്താല് പരിപൂരിതമായ ഹൃദയം എല്ലാത്തിനേയും തഴുകിയൊഴുകും. അതാണ് കൃഷ്ണപ്രേമത്തില് വൃന്ദാവനത്തിലെ സര്‍വ്വ ജീവജാലങ്ങളും മതിമറന്ന് നിന്നു എന്നു പറയുന്നതിന്റെ അര്‍ത്ഥം.\nജീവിതത്തില് മറ്റെല്ലാമുണ്ടായാലും, പ്രേമം ഇല്ലെങ്കില്, ഈശ്വരനോട് നിഷ്‌ക്കാമമായ ഭക്തിയില്ലെങ്കില് സൗന്ദര്യവും സന്തോഷവും സമാധാനവും ഉണ്ടാകില്ല. കാരണം, ജീവിതം നിലനില്‍ക്കുന്നതുതന്നെ പ്രേമത്തിലാണ്. ലൗകീകകര്‍മ്മങ്ങളുടെ വിജയത്തിന് പോലും പ്രേമത്തിന്റെ ഊര്‍ജ്ജവും വീര്യവും ആവശ്യമാണ്.\nപുരാണങ്ങളില് വെച്ച് അതിശ്രേഷ്ഠമാണ് ശ്രീമദ് ഭാഗവതം. ഭാഗവതത്തെ പോലെ ഭക്തിയും വേദാന്തതത്വവും മുക്തിമാര്‍ഗ്ഗവും അതിലളിതമായ രീതിയില് സമന്വയിപ്പിച്ച് ലോകത്തിന് പകര്‍ന്നു നല്‍കിയ മറ്റൊരു ഗ്രന്ഥം ഇല്ലെന്നുതന്നെ പറയാം. കൂടാതെ, ആധുനിക സയന്‍സിനെ വെല്ലുന്ന വിധത്തില്, പ്രപഞ്ചഘടനയെ കുറിച്ചും, ജ്യോതിശാസ്ത്രത്തെകുറിച്ചും മറ്റുമുള്ള അതിഗഹനവും അതിസൂക്ഷവുമായ സിദ്ധാന്തങ്ങളും ഭാഗവതത്തില് ഒളിപ്പിച്ച് വെച്ചിരിക്കുന്നു.\nഎന്തുകൊണ്ടാണ് ഈശ്വരപ്രേമത്തിനും ഭക്തിമാര്‍ഗ്ഗത്തിനും ഇത്രയധികം പ്രാധാന്യം കല്പിച്ചിരിക്കുന്നത്? കാരണം, കര്‍മ്മമോ ജ്ഞാനമോ രാജയോഗമോ, ഏതുമാര്‍ഗ്ഗവും ആയിക്കൊള്ളട്ടെ, അവയൊന്നുംതന്നെ ഭക്തിയില്ലാതെ, പ്രേമമില്ലാതെ അനുഭവിക്കുവാന് കഴിയില്ല. എല്ലാ ആദ്ധ്യാത്മിക സാധനകള്‍ക്കും ഭക്തി അല്ലെങ്കില് പ്രേമം കേന്ദ്രബിന്ദുവാണ്, പൊതുഘടകമാണ്.\nഉപാസനയും പ്രാര്‍ത്ഥനയും ഈശ്വരാരാധനയും ഒക്കെ ഭക്തിപ്രേമങ്ങള് ഇല്ലാതെ സാദ്ധ്യമല്ല. നിഷ്‌ക്കാമപ്രേമം ഇല്ലെങ്കില് ഇവരണ്ടും വേണ്ട ഫലം ചെയ്യില്ല. അതു പോലെ, ഈശ്വരാര്‍പ്പണബുദ്ധിയില്ലാതെ, കര്‍മ്മം ആത്മീയ സാധനയാകില്ല, കര്‍മ്മയോഗമാകില്ല. മനഃശുദ്ധി കൈവരിക്കുവാനും സാധിക്കില്ല. ജ്ഞാനമാര്‍ഗ്ഗത്തില് ശാസ്ത്രപഠനം ആരംഭിക്കുന്നതും അവസാനിപ്പിക്കുന്നതും പ്രാര്‍ത്ഥനയോടുകൂടിയാണ്. അതുകൊണ്ട് ഉള്ളില് പ്രേമമില്ലാതെ ജ്ഞാനസാധന സാധിക്കില്ല. ഇങ്ങനെ, എല്ലാ മാര്‍ഗ്ഗങ്ങളുടേയും കേന്ദ്രബിന്ദു ഭക്തിയും പ്രേമവുമാണ്.\nജീവിതത്തെയും ഈശ്വരവൈഭവത്തെയും രണ്ടായി പിരിച്ച്‌നിര്‍ത്താന് കഴിയില്ല. ഈ രണ്ട് ശക്തികളേയും ഒരേപോലെ ഇണക്കിച്ചേര്‍ത്ത് പോകാന് സാധിക്കണം. ബുദ്ധിക്കും യുക്തിക്കും അപ്പുറം ഈ പ്രപഞ്ചത്തിനൊരു താളവും നിയമവും നിലനില്പും ഉണ്ട്. ഈ ഘടകങ്ങളെ നിയന്ത്രിക്കുന്ന അദൃശ്യവും നിഗൂഡവുമായ ആ മഹാശക്തിയെ കൂടി അംഗീകരിച്ചാലെ ജീവിതത്തിന് പൂര്‍ണ്ണത കൈവരൂ. അവിടെ യുക്തിയല്ല, ഹൃദയം നിറഞ്ഞ ഭക്തിയും പ്രേമവും വിശ്വാസവുമാണ് ആവശ്യം. ചുരുക്കിപ്പറഞ്ഞാല്, ജീവിതവും ഈശ്വരപ്രേമവും രണ്ടല്ല, ഒന്നാണ്. രണ്ട് കണ്ണുകളും കാതുകളും പോലെ, പ്രാണസഞ്ചാരത്തിന് സഹായിക്കുന്ന നാസാദ്വാരങ്ങള് പോലെ, ഇരുകൈകളും കാലുകളും പോലെ, ജീവിതത്തില് ഈശ്വര പ്രേമത്തിനും ജ്ഞാനത്തിനും തുല്യസ്ഥാനമാണുള്ളത്. എന്നാല് പ്രേമമില്ലാതെ, ഈശ്വരഭക്തിയില്ലാതെ ലോകജീവിതത്തില് സന്തുഷ്ടിയും സമാധാനവും കണ്ടെത്താന് കഴിയില്ല. ഇതാണ് ഭാഗവതം വേദവ്യാസനിലൂടെ ലോകത്തെ പഠിപ്പിക്കുന്നത്.\nവ്യാസമുനിക്ക് നേടാനായി ഒന്നുമുണ്ടായിരുന്നില്ല. അദ്ദേഹം പൂര്‍ണ്ണതൃപ്തനും പരമാനന്ദമഗ്നനും ആയിരുന്നു. പക്ഷെ, ഭാഗവതം രചിക്കുന്നതുവരെയുള്ള അദ്ദേഹത്തിന്റെ കൃതികളിലൊന്നും തന്നെ പരമപ്രേമത്തിന്റെ മഹത്വത്തെ കുറിച്ചും അതിന്റെ പ്രാധാന്യത്തെ കുറിച്ചും കാര്യമായൊന്നും തന്നെ പറഞ്ഞിരുന്നില്ല. അതില്ലാതെയുള്ള ജീവിതം അപൂര്‍ണ്ണവും അസന്തുഷ്ടവും ആകും എന്ന മഹാസത്യം ലോകത്തിനു പറഞ്ഞു തരുവാൻ വേണ്ടിയാണ് സര്‍വ്വജ്ഞന്മാരായ നാരദമുനിയും വേദവ്യാസനും തമ്മിലുള്ള സംവാദം.\nപരമമായ ഈശ്വരശക്തിയിലുള്ള അചഞ്ചലമായ വിശ്വാസമാണ് ഭക്തി. അതുകൊണ്ടു തന്നെ, സര്‍വ്വശക്തിയുടെയും ഉറവിടമായ ഈശ്വരശക്തി, ഭക്തനു തുണയായി എപ്പോഴും കൂടെയുണ്ടാകും. ജീവിതത്തിന്റെ ഏതു സാഹചര്യത്തേയും ധൈര്യത്തോടും നിര്‍ഭയത്തോടും നേരിടാനുള്ള ആത്മവിശ്വാസവും നിശ്ചയദാര്‍ഢ്യവും ശക്തിയും അത് ഭക്തന് നല്‍കും. ധ്രുവന്റെയും പ്രഹ്ലാദന്റെയും ഒക്കെ കഥകള് അതിനുള്ള ഉദാഹരണങ്ങളാണ്.\nവിഷ്ണുഭക്തിയില് നിന്നും പ്രഹ്ലാദനെ പിന്‍തിരിപ്പിക്കാന് എന്തെല്ലാം മാര്‍ഗ്ഗങ്ങളാണ് ഹിരണ്യ കശിപു അവലംബിച്ചത്? ഒന്നും ഫലിക്കാതെ വന്നപ്പോള്, സ്വന്തം മകനെ അയാള് കൊടും പീഡനത്തിനിരയാക്കി. ക്രൂരവും നിഷ്ഠൂരവുമായ രീതിയില് ആ ബാലനെ കൊല്ലാന് ശ്രമിച്ചു. പക്ഷെ, നിഷ്‌ക്കളങ്കവും അചഞ്ചലവുമായ പ്രേമഭക്തി പ്രഹ്ലാദനെ ആ അപകടങ്ങളില് നിന്നെല്ലാം രക്ഷിച്ചു. ഹിരണ്യകശിപുവിനെ വധിച്ചശേഷം നരസിംഹ മൂര്‍ത്തിയുടെ പ്രളയാഗ്നിപോലെയുള്ള സംഹാരരൂപം കണ്ട് അവിടെയുണ്ടായിരുന്ന ദേവീദേവന്മാരും തപസ്വികളും പേടിച്ചരണ്ട് നിന്നു. വലിയസ്ഥാനമാനങ്ങളും ഒടുങ്ങാത്ത സമ്പത്തും അധികാരവും ഒക്കെയുള്ളവരാണ് ദേവന്മാര്. പക്ഷെ, അവരൊന്നും തന്നെ നരസിംഹമൂര്‍ത്തിയെ സമീപിക്കാനോ ശാന്തനാക്കാനോ ധൈര്യപ്പെടാതെ ദൂരെ മാറി നിന്നു. കാരണം ഈശ്വരന്റെ സാന്നിദ്ധ്യവും കൃപയും നേടാന് അധികാരവും സമ്പത്തുമൊന്നുമല്ല വേണ്ടത്. നിഷ്‌ക്കളങ്ക ഭക്തിയാണ്.\nഅവസാനം ഭഗവാനെ ശാന്തസ്വരൂപത്തിലേക്ക് മടക്കിക്കൊണ്ടുവരുവാന് അവരെല്ലാം ചേര്‍ന്ന് പ്രഹ്ലാദനോടഭ്യര്‍ത്ഥിച്ചു. ഭക്തിയുള്ള മനസ്സില് ഭയമില്ല. അമ്മ കുഞ്ഞിനോട് ദേഷ്യപ്പെടും. കണ്ണുരുട്ടി കാണിക്കും. പക്ഷെ അമ്മ എന്തൊക്കെ ഗോഷ്ഠികാണിച്ചാലും കുഞ്ഞി ന്റെ സര്‍സ്വവും അമ്മയാണ്. അവന് ലോകത്തില് അമ്മ മാത്രമേയുള്ളു. അതുപോലെ, പ്രഹ്ലാദന്റെ ഹൃദയത്തില് ഭഗവാനോട് നിഷ്‌ക്കളങ്കമായ പ്രേമഭക്തി മാത്രമേ ഉണ്ടായിരുന്നുള്ളു. നരസിംഹമൂര്‍ത്തിയുടെ രൗദ്രഭാവം അവനില് തെല്ലും ഭയം ജനിപ്പിച്ചില്ല. അവന് നിര്‍ഭയനായി അവിടുത്തെ സമീപിച്ചു. ഭഗവാന്റെ നരസിംഹരൂപത്തെ തൊട്ട് വന്ദിച്ചു; പാടിസ്തുതിച്ചു. നിഷ്‌ക്കളങ്ക ഭക്തനായ പ്രഹ്ലാദന്റെ പ്രേമസ്പര്‍ശനം ഏറ്റ മാത്രയില് തന്നെഭഗവാന് ശാന്തനായി.\nകല്ലിനെ കളഭമാക്കാനും, മുള്ളിനെ മുല്ലപ്പൂവാക്കാനുമുള്ള പരിവര്‍ത്തനശക്തി പ്രേമത്തിന് മാത്രമാണുള്ളത്. അരൂപിയായ ഈശ്വരനെ ശരീരിയാക്കി കാട്ടിത്തരാനും. വീണ്ടും അരൂപി യായി സ്വന്തം ഉള്ളില് ഒതുക്കാനും നിഷ്‌ക്കളങ്കപ്രേമത്തിന് കഴിയും.\nശ്രീരാമന്റെ പാദസ്പര്‍ശത്താല് കല്ലായി തീര്‍ന്ന അഹല്യ വീണ്ടും പുനര്‍ജ്ജനിച്ചു എന്ന് രാമായണത്തില് പറയുന്നു.രാമന് പ്രേമസ്വരൂപനായിരുന്നു. പ്രേമത്തിന്റെ സ്പര്‍ശം കല്ലുപോലുള്ള മനസ്സിനെ പോലും പരിവര്‍ത്തനം ചെയ്യുമെന്നാണ് ആ കഥയുടെ സാരം. ഉള്ളില് ഈശ്വരഭക്തി നിറഞ്ഞ്കവിയുമ്പോള്, പിന്നെ നമ്മള് വ്യക്തിയല്ല, ഈശ്വരശക്തി തന്നെയാണ്. ആ ശക്തിയെ ആര്‍ക്കും നശിപ്പിക്കാന് കഴിയില്ല.\nജീവിതത്തില് ഓരോരുത്തരുര്‍ത്തക്കും ഓരോ ലക്ഷ്യമുണ്ട്. ആ ലക്ഷ്യത്തിലെത്താന് മുന്നിട്ടിറങ്ങുമ്പോള് അനേകം പ്രതിബന്ധങ്ങളുണ്ടാകും. അവയെ അതിജീവിക്കണമെങ്കില്, അസാദ്ധ്യമായ ധൈര്യവും നിശ്ചയദാര്‍ഢ്യവും ആത്മവിശ്വാസവും വേണം. അവിടെ പ്രഹ്ലാദനെ പോലെയും, ധ്രുവനെ പോലെയും നമ്മെ ലക്ഷ്യത്തില് നിന്നും പിന്‍തിരിയാതെ ഉറപ്പിച്ച് നിര്‍ത്തണമെങ്കില്, മനുഷ്യശക്തിക്ക് അതീതമായ ഈശ്വരശക്തിയില് അടിയുറച്ച വിശ്വാസവും സമര്‍പ്പണവും വേണം. അതുണ്ടായാല് വിജയം സുനിശ്ചിതമാണ്.\nമഹാഗുരുക്കന്മാരും ഭാഗവതവും മറ്റ് ശാസ്ത്രഗ്രന്ഥങ്ങളും മനുഷ്യനെ നിരന്തരം ഓര്‍മ്മിപ്പിക്കുന്ന ഒരു സത്യമുണ്ട്. ‘നീ അശക്തനും ദുര്‍ബ്ബലനും നിന്ദ്യനുമല്ല. ശ്രേഷ്ഠനും അതി ശക്തനും ഉത്കൃഷ്ട ഗുണങ്ങളോടും കൂടിയവനുമാണ്. എല്ലാ അറിവും ഉള്ളില് വിളങ്ങുന്ന നീ സൂര്യതേജസ്സോടെ ജ്വലിക്കേണ്ടവനാണ്. മുന്നോട്ട്, ഉയരങ്ങളിലേക്ക് മാത്രം പോകേണ്ടവനാണ്. നീ ഈ ലോകത്തിന്റെ ചക്രവര്‍ത്തിയാണ്…’ ഈ അര്‍ത്ഥം വരുന്ന അനേകം ശ്ലോകങ്ങളും പ്രാര്‍ത്ഥനകളും നമ്മുടെ ശാസ്ത്രങ്ങളില് കാണാം. ഇവിടെ നടക്കുന്ന വിധത്തിലുള്ള യജ്ഞങ്ങളില് നിന്നും ആ ആത്മശക്തിയും വീര്യവും തേജസും വീണ്ടെടുക്കാനുള്ള പ്രേരണ നമുക്കുണ്ടാകണം.\nഭാഗവതം വായിക്കുന്നതും പഠിക്കുന്നതും കേള്‍ക്കുന്നതും പ്രഹ്ലാദനെപോലെ, ധ്രുവനെ പോലെ, വൃന്ദാവനത്തിലെ ഗോപാലന്മാരെയും ഗോപികമാരെയും പോലെ, അമ്മ യശോദയെ പോലെയും ഒക്കെ ആകാന് വേണ്ടിയായിരിക്കണം.\nPrevious Postഹൃദയത്തില്‍നിന്ന് അഹങ്കാരത്തെ ഇല്ലാതാക്കൂ, ഞാന് അവിടെ വന്നു വസിക്കാം\nNext Postധര്‍മ്മത്തെ ജീവിതത്തിന്റെ കേന്ദ്ര ബിന്ദുവാക്കുമ്പോള് ഈശ്വരനോട് അടുക്കുന്നു


നരേന്ദ്ര മോദിയുടെ കേദാർനാഥ് ഗുഹയിൽ സിസിടിവി, കോൾ ബെൽ, ഹാങർ, എസ്പിജി സുരക്ഷ... |\nവടക്കെ ഇന്ത്യയിലെ വോട്ടർമാരെ സ്വാധീനിക്കാൻ ലക്ഷ്യമിട്ട് പ്രധാനമന്ത്രി നരേന്ദ്ര മോദി നടത്തിയ ധ്യാനം അത്യാധുനിക സൗകര്യങ്ങൾ സജ്ജീകരിച്ച ഗുഹയിലായിരുന്നു എന്നാണ് ദേശീയ മാധ്യമങ്ങൾ റിപ്പോർട്ട് ചെയ്യുന്നത്. ഈ ധ്യാനത്തെ കുറിച്ചാണ് സോഷ്യൽമീഡിയ ഒന്നടങ്കം ചർച്ച ചെയ്യുന്നത്. ദിവസത്തിന് 990 രൂപയ്ക്ക് വാടകയ്ക്ക് കൊടുക്കുന്ന അത്യാധുനിക ടെക്‌നോളജി സംവിധാനങ്ങളുള്ള ഗുഹയാണിത്. കഴിഞ്ഞ വർഷമാണ് ഈ ഗുഹ നിർമിച്ചത്. ഇവിടേക്ക് കൂടുതൽ പേരെ ആകർഷിപ്പിക്കാൻ ലക്ഷ്യമിട്ട് ഗാർഗ്വാൾ മണ്ഡൽ വികാസ് നിഗം ആണ് ഗുഹ സജ്ജീകരിച്ചത്. മോദിയുടെ നിർദ്ദേശപ്രകാരം തന്നെയാണ് ഈ ഗുഹ നിർമിച്ചിരിക്കുന്നതും. ആദ്യം 3000 രൂപ വാടക നിശ്ചയിച്ചിരുന്ന ഗുഹയ്ക്ക് പിന്നീട് 990 രൂപയാക്കി കുറയ്ക്കുകയായിരുന്നു.\nഇലക്ട്രിസിറ്റി, കുടിവെള്ളം, ബാത്ത്‌റൂം, മൂന്നു നേരം ഭക്ഷണം, ചായ എന്നിവ ലഭിക്കുന്ന ഗുഹയാണിത്. ധ്യാനത്തിലിരിക്കുന്നവർക്ക് എന്ത് സഹായം വേണമെങ്കിലും വിളിക്കാൻ കോൾബെല്ലുമുണ്ട്. അടിയന്തരഘട്ടത്തിൽ വിളിക്കാൻ സ്മാർട് ഫോൺ വരെ ഗുഹയിൽ ലഭ്യമാണ്. മോദിയുടെ സന്ദർശനം മുൻനിർത്തി പ്രദേശവും ഗുഹയിലും സിസിടിവി സംവിധാനങ്ങളും ഒരുക്കിയിരുന്നു. ഗുഹയ്ക്ക് പുറത്ത് എസ്പിജി സുരക്ഷയും ഉണ്ടായിരുന്നു. അതേസമയം, മോദി ഒരു രാത്രി മുഴുവൻ ധ്യാനമിരുന്നോ? എന്നും ചിലർ ചോദിക്കുന്നുണ്ട്. കിടക്കാൻ നീളമുള്ള ബെഡ്, ഒരു ഭാഗത്ത് വസ്ത്രങ്ങൾ അഴിച്ചുവെക്കാൻ ഹാങർ തുടങ്ങി ഓരോ കാര്യങ്ങളും സോഷ്യൽമീഡിയ ഉപയോക്താക്കൾ രേഖപ്പെടുത്തി ട്രോളുകളയാണ്.\n← കിരീടസാധ്യത ഓസീസിനെന്ന് ഗൗതം ഗംഭീർ\nലോക്സഭ തിരഞ്ഞെടുപ്പിൽ വീണ്ടും മോദിതരംഗമുണ്ടാകുമെന്ന് എക്സിറ്റ് പോൾ ഫലങ്ങൾ →\nമുംബൈയിൽ ഫ്‌ളാറ്റ് സമുച്ചയത്തിൽ തീപിടിത്തം: ഏഴ് പേർ മരിച്ചു, നിരവധി പേർക്ക് പരുക്ക്


ആളെ കൊല്ലിയോ കെടിഎം ?\nഓസ്ട്രിയന് കമ്പനി കെടിഎമ്മിന്റെ ബൈക്കുകള്‍ക്ക് ആളെ കൊല്ലി എന്നൊരു ദുഷ്പേരുണ്ട്. എന്നാല് കെടിഎം ബൈക്കുകള് കുഴപ്പക്കാരല്ലെന്നതാണ് യാഥാര്‍ഥ്യം. ഏറെ സുരക്ഷിതമായ ഒന്നാന്തരം പെര്‍ഫോമന്‍സ് ബൈക്കുകളാണവ. പിന്നെ പേരുദോഷമുണ്ടായത് എങ്ങനെയെന്നല്ലേ? യമഹ ആര്‍എക്സ് 100 നും ബജാജ് പള്‍സറിനുമൊക്കെ തുടക്കത്തില് അപകടമുണ്ടാക്കുന്ന ബൈക്ക് എന്ന ചീത്തപ്പേരുണ്ടായിരുന്നു. ആദ്യമായി ബൈക്ക് വാങ്ങുന്നവര്‍പോലും ഈ പെര്‍ഫോമന്‍സ് കൂടിയ ഈ ബൈക്കുകള് തിരഞ്ഞെടുത്തപ്പോള് അപകടം ഉണ്ടായില്ലെങ്കിലല്ലേയുള്ളൂ അത്ഭുതം.\nഓട്ടോറിക്ഷ ഓടിച്ചുള്ള പരിചയം വച്ച് ജെസിബി ഓടിക്കാന് പറ്റില്ല എന്നതുപോലെ തന്നെയാണ് കെടിഎം ബൈക്കുകളുടെയും കാര്യം. ബജാജ് എം 80 ഓടിച്ച് ടൂവീലര് ലൈസന്‍സും നേടി 100 സിസി ബൈക്ക് ഉപയോഗിച്ചവര് പെട്ടെന്ന് പെര്‍ഫോമന്‍സ് കൂടിയ ഇത്തരം ബൈക്കുകള് ഉപയോഗിക്കുമ്പോള് അപകടമുണ്ടാകുക സ്വഭാവികം മാത്രം. അതുകൊണ്ടുതന്നെ 150 സിസി ബൈക്കുകള് രണ്ട് വര്‍ഷമെങ്കിലും ഉപയോഗിച്ച് പരിചയിച്ചശേഷം മാത്രമേ കെടിഎമ്മിന്റെ സ്പോര്‍ട് ബൈക്കില് കൈവയ്ക്കാവൂ.\nബൈക്ക് എടുത്ത് ആദ്യ ഒരു മാസക്കാലം തിരക്ക് കുറഞ്ഞ റോഡിലൂടെ ഹ്രസ്വദൂര യാത്രകള് മാത്രം നടത്തുക. ഇത് ബൈക്കിന്റെ സ്വഭാവം നന്നായി മനസിലാക്കാന് സഹായിക്കും.\nറേസിങ് ബൈക്കുകളുടെ നിര്‍മാണത്തില് അഗ്രഗണ്യരായ കെടിഎമ്മിന്റെ മോഡലുകള്‍ക്ക് പെര്‍ഫോമന്‍സ് ഒരുപടി മുന്നിലാണെന്ന് പ്രത്യേകിച്ച് പറയേണ്ടതില്ലല്ലോ. കെടിഎം ബൈക്കുകള്‍ക്ക്. ആര്‍സി 390 , ഡ്യൂക്ക് 390 മോഡലുകളുടെ ആക്സിലറേഷന് 250 ബിഎച്ച്പി എന്‍ജിനുള്ള കാറിന് സമാനമാണ്. അതു മനസിലാക്കി വേണം ആ ബൈക്ക് ഓടിക്കാന് . എന്‍ജിന് വേഗം 5,000 ആര്‍പിഎം കഴിയുമ്പോഴുള്ള ബൈക്കിന്റെ തകര്‍പ്പന് പെര്‍ഫോമന്‍സ് അനുഭവിക്കുമ്പോള് വേഗം അമിതമായി കൂട്ടാനുള്ള ത്വര അറിയാതെ മനസില് തോന്നും. അത് ട്രാഫിക് കൂടുതലുള്ള റോഡില് അടക്കിവയ്ക്കാനുള്ള പക്വത ആര്‍ജിക്കുക.\nറോഡിലെ വളവുകള് കൈകാര്യം ചെയ്യുന്നതിലുള്ള പാകപ്പിഴയാണ് പലപ്പോഴും കെടിഎം ബൈക്ക് ഓടിക്കുന്നവരെ അപകടത്തില് പെടുത്തുന്നത്. വളവിന് അടുത്തെത്തും മുമ്പ് തന്നെ ഗീയര് ഡൗണ് ചെയ്തും ബ്രേക്ക് പ്രയോഗിച്ചും വേഗം നിയന്ത്രിക്കുക. വളവില് വച്ച് രണ്ടോ മൂന്നോ ഗീയറുകള് ഒരുമിച്ച് ഡൗണ് ചെയ്താല് എന്‍ജിന് ബ്രേക്കിങ് മൂലം പിന്നിലെ വീല് ലോക്ക് ആയി ബൈക്കിന്റെ നിയന്ത്രണം അപകടത്തിലാക്കും. വളവ് വീശി തുടങ്ങിയശേഷം ബ്രേക്ക് പ്രയോഗിക്കുന്നതും ബൈക്കിന്റെ നിയന്ത്രണം കുറയ്ക്കും.\nനല്ല ടാര് റോഡുകള്‍ക്കാണ് കെടിഎം ബൈക്കുകളുടെ ടയര് ഇണങ്ങുക. മണലും ചെളിയുമൊക്കെ കൈകാര്യം ചെയ്യാവുന്ന വിധത്തിലല്ല ടയറുകളുടെ ത്രെഡ് പാറ്റേണ് . അതുകൊണ്ടുതന്നെ മോശമായ പ്രതലത്തില് കെടിഎം ബൈക്കുകള് തെന്നിമറിയാനുള്ള സാധ്യത കൂടുതലുണ്ട്.\nപെര്‍ഫോമന്‍സ് ബൈക്കുകള് റൈഡര്‍ക്ക് പ്രധാന്യം നല്‍കി നിര്‍മിച്ചവയാണ്. പിന്നിലെ സീറ്റ് അല്‍പ്പം ഉയര്‍ത്തി ഉറപ്പിച്ചിരിക്കുന്നതുകൊണ്ടുതന്നെ പെട്ടെന്ന് ബ്രേക്കിട്ടാലും വേഗമെടുത്താലും പിന് യാത്രക്കാരന് തെറിച്ച് റോഡില് വീഴാന് സാധ്യതയുണ്ട്. അതുകൊണ്ടുതന്നെ പിന്നിലിരിക്കുന്നവരും നിലവാരം കൂടിയ ഹെല്‍മെറ്റ് ധരിച്ചിരിക്കണം. ബൈക്കിന്റെ സ്വഭാവം നന്നായി മനസിലാക്കാന് കഴിവുള്ളവരെ മാത്രം പിന്നില് കയറ്റുക. വളവുതിരിയുമ്പോഴും വേഗമെടുക്കുമ്പോഴുമൊക്കെ പിന് സീറ്റിലിരിക്കുന്നവരുടെ ചെറു ചലനങ്ങള് പോലും ബൈക്കിന്റെ ബാലന്‍സ് തെറ്റിച്ച് അപകടമുണ്ടാക്കാന് സാധ്യതയേറെയാണ്. റൈഡറെക്കാള് ഭാരം കൂടിയ ആളെ പിന്നില് കയറ്റാതിരിക്കുന്നതാണ് ഉത്തമം.\nസമാനഗണത്തിലുള്ള ബൈക്ക് ഉപയോഗിച്ച് പരിചയമില്ലാത്ത സുഹൃത്തുക്കള്‍ക്ക് യാതൊരു കാരണവശാലും കെടിഎം ബൈക്കുകള് ഓടിക്കാന് കൊടുക്കരുത്. അങ്ങനെ ചെയ്താല് ബൈക്കിനെയും കൂട്ടുകാരനെയും ഒന്നിച്ച് നിങ്ങള്‍ക്ക് നഷ്ടപ്പെട്ടേക്കാം.


Stalin Has Urgency in Claiming DMK Presidency– News18 Malayalam\nഡിഎംകെയിൽ വടംവലി; സ്റ്റാലിൻ പ്രസിഡന്‍റ് സ്ഥാനത്തേക്ക്\nUpdated: August 27, 2018, 9:49 AM IST\nചെന്നൈ: കലൈഞ്ജറുടെ മരണശേഷം ഡിഎംകെയിൽ അധികാരത്തിന് വേണ്ടിയുള്ള വടംവലി മുറുകുകയാണ്. പ്രസിഡന്റ് സ്ഥാനത്തേക്ക് എം കെ സ്റ്റാലിൻ നാമനിർദേശ പത്രിക സമർപ്പിച്ചു. ട്രഷറർ സ്ഥാനത്തേക്ക് എസ് ദുരൈമുരുകനും പത്രിക നൽകിയിട്ടുണ്ട്. കരുണാനിധിയുടെ സ്മൃതികൂടീരത്തിൽ പുഷ്പാർച്ചന നടത്തിയ ശേഷം പാർട്ടി ആസ്ഥാനത്തെത്തിയായിരുന്നു ഇരുവരുടെയും നാമനിർദേശ പത്രികാ സമർപ്പണം. ചൊവ്വാഴ്ച ചേരുന്ന പാർട്ടി ജനറൾ കൗൺസിലിൽ ഇരുവരും സ്ഥാനമേൽക്കും.\nഅഴഗിരി പാർട്ടിയിൽ പിടിമുറുക്കുന്നതിനിടെയാണ് സ്റ്റാലിന്റെ നീക്കങ്ങൾ. അടുത്ത മാസം അഞ്ചിന് നടത്തുന്ന റാലി ശക്തിപ്രകടനമാക്കാനുളള തയ്യാറെടുപ്പിലാണ് അഴഗിരി. പാർട്ടിയുടെ യഥാർഥ അണികൾ തനിക്കൊപ്പമാണെന്ന് അഴിഗിരി കഴിഞ്ഞ ദിവസം അവകാശപ്പെട്ടിരുന്നു.\nസ്റ്റാലിനെ നേരത്തെ തന്നെ പിൻഗാമിയായി കരുണാനിധി പ്രഖ്യാപിച്ചിരുന്നു. സ്റ്റാലിന്റെ നീക്കം പാർട്ടിയെ പിളർപ്പിലേക്ക് നയിക്കുമെന്നാണ് രാഷ്ട്രീയ നിരീക്ഷകരുടെ വിലയിരുത്തൽ. ജയലളിതയുടെ മരണശേഷം ഭിന്നത ഉടലെടുത്ത എഐഎഡിഎംകെയെ നേരിടാൻ ഡിഎംകെ ഒരുങ്ങുന്നതിനിടെയാണ് പാർട്ടിക്കുളളിലും ആഭ്യന്തര പ്രശ്നങ്ങൾ മൂർഛിക്കുന്നത്.


Ghati Subramanya Tourism, Travel Guide & Tourist Places in Ghati Subramanya-NativePlanet Malayalam\nഹോം » സ്ഥലങ്ങൾ» ഘടി സുബ്രഹ്മണ്യക്ഷേത്രം\nദൊഡ്ഡബെല്ലാപ്പൂര് ഘടി സുബ്രഹ്മണ്യക്ഷേത്രം\nബാംഗ്ലൂരിനടുത്തുള്ള ദൊഡ്ഡബല്ലാപ്പൂരിലെ ഒരു പ്രമുഖ തീര്‍ത്ഥാടന കേന്ദ്രമാണ് ഘടി സുബ്രഹ്മണ്യക്ഷേത്രം. ബാംഗ്ലൂര് നഗരത്തില് നിന്നും അധികം അകലെയല്ലാതെ കിടക്കുന്ന ഈ സ്ഥലം ബാംഗ്ലൂര് റൂറല് ജില്ലയില് ഉള്‍പ്പെടുന്നതാണ്. സൗന്താനസൗഭാഗ്യത്തിനും മറ്റുമായി ഒട്ടേറെയാളുകളാണ് ദിനംപ്രതി ഈ ക്ഷേത്രത്തിലെത്തുന്നത്. 600 വര്‍ഷമെങ്കിലും പഴക്കമുള്ളതാണ് ഈ ക്ഷേത്രമെന്നാണ് കരുതപ്പെടുന്നത്. ഇത്രയും വര്‍ഷം പഴക്കമുള്ള ചില ലിഖിതങ്ങളും മറ്റും ഇവിടെനിന്നും കണ്ടെടുത്തിട്ടുണ്ട്.\nഘടി സുബ്രഹ്മണ്യക്ഷേത്രത്തിന്റെ പ്രത്യേകതകള്\nസുബ്രഹ്മണ്യനും ലക്ഷ്മി നാരായണനുമാണ് ക്ഷേത്രത്തിലെ പ്രധാന ദേവന്മാര്. ഒരേ കല്ലില്‍ത്തന്നെയാണ് ഈ രണ്ടുരൂപങ്ങളും കൊത്തിയെടുത്തിട്ടുള്ളത്, ഇതുതന്നെയാണ് ഈ ക്ഷേത്രത്തിന്റെ പ്രധാന പ്രത്യേകതകളിലൊന്ന്. സുബ്രഹ്മണ്യന്റെ രൂപം കിഴക്കിനഭിമുഖമായും ലക്ഷ്മിനാരായണന് പടിഞ്ഞാറിന് അഭിമുഖമായിട്ടുമാണ്. സുബ്രഹ്മണ്യനെ നോക്കുമ്പോള് പുറകിലായി വച്ചിരിക്കുന്ന കണ്ണാടിയിലൂടെ ലക്ഷ്മിനാരായാണദര്‍ശനവും ലഭ്യമാകും വിധത്തിലാണ് ശ്രീകോവിലിന്റെ സജ്ജീകരണം. വളരെ അപൂര്‍വ്വം ക്ഷേത്രങ്ങളില് മാത്രമാണ് ഇത്തരത്തിലുള്ള ശ്രീകോവിലുകളും പ്രതിഷ്ഠകളുമുള്ളത്. ക്ഷേത്രത്തിന്റെ കൊത്തുപണികളെക്കുറിച്ച് കേട്ടറിഞ്ഞും, ക്ഷേത്രോത്സവങ്ങള് കാണാനുമായി ഒട്ടേറെയാളുകള് ഇവിടെയെത്തുന്നുണ്ട്.\nഏഴ് തലയുള്ള സര്‍പ്പത്തിന്റെ രൂപം ഇവിടത്തെ മറ്റൊരു വിശേഷമാണ്. ദക്ഷിണേന്ത്യയില് സര്‍പ്പാരാധാനയുള്ള ക്ഷേത്രങ്ങളില് ഒന്നാണിത്. ആഗ്രഹപൂര്‍ത്തീകരണത്തിനും നാശങ്ങള് തീരുന്നതിനമൊക്കെയായി ഭക്തര് ഇവിടേയ്ക്ക് വഴിപാടായി നാഗങ്ങളുടെ രൂപങ്ങള് നല്‍കാറുണ്ട്. ക്ഷേത്ര പരിസരത്ത് ഭക്തര് നല്‍കിയ ഇത്തരം ഒട്ടേറെ സര്‍പ്പപ്രതിമകള് കാണാം.\nദൊഡ്ഡബല്ലാപ്പൂരിലെ മറ്റ് ആകര്‍ഷകഘടകങ്ങള്‍ഘടി സുബ്രഹ്മണ്യക്ഷേത്രദര്‍ശനം കഴിഞ്ഞാല് ദൊഡ്ഡബെല്ലാപ്പൂരില് പിന്നെയുമുണ്ട് സഞ്ചാരികളെ ആകര്‍ഷിക്കുന്ന ഒട്ടേറെ കാര്യങ്ങള്. ദൊഡ്ഡബെല്ലാപ്പൂരില് നിന്നും 12 കിലോമീറ്റര് അകലത്തില് വേറെയും ക്ഷേത്രങ്ങളുണ്ട്. പിന്നെയുള്ള മറ്റൊരു കാര്യം പ്രശസ്തമായ നന്ദി ഹില്‍സ് ആണ്.\nഡിസംബര് മാസത്തില് ഇവിടെ നടക്കാറുള്ള കാലിച്ചന്ത വളരെ പ്രശസ്തമാണ്. കേരളം ഉള്‍പ്പെടെയുള്ള ദക്ഷിണേന്ത്യന് സംസ്ഥാനങ്ങളില് നിന്നും മഹാരാഷ്ട്രയില് നിന്നുമുള്ള കര്‍ഷകര് ചന്തയിലെത്താറുണ്ട്.\nഘടി സുബ്രഹ്മണ്യക്ഷേത്രം പ്രശസ്തമാക്കുന്നത്\nഘടി സുബ്രഹ്മണ്യക്ഷേത്രം ചിത്രങ്ങള്\nഎല്ലാം കാണാം ഘടി സുബ്രഹ്മണ്യക്ഷേത്രം ചിത്രങ്ങള്\nഘടി സുബ്രഹ്മണ്യക്ഷേത്രം കാലാവസ്ഥ\nസന്ദര്‍ശിക്കാന് പറ്റിയ സമയം ഘടി സുബ്രഹ്മണ്യക്ഷേത്രം\nകാണാം ഘടി സുബ്രഹ്മണ്യക്ഷേത്രം കാലാവസ്ഥ\nഎങ്ങിനെ എത്തിച്ചേരാം ഘടി സുബ്രഹ്മണ്യക്ഷേത്രം\nബാംഗ്ലൂരില് നിന്നും റോഡുമാര്‍ഗം ഘടി സുബ്രഹ്മണ്യ ക്ഷേത്രത്തിലെത്തുക എളുപ്പമാണ്. നഗരത്തില് നിന്നും 52.6 കിലോമീറ്ററുണ്ട് ക്ഷേത്രത്തിലേയ്ക്ക്. ദൊഡ്ഡബെല്ലാപ്പൂരും ബാംഗ്ലൂരും തമ്മിലുള്ള അകലം 41.2 കിലോമീറ്ററാണ്. ബാംഗ്ലൂര്‍ഹിന്ദുപൂര് സംസ്ഥാനപാതയിലാണ് സഞ്ചരിക്കേണ്ടത്. സര്‍ക്കാര് ബസുകളും സ്വകാര്യ ബസുകളും ഇവിടേയ്ക്ക് സര്‍വ്വീസ് നടത്തുന്നുണ്ട്. ടാക്‌സികളും ലഭ്യമാണ്.\nഘടി സുബ്രഹ്മണ്യ ക്ഷേത്രത്തിനടുത്തായി റെയില്‍വേ സ്‌റ്റേഷനില്ല. അടുത്തുള്ള റെയില്‍വേ സ്‌റ്റേഷന് മകലിദുര്‍ഗയിലാണ്. ബാംഗ്ലൂരിന് അടുത്തായിട്ടാണ് ഈ റെയില്‍വേ സ്‌റ്റേഷന്. ഇവിടെനിന്നും 4.5 കിലോമീറ്റര് സഞ്ചരിച്ചാല് ഘടി സുബ്രഹ്മണ്യ ക്ഷേത്രത്തിലെത്താം. ബാംഗ്ലൂര് നഗരത്തില് നിന്നും മകലിദുര്‍ഗയിലേയ്ക്കുള്ള ദൂരം 52.6 കിലോമീറ്ററാണ്.\nബാംഗ്ലൂര് ഇന്റര്‍നാഷണല് എയര്‍പോര്‍ട്ടാണ് ദൊഡ്ഡബെല്ലാപ്പൂരിന് ഏറ്റവും അടുത്തുള്ളത്. ഇവിടേയ്ക്ക് വിവിധ വിദേശരാജ്യങ്ങളില് നിന്നും ഇന്ത്യയിലെ പ്രമുഖ നഗരങ്ങളില് നിന്നും വിമാനസര്‍വ്വീസുകളുണ്ട്.\nവീക്കെന്‍ഡ് ഗെറ്റ് എവേ ഘടി സുബ്രഹ്മണ്യക്ഷേത്രം\n260 km From ഘടി സുബ്രഹ്മണ്യക്ഷേത്രം\nകാവേരി ഫിഷിംഗ് ക്യാംപ് 6\n166 km From ഘടി സുബ്രഹ്മണ്യക്ഷേത്രം\n243 km From ഘടി സുബ്രഹ്മണ്യക്ഷേത്രം\n49 km From ഘടി സുബ്രഹ്മണ്യക്ഷേത്രം\n110 km From ഘടി സുബ്രഹ്മണ്യക്ഷേത്രം\nഎല്ലാം കാണാം ഘടി സുബ്രഹ്മണ്യക്ഷേത്രം വീക്കെന്‍ഡ് ഗെറ്റ് എവേ


ലാന്‍ഡിങിനിടെ നിലത്തടിച്ച് വീണ്ടും പൊങ്ങി പറന്ന് ബ്രിട്ടീഷ് എയര്‍വേയ്‌സ് ; ഹൈദരാബാദില് നിന്ന് ലണ്ടനിലേക്ക് പറന്ന യാത്രക്കാര് രക്ഷപ്പെട്ടത് തലനാരിഴയ്ക്ക്,british airways safe landing after out of controlkeralaonlinenews.com | Malayalam news, kerala news, onlinenews,\nTuesday August 20th, 2019 - 8:27:pm\nലാന്‍ഡിങിനിടെ നിലത്തടിച്ച് വീണ്ടും പൊങ്ങി പറന്ന് ബ്രിട്ടീഷ് എയര്‍വേ...\nPublished: Sunday 10 February 2019 08:44:21 AM\nശക്തമായി കാറ്റ് വീശുമ്പോള് റണ്‍വേയില് വിമാനമിറക്കുക ശ്രമകരമാണ്. പലപ്പോഴും വിമാനത്താവളങ്ങളില് നിന്ന് അത്തരം ഞെട്ടിക്കുന്ന ദൃശ്യങ്ങള് സോഷ്യല് മീഡിയ വഴി പ്രചരിക്കാറുമുണ്ട്. അത്തരത്തില് ലാന്‍ഡിങിനിടെ നിലത്തിടിച്ച് വീണ്ടും പൊങ്ങി പറന്ന ബ്രിട്ടീഷ് എയര്‍വേസിന്റെ വീഡിയോയാണ് ഇപ്പോള് സമൂഹമാധ്യമങ്ങളില് വ്യാപകമായി പ്രചരിക്കുന്നത്.\nഹൈദരാബാദില് നിന്നും ലണ്ടനിലേയ്ക്ക് പോകുകയായിരുന്ന വിമാനമാണ് തലനാരിഴയ്ക്ക് രക്ഷപ്പെട്ടത്. ഹീത്രൂ വിമാനത്താവളത്തില് ഇറങ്ങാന് ഒരുങ്ങുകയായിരുന്ന ബ്രിട്ടീഷ് എയര്‍വേസിന്റെ 276 വിമാനമാണ് അപകടത്തില് നിന്നും അതിശയകരമായി രക്ഷപ്പെട്ടത്. റണ്‍വേയിലേക്ക് താഴ്ന്ന് പറക്കുന്നതിനിടെ കനത്ത കാറ്റില്‍പ്പെട്ട് വിമാനം ആടിയുലയുകയായിരുന്നു. പിന്നിലെ ചക്രങ്ങള് നിലത്തു\nതൊട്ടെങ്കിലും നിയന്ത്രണം വിട്ടു. പിന്‍ചക്രങ്ങള് നിലത്തിടിച്ച് വിമാനം വീണ്ടും റണ്‍വേയില് നിന്ന് ഉയര്‍ന്നു. എന്നാല് ധൈര്യം കൈവിടാതെ പൈലറ്റ് വിമാനത്തെ വീണ്ടും ആകാശത്തേക്ക് ഉയര്‍ത്തുകയായിരുന്നു. പൈലറ്റിന്റെ സമയോചിതമായ തീരുമാനമാണ് വന്‍ദുരന്തം ഒഴിവാകാന് കാരണമായതെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു. ഏതായാലും പൈലറ്റിനെ അഭിനന്ദിച്ചുകൊണ്ട് നിരവധി പേരാണ് രംഗത്തെത്തിയത്.\nRead more topics: british airways , landing\nbritish airways safe landing after out of control


Sat May 30 2020 13:23:17 GMT+0530 (India Standard Time)\nMTP10 July 2019 2:10 AM GMT\nമാഞ്ചസ്റ്റര്: മഴ കാരണം നിര്‍ത്തിവച്ച ഇന്ത്യ-ന്യൂസിലന്‍ഡ് ലോക കപ്പ് ക്രിക്കറ്റ് സെമി ഇന്ന് പുനരാരംഭിക്കും. 46.1 ഓവറില്,5വിക്കറ്റിന് 211 റണ്‍സ് എന്ന നിലയിലാകും ഇന്ന് ഇന്നിംഗ്‌സ് തുടങ്ങുന്നത്. അതേസമയം ഇന്നും മഴ പെയ്യുമെന്നാണ് കാലാവസ്ഥാപ്രവചനം.\nഇന്ത്യയുടെ ജയം പ്രതീക്ഷിച്ചിരുന്ന മാഞ്ചസ്റ്ററിലെ ഇന്ത്യന് കാണികള്‍ക്കു മുന്നില് ഇന്നലെ ജയിച്ചത് മഴയായിരുന്നു. പെയ്തും തോര്‍ന്നും വീണ്ടും പെയ്തും മഴ നന്നായി കളിച്ചു. ഒടുവില് അമ്പയര്‍മാര് തീരുമാനിച്ചു. ബാക്കി ഇന്നു കളിക്കാം. ഓവറുകള് വെട്ടിച്ചുരുക്കി, ഇന്നലത്തന്നെ മത്സരം തീര്‍ക്കാനുള്ള ശ്രമം തോരാ മഴയില് ഒലിച്ചു പോവുകയായിരുന്നു.\nടോസ് നേടി ആദ്യം ബാറ്റു ചെയ്ത് കീവീസ് 46.1 ഓവറില് അഞ്ചു വിക്കറ്റിന് 211 റണ്‍സിലെത്തിയപ്പോഴാണ് മഴ രസം കൊല്ലിയായത്. ന്യൂസിലന്റ് ഇന്നിംഗ്‌സില് ബാക്കിയുള്ള 23 പന്തുകള് ഇന്ന് പൂര്‍ത്തിയാക്കും. 47ാം ഓവറിലെ ആദ്യ പന്ത് എറിഞ്ഞ ഭുവനേശ്വര് കുമാറാണ് പന്തെടുക്കുക. കളി തടസ്സപ്പെടുമ്പോള് 67 റണ്‍സുമായി റോസ് ടെയ്‌ലറും മൂന്ന് റണ്‍സുമായി ടോം ലാഥമായിരുന്നു ക്രീസില് ഇരുവരും ഇന്ന് ബാറ്റിംഗ് തുടരും. ബാക്കിയുള്ള നാല് ഓവറുകള് ബുംറയും ഭുവനേശ്വര് കുമാറും ചേര്‍ന്ന് പൂര്‍ത്തിയാക്കും.\nindia vs newzealand world cup cricket


റാഫേല് അഴിമതി മുതല് ജഡ്ജിമാരുടെ വാര്‍ത്താസമ്മേളനം വരെ.... 2018ലെ മികച്ച പത്ത് വാര്‍ത്തകള്!! | top ten stories of 2018 - Malayalam Oneindia\njust now കൂടത്തായി; ആ കൊലപാതക വാര്‍ത്തയാണ് തന്നില് സംശയങ്ങളുണ്ടാക്കിയത്, പരാതിക്ക് പിന്നിലെ കഥ പറഞ്ഞ് റോജോ\n30 min ago എംജി സര്‍വകലാശാല മാര്‍ക്ക് ദാനം; മന്ത്രി ജലീലിന്റെ വാദം പൊളിഞ്ഞു, ദൃശ്യങ്ങള് പുറത്ത്\n33 min ago അവര്‍ക്ക് പ്രശ്‌ന പരിഹാരമറിയില്ല... എതിരാളികളെ കുറ്റപ്പെടുത്താനേ അറിയൂ, ധനമന്ത്രിക്കെതിരെ മന്‍മോഹന്\nPublished: December22018, 20:01 [IST]\n2018ൽ ഇന്ത്യയെ പിടിച്ചുകുലുക്കിയ കാര്യങ്ങൾ | Oneindia Malayalam\n2018 വാര്‍ത്തകള് കൊണ്ട് സമ്പന്നമായ വര്‍ഷമാണ്. പക്ഷേ അതില് ഏറ്റവും ശ്രദ്ധ ആകര്‍ഷിച്ച വാര്‍ത്തകളും ഞെട്ടിച്ച വാര്‍ത്തകളുമുണ്ട്. പ്രധാനമന്ത്രി നരേന്ദ്ര മോദി\nമുതല് സുപ്രീം കോടതി വരെ ഈ വര്‍ഷം മികച്ച തീരുമാനങ്ങളുടെ ഭാഗമായിട്ടുണ്ട്. സുപ്രീം കോടതിയുടെ സുപ്രധാനപ്പെട്ട മൂന്ന് വിധികള് നിയമവ്യവസ്ഥയുടെ സമത്വമില്ലായ്മയെ തന്നെ പൊളിച്ചെഴുതുന്നതായിരുന്നു. അതേസമയം പ്രധാനമന്ത്രി ഒരേസമയം പട്ടേല് പ്രതിമയുടെയും റാഫേല് അഴിമതിയുടെയും ഭാഗമായി പ്രസിദ്ധിയും കുപ്രസിദ്ധിയും നേടി.\nകര്‍ണാടകത്തില് സഖ്യ സര്‍ക്കാര് രൂപീകരിക്കുന്നതിന് മുമ്പുണ്ടായ നാടകങ്ങളും, കായിക മേഖലയില് രോഹിത് ശര്‍മയും മിതാലി രാജുമാണ് ഇത്തവണ തിളങ്ങി നിന്നത്. സുപ്രീം കോടതിയിലെ മുതിര്‍ന്ന ജഡ്ജിമാരുടെ വാര്‍ത്താസമ്മേളനവും ഇത്തവണ മാധ്യമങ്ങല് ആഘോഷിച്ച കാര്യങ്ങളാണ്. 2018 അതുകൊണ്ട് തന്നെ നല്ല വാര്‍ത്തകളുടെയും ആരോപണങ്ങളുടെയും വര്‍ഷം കുടിയാണ്.\nഈ വര്‍ഷത്തെ ഏറ്റവും മികച്ച തിരഞ്ഞെടുപ്പായിരുന്നു കര്‍ണാടകത്തില് ഉണ്ടായത്. ബിജെപി 104 സീറ്റോടെ ഏറ്റവും വലിയ കക്ഷിയായെങ്കിലും രാഷ്ട്രീയ നാടകങ്ങളാണ് പിന്നീട് അരങ്ങേറിയത്. 80 സീറ്റ് നേടിയ കോണ്‍ഗ്രസും 38 സീറ്റ് നേടിയ ജനതാദളും ഒന്നാവുന്നതാണ് പിന്നീട് കണ്ടത്. ഇരുവരും ചേര്‍ന്ന് സര്‍ക്കാരുണ്ടാക്കുകയും ചെയ്തു. ജനതാദളിന്റെയും കോണ്‍ഗ്രസിന്റെയും എംഎല്‍എമാരുടെയും ബിജെപി ചാക്കിട്ട് പിടിക്കാന് ശ്രമിക്കുന്നു എന്ന കാര്യമാണ് കര്‍ണാടക തിരഞ്ഞെടുപ്പിനെ ഏറ്റവും ശ്രദ്ധേയമാക്കിയത്.\nസുപ്രീം കോടതിയുടെ ചരിത്രത്തില് ഇതുവരെ കാണാത്ത സംഭവവികാസങ്ങള്‍ക്കാണ് 2018 സാക്ഷ്യം വഹിച്ചത്. ചീഫ് ജസ്റ്റിസിനെതിരെ പ്രതിഷേധിച്ച് സുപ്രീം കോടതിയിലെ മുതിര്‍ന്ന നാല് ജഡ്ജിമാരാണ് വാര്‍ത്താസമ്മേളനം വിളിച്ചത്. ജസ്റ്റിസ് ചെലമേശ്വറിന്റെ വസതിയില് വെച്ചായിരുന്നു വാര്‍ത്താസമ്മേളനം വിളിച്ചത്. രഞ്ജന് ഗൊഗോയ്, മദന് ബി ലോകൂര്, കുര്യന് ജോസഫ് എന്നിവരും ചെലമേശ്വറിന് പുറമേ ചീഫ് ജസ്റ്റിനെതിരെ രംഗത്തെത്തി. സുപ്രീം കോടതിയുടെ പ്രവര്‍ത്തനം ശരിയായ രീതിയില് അല്ല നടക്കുന്നതെന്നായിരുന്നു വിമര്‍ശനം.\nഎസ്പി ബിഎസ്പി സഖ്യം\nഉത്തര്‍പ്രദേശ് രാഷ്ട്രീയത്തില് ഏറ്റവും വലിയ ശത്രുക്കളായിരുന്നു സമാജ്‌വാദി പാര്‍ട്ടിയും ബഹുജന് സമാജ് പാര്‍ട്ടിയും. ഇവര് ഒരിക്കലും ഒന്നിക്കുന്ന കാര്യം ചിന്തിക്കാന് പോലും പറ്റില്ലായിരുന്നു. എന്നാല് ബിജെപിയുടെ മുന്നേറ്റത്തെ തുടര്‍ന്ന് ഇവര് ഒന്നിക്കാന് തീരുമാനിച്ചത് ദേശീയ തലത്തില് പ്രതിപക്ഷ ഐക്യം ഒന്നിക്കുന്നുവെന്ന സൂചനയായിരുന്നു. ഗൊരഖ്പൂര്, ഫൂല്‍പൂര് ഉപതിരഞ്ഞെടുപ്പുകളിലായിരുന്നു ഇവര് ഒന്നിച്ച് മത്സരിച്ചത്. വമ്പന് ജയങ്ങള് ഈ മണ്ഡലത്തില് നേടുകയും ചെയ്തു. 2019ലും ഇത് തുടരുമെന്ന് അവര് പ്രഖ്യാപിച്ചിരിക്കുകയാണ്. 2018ല് ദേശീയ വാര്‍ത്തകളില് ഏറ്റവും പ്രാധാന്യം നേടിയതായിരുന്നു സഖ്യത്തിന്റെ മുന്നേറ്റം.\nഈ വര്‍ഷം രണ്ട് കര്‍ഷക മാര്‍ച്ചിനാണ് രാജ്യം സാക്ഷ്യം വഹിച്ചത്. ഒന്ന് ദേവേന്ദ്ര ഫട്‌നാവിസ് സര്‍ക്കാരിനെതിരെ അഖിലേന്ത്യ കിസാന് സഭയും ഇടതുപക്ഷവും ഒരുമിച്ച് നടത്തിയ കിസാന് മാര്‍ച്ചായിരുന്നു. താങ്ങുവില അടക്കമുള്ള കാര്യങ്ങള് ഉറപ്പുവരത്തണമെന്നായിരുന്നു ഇവരുടെ ആവശ്യം. മുംബൈ നഗരം ഒന്നടങ്കം സ്തംഭിച്ച ലോംഗ് മാര്‍ച്ചായിരുന്നു ഇത്. ഈ മാര്‍ച്ചില് സര്‍ക്കാരിന് മുട്ടുമടക്കേണ്ടി വന്നു. ഫട്‌നാവിസ് കര്‍ഷകര്‍ക്ക് തിരിച്ച് പോകാനായി ട്രെയിന് ഏര്‍പ്പാടാക്കി കൊടുത്തത് വലിയ വാര്‍ത്തയായിരുന്നു. രണ്ടാമത്തെ മാര്‍ച്ച് ദില്ലിയിലേക്കായിരുന്നു. കാര്‍ഷിക പ്രശ്‌നങ്ങള് ചര്‍ച്ച ചെയ്യാന് പ്രത്യേക പാര്‍ലമെന്റ് സമ്മേളനം വിളിച്ച് ചേര്‍ക്കണമെന്നായിരുന്നു ഈ മാര്‍ച്ചിലെ ആവശ്യം. ഇപ്പോഴും ഇത് നടന്ന് കൊണ്ടിരിക്കുകയാണ്.\nരോഹിത് ശര്‍മ ടി20 റെക്കോര്‍ഡ്\nകായിക മേഖലയില് ഇത്തവണ മികച്ച നിന്നത് രോഹിത് ശര്‍മയാണ്. ടി20 ക്രിക്കറ്റില് ഇന്ത്യക്കായി ഏറ്റവും റണ്‍സ് നേടിയ താരമെന്ന റെക്കോര്‍ഡാണ് അദ്ദേഹം സ്വന്തമാക്കിയത്. വെസ്റ്റിന്‍ഡീസിനെതിരായ രണ്ടാം ടി20 മത്സരത്തിനിടെ സെഞ്ച്വറി നേടിയാണ് രോഹിത് റെക്കോര്‍ഡിട്ടത്. ഇന്ത്യന് നായകന് വിരാട് കോഹ്ലിയുടെ റെക്കോര്‍ഡാണ് രോഹിത് മറികടന്നത്. ന്യൂസിലന്‍ഡ് താരം മാര്‍ട്ടിന് ഗപ്ടില് മാത്രമാണ് ഇനി ഇനി രോഹിത്തിന് മുന്നിലുള്ളത്. നിലവില് 86 മത്സരങ്ങളില് നിന്ന് 2203 റണ്‍സാണ് രോഹിത്തിന്റെ സമ്പാദ്യം.\nവനിതകളുടെ അഭിമാനം 2018ല് ഏറ്റവും ഉയര്‍ത്തിയത് ആരാണെന്ന് ചോദിച്ചാല് നിസ്സംശയം പറയാം വനിതാ ക്രിക്കറ്റ് താരം മിതാലി രാജാണെന്ന്. വനിതാ ടി20 ക്രിക്കറ്റില് ഏറ്റവും ഉയര്‍ന്ന താരം നേടിയാണ് മിതാലി വാര്‍ത്തകളില് ഇടംപിടിച്ചത്. ഈ നേട്ടം പുരുഷ താരങ്ങളായ രോഹിത് ശര്‍മയെയും വിരാട് കോലിയെയും മറികടന്നിട്ടായിരുന്നു. പാകിസ്താനെതിരെ അര്‍ധ സെഞ്ച്വറി നേട്ടത്തോടെയാണ് മിതാലി ഈ നേട്ടം സ്വന്തമാക്കിയത്. 85 മത്സരങ്ങളില് നിന്ന് ഇതുവരെ 2283 റണ്‍സ് മിതാലി നേടിയിട്ടുണ്ട്.\nചരിത്രം തിരുത്തി കുറിച്ച വിധികള്\nഇന്ത്യന് നിയമ വ്യവസ്ഥയുടെ ചരിത്രം തിരുത്തി കുറിച്ച മൂന്ന് വിധികളാണ് 2018ല് ഉണ്ടായത്. സ്വവര്‍ഗ ലൈംഗികത കുറ്റകൃത്യമല്ലാതാക്കിയുള്ളതായിരുന്നു ആദ്യത്തെ വിധി. സെക്ഷന് 377 റദ്ദാക്കി കൊണ്ടാണ് സുപ്രീം കോടതി ചരിത്ര വിധി പുറപ്പെടുവിച്ചത്. ഈ വകുപ്പ് ഭരണഘടനാവിരുദ്ധമാണെന്നും കോടതി ചൂണ്ടിക്കാണിച്ചു. ജീവിക്കാനുള്ള അവകാശമാണ് പ്രധാനമെന്നും, ഒരാളുടെ ലൈംഗികത ഭയപ്പെടേണ്ട സാഹചര്യത്തിലേക്ക് പോകരുതെന്നും കോടതിയില് വിധിയില് പറഞ്ഞു. രണ്ടാമത്തെ വിധി വിവാഹേതര ലൈംഗിക ബന്ധം ക്രിമിനല് കുറ്റമല്ലാതാക്കിയതായിരുന്നു രണ്ടാമത്തെ വിധി. സ്ത്രീ ഒരു ജംഗമ വസ്തുവല്ലെന്നും, അവരുടെ ആത്മാഭിമാനം സുപ്രധാനമാണെന്നും സുപ്രീം കോടതി വിധിയില് വ്യക്തമാക്കി. മൂന്നാമത്തെ വിധി ശബരിമല വിധിയായിരുന്നു. ഏത് പ്രായത്തിലുമുള്ള സ്ത്രീകള്‍ക്കും ശബരിമലയില് പ്രവേശനം നടത്താമെന്നായിരുന്നു സുപ്രീം കോടതി വിധി. വിശ്വാസത്തിന്റെ കാര്യത്തില് സ്ത്രീകളോട് വിവേചനം പാടില്ലെന്നും ജൈവികമായ കാര്യങ്ങള് കണക്കിലെടുത്തല്ല ദൈവിക ബന്ധം വിലയിരുത്തേണ്ടതെന്നും ചീഫ് ജസ്റ്റിസ് ദീപക് മിശ്ര പറഞ്ഞിരുന്നു.\nഗുജറാത്തില് ഇന്ത്യയുടെ ഉരുക്കു മനുഷ്യന് സര്‍ദാര് വല്ലഭ്ഭായ് പട്ടേലിന്റെ പ്രതിമ പ്രധാനമന്ത്രി ഉദ്ഘാടനം ചെയ്തത് വലിയ വാര്‍ത്താ പ്രാധാന്യം നേടിയിരുന്നു. ലോകത്തെ ഏറ്റവും വലിപ്പമേറിയ പ്രതിമയെന്നാണ് ഇതിന്റെ വിശേഷണം. അതുകൊണ്ട് കൂടിയാണ് ഇത് വാര്‍ത്തകളില് ഇടംപിടിച്ചത്. 182 മീറ്ററാണ് ഇതിന്റെ ഉയരം. ഉരുക്കുകൊണ്ടുള്ള ഘടനയിലാണ് ഇത് പണിതിരിക്കുന്നത്. അമേരിക്കയിലെ സ്റ്റാച്യു ഓഫ് ലിബര്‍ട്ടിയുടെ ഇരട്ടി ഉയരമുണ്ട് ഈ പ്രതിമയ്ക്ക്. അതേസമയം കേന്ദ്ര സര്‍ക്കാര് പണം ധൂര്‍ത്തടിക്കുകയാണെന്ന് പ്രതിപക്ഷം കുറ്റപ്പെടുത്തിയിരുന്നു.\nമനുഷ്യാവകാശ പ്രവര്‍ത്തകരുടെ അറസ്റ്റ്\nമഹാരാഷ്ട്രയില് ഭീമാ കൊറേഗാവ് സംഘര്‍ഷവുമായി ബന്ധപ്പെട്ട് രാജ്യത്തെ ആറ് നഗരങ്ങളില് പൂനെ പോലീസ് നടത്തിയ റെയ്ഡില് മനുഷ്യാവകാശപ്രവര്‍ത്തകരെ അറസ്റ്റ് ചെയ്ത സംഭവം രാജ്യത്തെ ഒന്നടങ്കം ഞെട്ടിച്ച സംഭവമായിരുന്നു. തെലുങ്ക് കവിയും മനുഷ്യാവകാശപ്രവര്‍ത്തകനുമായ വരവര റാവു, അഭിഭാഷക സുധാ ഭരദ്വാജ്, വെര്‍നണ് ഗോണ്‍സാല്‍വസ്, അരുണ് ഫെരേര, ഗൗതം നഖ്‌വാല, എന്നിവരെയാണ് അറസ്റ്റ് ചെയതത്. ഇതില് സര്‍ക്കാര് ഇടപെടലുണ്ടായെന്നും അതാണ് മനുഷ്യാവകാശ പ്രവര്‍ത്തകരുടെ അറസ്റ്റിലേക്ക് നയിച്ചതെന്നും ആരോപണമുണ്ടായിരുന്നു. കേസ് കോടതിയില് ഇപ്പോള് നടന്നുകൊണ്ടിരിക്കുകയാണ്.\nഫ്രാന്‍സുമായുള്ള റാഫേല് യുദ്ധവിമാന ഇടപാട് വന് വിവാദമാണ് ഉയര്‍ത്തിയത്. പ്രധാനമന്ത്രിയുടെ പേര് വരെ ഇതിന്റെ ഭാഗമായി. കുറഞ്ഞ വിലയ്ക്ക് വാങ്ങാന് ധാരണയായിരുന്ന വിമാനകരാര് പിന്നീട് മോദി സര്‍ക്കാര് അട്ടിമറിച്ചു എന്നാണ് ആരോപണം. അനില് അംബാനിയുടെ റിലയന്‍സ് ഡിഫന്‍സിന് കരാര് നല്‍കിയത് മോദി ഇടപെട്ടിട്ടാണെന്നായിരുന്നു ആരോപണം. മുന് ഫ്രഞ്ച് പ്രസിഡന്റ് ഫ്രാന്‍സ്വ ഒലാദ് ഇത് ശരിവെക്കുകയും ചെയ്തു. ഇതോടെ സര്‍ക്കാരും പ്രധാനമന്ത്രിയും പ്രതിരോധത്തിലായിരുന്നു. ദേശീയ-പ്രാദേശിക മാധ്യമങ്ങള് ഒരുപോലെ ചര്‍ച്ച ചെയ്ത വാര്‍ത്തയായിരുന്നു റാഫേല് അഴിമതി വിവാദം.\nnarendra modi supreme court karnataka sabarimala rohit sharma year end stories year end 2018 welcome 2019 happy new year നരേന്ദ്ര മോദി സുപ്രീം കോടതി കര്‍ണാടക ശബരിമല രോഹിത് ശര്‍മ റിവ്യൂ 2018 പുതുവര്‍ഷം 2019\nStory first published: Sunday, December 2, 2018, 20:01 [IST]


“കുറുപ്പ്” ലൂടെ വീണ്ടും സുകുമാരക്കുറുപ്പ് തിരിച്ചു വരുന്നു\nആരാണ് സുകുമാരക്കുറുപ്പ് എന്ന് ചോദിച്ചാല് പുതിയ തലമുറയ്ക്ക് പറയാന് വിഷമമായിരിക്കും. ദശാബ്ദങ്ങള്‍ക്ക് മുന്‍പ് കേരളത്തില് വളരെയധികം ഒച്ചപ്പാടുണ്ടാക്കിയ സംഭവമാണ് സുകുമാരക്കുറുപ്പിന്റെ തിരോധാനം. ദുബായില് നിന്നും കേരളത്തില് മടങ്ങിയെത്തിയ് സുന്ദരനായ ഒരു മധ്യവയ്സ്കനാണ് സുകുമാരക്കുറുപ്പ്. പക്ഷെ ആളു അതി ബുദ്ധിയുടെ ആള് രൂപമായ തരികിടയായിരുന്നു. സ്വന്തം പേരില് ലക്ഷങ്ങളുടെ ന്ഷുറന്സു പോളിസിയുണ്ടായിരുന്നു.\nഇന്ഷുറണ്‍സിന്‍റെ വന്‍തുക (അക്കാലത്തെ) തട്ടിയെടുക്കാന് വേണ്ടി നിരപരാധിയായ ഒരു മനുഷ്യനെ പെട്രോള് ഒഴിച്ച് കത്തിച്ചുകൊന്നു. അയാള് ചാക്കോ എന്നുപേരുള്ള ഒരു ഫലിം റെപ്രെസന്‍റ്റെറ്റിവ് ആയിരുന്നു. രാത്രിയിലെ സെക്കണ്ട് ഷോയും കഴിഞ്ഞു, കയ്യിലെ സൂട്കേസും പിടിച്ചുകൊണ്ട് അര്‍ദ്ധ രാത്രിക്കു ശേഷം മടങ്ങുകയായിരുന്നു. അയാളെ പിടിച്ചു കെട്ടി മര്‍ദിച്ചു അവശനാക്കി സുകുമാരക്കുറുപ്പിന്‍റെ വസ്തങ്ങളും വാച്ചും ധരിപ്പിച്ച ശേഷം പെട്രോള് ഒഴിച്ചു കത്തിക്കുക്കയായിരുന്നു. ഈ സംഭവം അക്കാലത്ത് പത്ര മാധ്യമങ്ങളെ നിരന്തരം ത്രസിപ്പിക്കുന്ന വാര്‍ത്തയായിരുന്നു. മാസങ്ങളോളം സുകുമാരക്കുറുപ്പ് മലയാള ദിനപ്പത്രങ്ങളെ അലങ്കരിച്ചിരുന്നു. ഇപ്പോള് അതെ സുകുമാരക്കുരുപ്പിന്റെ ജീവിതകഥ സിനിമയാകുകയാണ്. മലയാള സിനിമയുടെ രാജകുമാരന് ദുല്ഖര് സല്മാനാണ് സുകുമാരക്കുറുപ്പായി അഭിനയിക്കുന്നത്. അയാള് കേരളത്തിന്‍റെ “മോസ്റ്റ് വാന്ടെഡ് ക്ര്റിമിനല്” ആയിരുന്നു. അറിയാന് കഴിഞ്ഞ റിപ്പോര്‍ട്ട് അനുസരിച്ചു “കുറുപ്പിന്റെ” ഷൂട്ടിംഗ് ഞായറാഴ്ച തുടങ്ങും. ശ്രീനാഥ് രാജേന്ദ്രന് എന്ന നവാഗത സംവിധായകനാണ് കുറുപ്പ് സംവിധാനം ചെയ്യുന്നത്.\nഅദ്ദേഹം പറഞ്ഞു “ഈ ദിവസത്തോട് ഞങ്ങള്‍ക്ക് നന്ദിയുണ്ട്, ഇന്നാണ് “കുറുപ്പ്” ആദ്യമായി ക്യാമറയെ അഭിമുഖീകരിക്കുന്ന ദിവസം. എന്നുവച്ചാല് ഇന്ന് ഞായറാഴ്ച കുറുപ്പിന്റെ ഷൂട്ടിംഗ് തുടങ്ങും. ഏതാണ്ട് അഞ്ചു വര്‍ഷത്തോളം സമയമെടുത്താണ് കുറുപ്പിന്റെ ജീവിത കഥയ്ക്ക് തിരക്കഥ തയ്യാറായത്. ആദ്യമേ ഞങ്ങള്‍ക്ക് നന്ദി പറയാനുള്ളത് ദുല്ഖര് സല്മാനോടാണ്. കാരണം ഇക്കാലമത്രയും ദുല്‍ഖര് ഞങ്ങളുടെ ഈ തിരക്ക ഥാ പൂര്‍ണതയ്ക്കു വേണ്ടിയുള്ള യാത്രയില് ഞങ്ങളോടൊപ്പ ഉണ്ടായിരുന്നു. ദുല്ഖര് സല്‍മാന്റെ ആദ്യ ചിത്രം സെക്കന്റ്റ് ഷോ സംവിധാനം ചെയ്തത് ശ്രീനാഥ് രാജേന്ദ്രനാണ്. കുറുപ്പ് എന്ന ഈ ചിത്രം സംബന്ധമായ വിവരങ്ങള് ഉടന് പുറത്തുവിടും. മറ്റു താരങ്ങള് സാങ്കേതിക പ്രവര്‍ത്തകര് തുടങ്ങിയ കാര്യങ്ങള് വൈകാതെ അറിയിക്കുന്നതാണ്. ഏഴു വര്‍ഷത്തെ ഇടവേളയ്ക്കു ശേഷം ദുല്ഖരും ശ്രീനാഥ് രാജേന്ദ്രനും ഒന്നിക്കുന്ന ചിത്രമാണ് കുറുപ്പ്. അദ്ദേഹം ദുല്ഖരിന്റെ ഒരു ആരാധകന് തയ്യാര് ചെയ്ത കുറുപ്പിന്റെ പോസ്റ്റര് പ്രകാശനം ചെയ്യുകയും ചെയ്തു.\nTags:kurupp malayalam moviesukumarakuruppchacko murder caseaction moviedulquer salmaan moviedulquer salmaan kuruppDulquer Salmaanmurder


4,000 മില്ലി ആംപയര് ബാറ്ററി കരുത്തുമായി പാനസോണിക് എലൂഗ റേ800 വിപണിയില് | Panasonic Eluga Ray 800 launched with 4000mah battery, priced at Rs 9,999 - Malayalam Gizbot\n| Published: Thursday, March 7, 2019, 15:00 [IST]\nരണ്ട് ആന്‍ഡ്രോയിഡ് ടഫ്ബുക്ക് മോഡലുകളെ പുറത്തിറക്കിയതിനു പിന്നാലെ വിലക്കുറവില് കിടിലന് ഫീച്ചറുകളുള്‍ക്കൊള്ളിച്ച സ്മാര്‍ട്ട്‌ഫോണുമായി ഇലക്ട്രോണിക് നിര്‍മാതാക്കളായ പാനസോണിക്. എലൂഗ റെ800 എന്നാണ് പുത്തന് മോഡലിന്റെ പേര്. ബഡ്ജറ്റ് സ്മാര്‍ട്ട്‌ഫോണ് ശ്രേണിയിലാകും എലൂഗ റെ800 മത്സരിക്കുക.\n9,999 രൂപയാണ് പുത്തന് മോഡലിന്റെ വില. എല്ലാ ഓണ്‍ലൈന് ഷോപ്പിംഗ് പോര്‍ട്ടലുകളിലും പ്രമുഖ ഓഫ്‌ലൈന് ഔട്ട്‌ലെറ്റുകളിലും ഫോണ് ലഭിക്കും. ബാറ്ററി കരുത്തും മികച്ച ഹാര്‍ഡ്-വെയര് ഫീച്ചറുമാണ് ഫോണിലുള്ളത്. പ്രോസസ്സറും ക്യാമറ ശേഷിയും മികവു പുലര്‍ത്തുന്നുണ്ട്. കൂടുതല് അറിയാന് വായിക്കൂ...\n5.5 ഇഞ്ച് ഫുള് എച്ച്.ഡി ഡിസ്‌പ്ലേയാണ് ഫോണിലുള്ളത്. ഡിസ്‌പ്ലേ സുരക്ഷയ്ക്കായി കോര്‍ണിംഗ് ഗൊറില്ല ഗ്ലാസ് സുരക്ഷയുണ്ട്. ഒക്ടാകോര് പ്രോസസ്സര് 1.8 ജിഗാഹെര്‍ട്‌സ് സ്പീഡ് വാഗ്ദാനം നല്‍കുന്നുണ്ട്.4ജി.ബി റാം 64 ജി.ബി ഇന്റേണല് മെമ്മറി എന്നിവ ഫോണിനു കൂടുതല് കരുത്തേകും. 4,000 മില്ലി ആംപയറാണ് ബാറ്ററി കരുത്ത്.\nആന്‍ഡ്രോയിഡ്7നൗഗട്ട് ഓ.എസ് അധിഷ്ഠിതമായാണ് ഫോണിന്റെ പ്രവര്‍ത്തനം. 13 മെഗാപിക്‌സലിന്റെ ഓട്ടോഫോക്കസ് പിന് ക്യാമറയും 8 മെഗാപിക്‌സലിന്റെ ഫാളാഷോടു കൂടിയ സെല്‍ഫി ക്യാമറയും ഫോണിലുണ്ട്. രണ്ടു ക്യാമറകളും ലോലൈറ്റില് പോലും മികവു പുലര്‍ത്തുന്നവയാണ്.\nകൃതൃമബുദ്ധിയുടെ സഹായം പരമാവധി പ്രയോജനപ്പെടുത്തിക്കൊണ്ടാണ് ക്യാമറ ഫീച്ചറുകള് ഉള്‍ക്കൊള്ളിച്ചിരിക്കുന്നത്. രേസമയം ഒന്നിലധികം ഫോട്ടോയെടുക്കാനുള്ള ഫീച്ചര് മികച്ചതാണ്. ഇവയ്ക്കുപുറമേ കൃതൃമബുദ്ധിയുടെ ഉപയോഗം ക്രമീകരിക്കാനായി അര്‍ബോ ഹബ് ഫീച്ചറും ഫോണിലുണ്ട്.\nഫിംഗര് പ്രിന്ററിന്റെ സുരക്ഷയും ഫോണിനുണ്ട്.\nഉപയോക്താവിന്റെ ദൈനംദിന പ്രവര്‍ത്തി നിരീക്ഷിച്ച് അവ കൃത്യമായി രേഖപ്പെടുത്തി ഷെഡ്യൂള് ചെയ്യാന് കഴിയുന്നതാണ് അര്‍ബോ ഹബ് ഫീച്ചര്. ഫിംഗര് പ്രിന്ററിന്റെ സുരക്ഷയും ഫോണിനുണ്ട്. 4ജി വോള്‍ട്ട്, ബൈഫൈ, ബ്ലൂടൂത്ത് കണക്ടീവിറ്റി സംവിധാനങ്ങള് ഫോണിലുണ്ട്. 162 ഗ്രാമാണ് ഭാരം.\nപാനസോണിക് എലുഗ I7 ഇന്ത്യയില്; 18:9 ഡിസ്‌പ്ലേ, 4000 mAh ബാറ്ററി എന്നിവ പ്രധാന ആകര്‍ഷണങ്ങള്\nPanasonic Eluga Ray 800 launched with 4000mah battery, priced at Rs 9,999\nStory first published: Thursday, March 7, 2019, 15:00 [IST]


സ്വാതന്ത്ര്യമോ സേഛ്‌ഛാധിപത്യമോ?: എന്ത് വേണം എന്ന് തീരുമാനിക്കേണ്ട സമയം ഇതാണ് - Indian Express Malayalam\n“പ്രതീക്ഷ കൈവിടാതെ പോരാടുക എന്നതാണ് എന്റെ സഹാജവാസനയും സാമാന്യബോധവും,” എഴുത്തുകാരിയും ആക്ടിവിസ്റ്റുമായ നയന്‍താരാ സെഹ്ഗല് സംസാരിക്കുന്നു\nUpdated: March 6, 2019 5:45:42 pm\n‘അണ്‍മേക്കിംഗ് ഓഫ് ഇന്ത്യ’ (ഇന്ത്യയുടെ അപനിര്‍മ്മിതി) എന്ന വിഷയത്തിലുള്ള തന്റെ എഴുത്തുകളെക്കുറിച്ച് നയന്‍താര സെഹ്ഗല് സംസാരിക്കുന്നു. എത്ര അടിച്ചമര്‍ത്താന് ശ്രമിച്ചാലും കലുഷിതമായ ഈ കാലത്ത് കലയും എഴുത്തും പ്രധാനപ്പെട്ടതാണ് എന്നും പ്രത്യാശയും അതിജീവനവും മാത്രമാണ് മുന്നോട്ടുള്ള വഴി എന്നും സീമാ ചിസ്തിയുമായുള്ള സംഭാഷണത്തില് തൊണ്ണൂറ്റിയൊന്ന് വയസ്സുകാരിയായ എഴുത്തുകാരി വ്യക്തമാക്കുന്നു.\nനമ്മൾ ജീവിക്കുന്ന കാലവുമായി താങ്കൾ എഴുതുന്ന നോവലുകള് എത്ര ആഴത്തില് ബന്ധപ്പെട്ടിരിക്കുന്നു?\nനമ്മൾ ജീവിക്കുന്ന സമയത്തെ കുറിച്ചുള്ളതായിരുന്നു എന്റെ എല്ലാ നോവലുകളും. ആദ്യ നോവലുകൾ നവ ഇന്ത്യയുടെ നിര്‍മ്മിതിയെ കുറിച്ചുള്ളവയായിരുന്നു. അവസാനത്തെ രണ്ടെണ്ണം (When the Moon Shines by the Day , The Fate of Butterflies  )നവ ഇന്ത്യയുടെ അപനിര്‍മ്മിതിയെ കുറിച്ചാണ്. ഇപ്പോൾ അനാവൃതമാകുന്ന രംഗങ്ങള് അതിന്റെ തുടർച്ചയല്ല, മറിച്ചു മറ്റൊരു പോയിന്റ് ഓഫ് ഡിപ്പാര്‍ച്ചര്’ ആണ്. കാലത്തിന്റെ ക്രോണോളോജിക്കല് രേഖപ്പെടുത്തലുകള് ആണ് എന്റെ നോവലുകൾ.\nതാങ്കളുടെ നോവെല്ല തുടങ്ങാനായി Follow the Fleet (1936) എന്ന ചിത്രത്തിൽ നിന്നും എടുത്ത ഉദ്ധരണി- ‘കഷ്ടപ്പാടുകൾ വരാനിരിക്കുന്നുണ്ടാകാം/ നിലാവും, സംഗീതവും പ്രണയവും കാല്പനികതയും ഉള്ളിടത്തോളം/ നമുക്ക് സംഗീതം കേട്ട് കൊണ്ട് നൃത്തം ചെയ്യാം…’ – കഷ്ടപ്പാടുകൾ കാരണം നശിച്ചു പോയ ലോകത്ത്, അവയ്ക്ക് നൃത്തവും സംഗീതവും കൊണ്ട് മറുപടി നൽകുന്ന ‘എലീറ്റി’നെ കുറിച്ചാണോ ഇത്?\n‘എലീറ്റി’നെ കുറിച്ചു മാത്രമല്ല അത്. അതിദാരുണമായ ഒരു ദുരന്തത്തിന്റെ സമയമാണത്. നര്‍ത്തകനും, സ്വവർഗ്ഗ പ്രേമിയുമായ പ്രഹ്ലാദന് തന്റെ കല്യാണ ദിവസം (മറ്റൊരു പുരുഷനെ കല്യാണം കഴിക്കുക എന്നത് നിയമപരമായി തെറ്റായിരുന്ന സമയത്ത്) ഒരു സ്വകാര്യ ആഘോഷം സംഘടിപ്പിക്കുകയും, തന്റെ അവസ്ഥയെ ധൈര്യപൂർവം നേരിടാൻ തയ്യാറാവുകയും ചെയ്യുകയാണ്. ഇത്രയും ദുരന്തപൂർണവും, കഷ്ടപ്പാടും, വിപത്തും നിറഞ്ഞൊരു സമയത്തെ അഭിമുഖീകരിക്കുന്ന ആ വ്യക്തിയുടെ ചേതനയെ, മുന്നോട്ട് വന്ന് നൃത്തം ചെയ്യുക എന്നതിലപ്പുറം മറ്റെന്ത് വിവരണമാണ് നൽകാൻ സാധിക്കുക.\nഇന്ദിരാ ഗാന്ധിയുടെ കസിൻ ആയിരുന്നിട്ട് കൂടെ, താങ്കൾ അടിയന്തരാവസ്ഥയുടെ ഏറ്റവും ശക്തയായ വിമർശകയായിരുന്നു. ഇന്നത്തെ സാഹചര്യത്തെ ചിലർ അപ്രഖ്യാപിത അടിയന്തരാവസ്ഥ എന്ന് പറയുന്നു. എന്താണ് ഇവ തമ്മിലുള്ള വ്യത്യാസം?\nഇപ്പോൾ എന്ത് തന്നെയാണ് നടക്കുന്നതെങ്കിലും, അത് ജനാധിപത്യത്തിന്റെ മറവിലാണ് നടക്കുന്നത്. 1975 മുതൽ ’77- വരെ, പ്രതിപക്ഷത്തെ ജയിലിലടച്ചും, ഭരണഘടന താല്‍ക്കാലികമായി നിറുത്തിവയ്ക്കുകയും ചെയ്തു കൊണ്ട് നമ്മൾ എവിടെയായിരുന്നു എന്നത് നമുക്കറിയാമായിരുന്നു. എന്നാൽ ഇന്ന് നമ്മൾ അഭിമുഖീകരിക്കുന്ന അവസ്ഥ, ഭരണഘടനാപരമായി ജനാധിപത്യവും എന്നാൽ ഒരു സേഛ്‌ഛാധിപത്യത്തിന്റെ എല്ലാ സാക്ഷ്യവും പേറുന്ന ഒന്നാണ്. അഭിപ്രായ സ്വാതന്ത്ര്യം അടിച്ചമർത്തപ്പെടുന്നു, ഭരിക്കുന്ന പാർട്ടിയുമായി പൊരുത്തപ്പെട്ട് പോകാത്തവരെയെല്ലാം വിലക്കുന്നു, മനുഷ്യരെ കൊല്ലുകയും നിയമം കൈലെടുക്കുകയും ചെയ്യുന്ന കുറ്റവാളികളെയൊന്നും തന്നെ അറസ്റ്റ് ചെയ്യുകയോ തുടർന്ന് നടപടികൾ എടുക്കുകയോ ചെയ്യുന്നില്ല. വിദ്വേഷം ഉളവാക്കുന്നവർ സ്വതന്ത്രരും പോലീസിനാൽ സംരക്ഷിക്കപ്പെടുകയും ചെയ്യുന്നു.\nപ്രഖ്യാപിത അടിയന്തരാവസ്ഥയേക്കാൾ മോശമാണോ ഇത്?\nഇത് ഭയപ്പെടുത്തുന്ന അവസ്ഥയാണ്. ഇതൊന്നും കാര്യമാക്കാത്തവർ ഇത് വലിയ പ്രശ്നമില്ലാത്ത അവസ്ഥയാണെന്ന് പറയും. മനുഷ്യർ തെരുവുകളിൽ മരിച്ചു വീഴുകയോ അല്ലെങ്കിൽ അതിലും ദുരിതപൂർണ്ണമായി എന്തെങ്കിലും സംഭവിക്കുകയോ ചെയ്യുമ്പോൾ മറ്റു കാര്യങ്ങളിലേക്ക് ശ്രദ്ധ തിരിക്കുന്ന കാര്യത്തിൽ ഇന്ത്യയിലെ ജനങ്ങൾ പ്രസിദ്ധരാണ്. അതു കൊണ്ട് തന്നെ, ഇന്ത്യയിൽ എന്താണ് നടക്കുന്നതെന്നു അറിവുള്ള പണക്കാരും പഠിപ്പുള്ളവരും ഇവിടത്തെ അവസ്ഥയിൽ എന്തെങ്കിലും തെറ്റുള്ളതായി കാണുന്നില്ല. എല്ലായിപ്പോഴും ചുറ്റിനും പറക്കുന്ന ഗൂഢാലോചന സിദ്ധാന്തങ്ങളാണ് ഇതിന് കാരണം. അവർ അവരുടെ കാര്യം മാത്രം അന്വേഷിച്ചു ജീവിക്കുമ്പോൾ പാവപ്പെട്ടവരും, മുസ്ലിമുകളും, ദളിതരും ആൾക്കൂട്ടങ്ങളാൽ കൊല്ലപ്പെട്ടുക്കൊണ്ടിരിക്കുന്നു.\nഇത്തരം സമയങ്ങളോട് പ്രതികരിക്കുന്നതിൽ കഥാസാഹിത്യത്തിന്റേയും എഴുത്തിന്റേയും റോള് എന്താണ്?\nഎഴുത്ത് എന്നത് രാഷ്ട്രീയപരമായ പ്രവർത്തനത്തിന്റെ ഒരു ഉപകരണമാണ്. ഞാൻ അതിലാണ് ഏർപ്പെട്ടിരിക്കുന്നത്. ഒരു കാലത്ത് ജയപ്രകാശ് നാരായണിന് എതിരായി തെരുവിലിറങ്ങിയത് പോലെ ഇപ്പോൾ ഞാൻ തെരുവിലിറങ്ങുന്നില്ല, എന്നാൽ എഴുത്ത് എന്നത് വളരെ നാടകീയവും എന്നാൽ സര്‍വ്വപ്രധാനവുമായ ഒന്നാണ്. ലാറ്റിൻ അമേരിക്കയിലും സ്‌പെയിനിലുമൊക്കെ സേഛ്‌ഛാധിപത്യത്തിന്റെയും ആഭ്യന്തരയുദ്ധത്തിന്റേയും കാലത്തു നമ്മളതിന് സാക്ഷികളായതാണ്. എല്ലാ കലയും, എഴുത്തോ സിനിമയോ ചിത്രകലയോ എന്തുമായിക്കൊള്ളട്ടെ, അവയെയെല്ലാം രാഷ്ട്രീയ പ്രവർത്തനങ്ങളാണ്.\nഇത്തരമൊരു സമൂഹത്തിൽ ‘പബ്ലിക് ഇന്റ്റലെക്ച്ച്വല്‍സിന്റെ’ കർത്തവ്യം എന്താണ്?\n‘പബ്ലിക് ഇന്റ്റലെക്ച്ച്വസ്’ എന്നതു കൊണ്ട് പൊതു സമൂഹത്തിൽ ഒരു നിലപാടെടുക്കുന്ന റോമില ഥാപ്പറിനെപോലെയുള്ള (ചരിത്രജ്ഞ) പണ്ഡിതരായ വ്യക്തികളെയാണ് താങ്കൾ ഉദ്ദേശിച്ചതെന്ന് ഞാൻ കരുതുന്നു. അവർ വളരെ പ്രാധാന്യമർഹിക്കുന്നു, കാരണം അവർ യുവ മനസുകളെ രൂപപ്പെടുത്തുകയാണ്. അതു കൊണ്ടു തന്നെ അവർ പൊതുസമൂഹത്തിൽ എടുക്കുന്ന നിലപാടുകൾ വളരെ പ്രധാനമാണ്. നമ്മളിപ്പോൾ കുറുകെയുള്ള വഴികളിൽ എത്തിനിൽക്കുകയാണ്, സ്വാതന്ത്ര്യം വേണോ സേഛ്‌ഛാധിപത്യം വേണോ എന്ന് തിരഞ്ഞെടുക്കേണ്ടത് നമ്മളാണ്. ഇവയ്ക്കും രണ്ടിനുമിടയിൽ ഒന്നുമില്ല. പൊതു ബുദ്ധിജീവികൾ സ്പഷ്ടമാക്കി തരുന്നത് അതാണ്.\nRead More: ചിലയിടങ്ങളിൽ വികാരങ്ങളെ വ്രണപ്പെടുത്തുക എന്നതും നമ്മുടെ ചുമതലയാണ്\nജനുവരിയിൽ മഹാരാഷ്ട്രയിലെ ഒരു സാഹിത്യ സംഘടന താങ്കൾക്ക് നൽകിയ ക്ഷണം പിൻവലിക്കുകയുണ്ടായി. എന്നിട്ടും താങ്കൾ അവിടെ പോയി.\nദേശീയ മറാത്തി സാഹിത്യ സംഗമത്തിലേക്കുള്ള ക്ഷണം അതിന്റെ സംഘാടകരാണ് ഔദ്യോഗികമായി പിൻവലിച്ചത്. എന്നാൽ പ്രതിഷേധത്തിന്റെ ഉറവിടം അവിടത്തെ മറാത്തി എഴുത്തുകാരിൽ നിന്നുമായിരുന്നു എന്നെനിക്ക് അറിയില്ലായിരുന്നു. എനിക്ക് ലഭിച്ച പിന്തുണ അവിശ്വസനീയമായിരുന്നു. എന്റെ പ്രസംഗം മറാത്തിയിൽ വായിച്ചു കേൾപ്പിച്ച സാംസ്‌കാരിക, സാമൂഹിക സംഘടനകൾ ഉണ്ടായിരുന്നു. വിലക്കുണ്ടായിരുന്നതിനാൽ അത് കേൾക്കാൻ സാധിക്കാതെ പോകാമായിരുന്ന ആയിരകണക്കിന് ആളുകൾ അതു കൊണ്ട് അത് കേട്ടു. ഞാൻ പകുതി മഹാരഷ്ട്രക്കാരിയാണ്, എന്റെ അച്ഛനൊരു സംസ്‌കൃത പണ്ഡിതനും, ഗാന്ധിയനുമായിരുന്നു. അദ്ദേഹം കൽഹാനയുടെ ‘രജതരംഗിണി’ (1935) വിവർത്തനം ചെയ്തിരുന്നു. ഇത് ഈ അടുത്തായി മറാത്തിയിലേക്ക് വിവർത്തനം ചെയ്യപ്പെട്ടിട്ടുണ്ട്. അതു കൊണ്ടു തന്നെ അവരിലൊരാളെ അവഗണിച്ചതു പോലെ അവർക്ക് തോന്നി. അങ്ങനെ അഭിനേതാക്കളും എഴുത്തുകാരുമൊക്കെ മുംബൈയിൽ എത്തി, ഞാൻ പൊതുവായി പ്രസംഗങ്ങൾ നടത്താത്ത ആളാണ്, എന്നിരുന്നാലും ഞാൻ അന്ന് പ്രസംഗിച്ചു. എനിക്ക് തോന്നി എനിക്ക് കൂടുതൽ ഫലപ്രദമായി അപ്പോൾ സംസാരിക്കാൻ സാധിക്കുമെന്ന്, കാരണം മഹാത്മാ ഗാന്ധിയുടെ കൊലപാതകത്തെ ഓർമപ്പെടുത്തുന്ന ജനുവരി മാസം മുപ്പതാം തീയതിയുമായി ബന്ധപ്പെട്ടാണ് ഞാൻ അന്ന് മുംബൈയിൽ എത്തിയത്. ഞാൻ പ്രകടിപ്പിക്കാൻ ആഗ്രഹിച്ചത് മുംബൈ സിനിമ വ്യവയാസത്തോടുള്ള എന്റെ അസ്വസ്ഥതയാണ്. നാസറുദീൻ ഷായെ പോലൊരു നടൻ നമ്മുടെ രാജ്യത്തിന്റെ ഇപ്പോഴത്തെ അന്തരീക്ഷത്തെക്കുറിച്ചു സംസാരിച്ചപ്പോൾ, മുംബൈ സിനിമ ലോകത്തെ താരങ്ങളോ, ആദ്ദേഹത്തിന്റെ സുഹൃത്തുക്കളോ അദ്ദേഹത്തിനൊപ്പം നിലകൊണ്ടില്ല എന്നുള്ളതാണ്. പരിപൂർണ സെൻസർഷിപ്പ് ഉണ്ടായിരുന്ന കാലത്ത് എങ്ങനെയാണ് സിനിമ ദേശീയ പ്രസ്ഥാനങ്ങളെ സഹായിച്ചതെന്നുള്ളത് ഞാൻ അവരെ ഓർമിപ്പിച്ചു. ആസാദി എന്ന വാക്ക് അന്ന് ബ്രിട്ടീഷുകാർ ഒരിടത്തും ഉള്‍പ്പെടുത്താന് അനുവദിച്ചില്ല. അപ്പോൾ സിനിമകൾ എന്താണ് ചെയ്തത്? ആ വാക്കിനെ സിനിമാ ഗാനങ്ങളിൽ ചേർത്ത് അവർ ആ വിലക്കിനെ മറികടന്നു. അശോക് കുമാർ പ്രധാന നടനായി എത്തിയ അന്നത്തെ പ്രസിദ്ധമായൊരു സിനിമ ‘നയാ സൻസാറി’ൽ (1941) ഒരു ഗാനമുണ്ട്, ‘ഏക് നയാ സൻസാർ ബാനയേം, ഐസ ഏക് സൻസാർ, ജിസ്മേ ധർത്തി ഹോ ആസാദ്, കി ജിസ്മേ ജീവൻ ഹോ ആസാദ്, കി ജിസ്മേ ഭാരത് ഹോ ആസാദ് (ഒരു പുതിയ ലോകം നിർമിക്കാം, സ്വാതന്ത്രയായൊരു ഒരു ലോകം നിർമിക്കാം, ജീവിതം സ്വന്തന്ത്രമായൊരു ലോകം, ഭാരതം സ്വാതന്ത്രമായൊരു ലോകം നിർമിക്കാം). എന്നിട്ട് ഞാൻ പറഞ്ഞു, ‘ഇപ്പോഴത്തെ നിങ്ങളെ നോക്കൂ.’\nഈ സന്ദർഭങ്ങളിൽ കഥാസാഹിത്യത്തിന്റെ കർത്തവ്യം എന്താണ്?\nഎന്നെ സംബന്ധിച്ചിടത്തോളം, ഞാൻ ഒരു കഥാപാത്രത്തെ എടുത്ത് ഒരു പേജിൽ വയ്ക്കുമ്പോൾ, അത് അതിന്റെതായ ഒരു ജീവൻ ഉണ്ടാക്കി എടുക്കുകയാണ്. ഏകദേശം എന്റെ എല്ലാ കഥാപാത്രങ്ങളും അവരവരാൽ എഴുതപ്പെട്ടവരാണ്. വില്ലിയം ഫോൾക്നർ വളരെ പ്രസിദ്ധമായി പറഞ്ഞതു പോലെ, അദ്ദേഹത്തിന്റെ കഥാപാത്രങ്ങൾക്ക് ഒപ്പം എത്താൻ അദ്ദേഹം നന്നേ കഷ്ടപ്പെട്ടിരുന്നു. കലയെ സംബന്ധിച്ചിടത്തോളം ഈ ഒരു സര്‍ഗ്ഗശക്തിയെയാണ് ഏകാധിപതികൾ ഏറ്റവുമധികം ഭയക്കുന്നത്. കലയെ അവർക്ക് മനസിലാക്കാൻ സാധിക്കില്ല, എന്നാൽ അത് കലാകാരനെയും അതിജീവിക്കുമെന്ന് അവർക്കറിയാം. അതു കൊണ്ടു തന്നെ ഏകാധിപതികൾ കലയേയും കലാകാരന്റെ സർഗ്ഗശക്തിയെയും നിശബ്ദമാക്കാൻ ശ്രമിക്കുന്നു. സിനിമയും സിനിമയിലെ സർഗാത്മക കഥാപാത്രങ്ങളെയും അതു കൊണ്ടാണ് അവർ സെൻസർ ചെയ്യുന്നത്. എല്ലാ തരത്തിലുമുള്ള കലയാണ് ഈ കാലഘട്ടത്തിലെ നമ്മുടെ പ്രതീക്ഷ.\nഇന്നത്തെ കാലത്തിൽ പ്രതീക്ഷയുണ്ടോ?\nഇതിനോട് പോരാടണമെന്ന് എനിക്കറിയാം. ഞാൻ വളർന്നു വന്നൊരു സാഹചര്യം എന്നെ പഠിപ്പിച്ചതു വെച്ചു കലയ്ക്ക് വേണ്ടി തന്നെയാണ് ഞാൻ പ്രതിരോധിച്ചു നിൽക്കേണ്ടത് എന്നത് എനിക്ക് വ്യക്തമാണ്. അടിയന്തരാവസ്ഥകാലത്തും എന്നോട് ഞാൻ എന്തിനു എന്റെ കുടുംബത്തിന് എതിരായി നിൽക്കുന്നു എന്ന് ചോദിച്ചിട്ടുണ്ട്. കുടുംബത്തിന്റെ പൈതൃകത്തെയാണ് അത് മുറിപ്പെടുത്തുന്നത് എന്നതായിരുന്നു എന്റെ മറുപടി. നെഹ്രുവിന്റെ പൈതൃകമാണ് എന്റെ പൈതൃകം, അതിനു വേണ്ടി ഞാൻ പോരാടി. അത് തന്നെയായിരുന്നു എന്റെ സഹജവാസനയും സാമാന്യ ബോധവും- പ്രതീക്ഷ കൈവിടാതെ പോരാടുക.\nപൗരാണിക സങ്കല്പത്തിലെ പ്രഹ്ലാദനെ അഗ്നി സ്പർശിക്കുന്നില്ല. അടിച്ചമര്‍ത്തുവാൻ സാധിക്കാത്ത പ്രതീക്ഷ എന്ന ആശയം പകർന്നു നൽകാനാണോ നിങ്ങളുടെ കഥാപാത്രങ്ങളിൽ ഒന്നിന് അത്തരമൊരു പേര് നൽകിത്?\nഅതെ. ഹിരണ്യകശിപുവിന്റെ കഥയിൽ അഗ്നിക്ക് ദഹിപ്പിക്കാൻ സാധിക്കാത്ത കഥാപാത്രമാണ് പ്രഹ്ലാദൻ. എന്റെ കഥാപാത്രത്തിന്റെ ചേതനയെ തകർക്കാൻ അയാളുടെ കാലുകളെ കത്തിക്കുന്നുണ്ട്, പക്ഷേ അയാൾ അതിജീവിക്കുക തന്നെ ചെയ്യുന്നു.\nInternational Women's DayLiterature\nWeb Title: We need to makeachoice between freedom and fascism now nayantara sahgal malayalam


കോന്നി, എരുമേലി, തൊടുപുഴ വഴി എം.സി റോഡിന് സമാന്തരമായി പുതിയ നാലുവരി ദേശീയ പാതയ്ക്ക് പദ്ധതി | Thiruvananthapuram Ankamali New National Highway Green field Corridor Bharatmala Pariyojana\nSep 3, 2021, 05:00 AM IST\n# ജോമോൻ എബ്രഹാം\nഎം.സി റോഡ്, കോട്ടയം (ഫയല് ചിത്രം)\nപാലാ: നിലവിലുള്ള തിരുവനന്തപുരം-അങ്കമാലി എം.സി.റോഡിന് സമാന്തരമായി ഗ്രീൻഫീൽഡ് സാമ്പത്തിക ഇടനാഴി എന്ന പേരിൽ ദേശീയപാത നിർമിക്കാൻ ദേശീയ ഹൈവേ അതോറിറ്റി പദ്ധതിയിടുന്നു. ഇതിന്റെ ഭാഗമായുള്ള സർവേ കോട്ടയം ജില്ലയിലെ തിടനാട് പഞ്ചായത്തിൽ ആരംഭിച്ചു. ഭോപ്പാൽ ആസ്ഥാനമാക്കിയുള്ള ഹൈവേ എൻജിനീയറിങ് കൺസൾട്ടൻസിക്കാണ് പുതിയ റോഡിന്റെ പ്രാഥമിക സർവേയുടെ ചുമതല. ഭാരത് മാല പദ്ധതിയിൽ ഉൾപ്പെടുത്തിയിരിക്കുന്ന പദ്ധതികളിലൊന്നാണിത്.\nതിരുവനന്തപുരംമുതൽ അങ്കമാലിവരെ നാലുവരിയായി ഗ്രീൻഫീൽഡ് സാമ്പത്തിക ഇടനാഴി എന്നപേരിൽ 45 മീറ്റർ വീതിയിലാണ് പുതിയ ദേശിയപാത നിർമിക്കുന്നതിന് പ്രാഥമികസർവേ നടത്തുന്നത്. വിതുര, പുനലൂർ, പത്തനാപുരം, കോന്നി, റാന്നി, എരുമേലി, കാഞ്ഞിരപ്പള്ളി, തിടനാട്, അന്തീനാട്, തൊടുപുഴ, മലയാറ്റൂർവഴിയാണ് റോഡ് വിഭാവനം ചെയ്തിരിക്കുന്നത്.\nസീറോ ഫോറസ്റ്റ് സർവേ, ടോപ്പോഗ്രാഫിക് സർവേ തുടങ്ങിയവ പൂർത്തിയാക്കിയശേഷം ഫൈനൽ അലൈൻമെന്റ് തീരുമാനിച്ച് ലൊക്കേഷൻ സർവേ പിന്നീട് ആരംഭിക്കും.\nഎം.സി.റോഡുവഴി ഹൈവേ വികസനത്തിന് നിരവധി ടൗണുകൾ പൊളിച്ചുനീക്കേണ്ടതിനാൽ കെട്ടിടത്തിനും സ്ഥലത്തിനും വൻ നഷ്ടപരിഹാരം കൊടുക്കേണ്ട സാഹചര്യമൊഴിവാക്കിയാണ് പുതിയ പദ്ധതി.\nതീർഥാടന, ടൂറിസം മേഖലകളിലെ വികസനവും പരിഗണിച്ചാണ് കിഴക്കൻ കേരളത്തിലെ തോട്ടം മേഖലയിൽകൂടി പുതിയ ദേശീയപാത വികസിപ്പിക്കാൻ തീരുമാനിച്ചത്. പുതിയ റോഡ് പട്ടണമേഖലയിൽ പ്രവേശിക്കുകയുമില്ല. നിലവിലുള്ള രണ്ടുവരി എം.സി.റോഡ് 236 കിലോമീറ്റർ ആണെങ്കിൽ പുതിയ നാലുവരിപ്പാത 227 കി.മീ മാത്രമായിരിക്കും. അവസാനഘട്ട അലൈൻമെന്റ് സർവേ പൂർത്തിയാകുമ്പോൾ ദൂരത്തിൽ വ്യതിയാനം വരാൻ സാധ്യതയുണ്ട്.


മാനസയുടെ മരണത്തില് മനംനൊന്ത് മലപ്പുറത്ത് യുവാവ് ആത്മഹത്യ ചെയ്തു\nAug 1, 2021, 08:32 pm IST\nമലപ്പുറം : കോതമംഗലത്ത് യുവാവ് വെടിവച്ചു കൊലപ്പെടുത്തിയ മാനസയുടെ മരണത്തില് മനംനൊന്ത് മലപ്പുറത്ത് യുവാവ് ആത്മഹത്യ ചെയ്തു. മലപ്പുറം ചങ്ങരംകുളം വളയംകുളം സ്വദേശി വിനീഷ് (33) ആണ് ആത്മഹത്യ ചെയ്തത്. വളയംകുളം മനക്കല്‍കുന്ന് താമസിക്കുന്ന യുവാവിനെ വീട്ടില് മരിച്ച നിലയില് കണ്ടെത്തുകയായിരുന്നു.\nവീടിന്റെ അടുക്കള ഭാഗത്താണ് തൂങ്ങിമരിച്ച നിലയില് കണ്ടത്. അടുക്കള ഭാഗത്തുനിന്ന് ആത്മഹത്യ കുറിപ്പും ലഭിച്ചിട്ടുണ്ട്. തന്റെ മരണത്തില് ആര്‍ക്കും ഉത്തരവാദിത്തമില്ലെന്നും മാനസയുടെ മരണം വേദനിപ്പിച്ചെന്നുമാണ് ആത്മഹത്യാ കുറിപ്പില് എഴുതിയിരിക്കുന്നത്. ആത്മഹത്യാകുറിപ്പില് മറ്റു വിശദാംശങ്ങളൊന്നുമില്ല.\n‘ഫോൺ മകളെ ഏൽപ്പിക്കണം, അവൾക്ക് ക്ലാസുണ്ട്,: മരണത്തിന് ഉത്തരവാദി സർക്കാരെന്ന് ആത്മഹത്യ കുറിപ്പെഴുതി വ്യാപാരി ജീവിതം അവസാനിപ്പിച്ചു\nമലപ്പുറത്ത് ലഹരിമരുന്ന് വേട്ട: എംഡിഎംഎയും കഞ്ചാവുമായി തൃക്കാവ് സ്വദേശി ദില്‍ഷാദ് പിടിയില്\nവിനീഷും മാതാവും മാത്രമാണ് വീട്ടില് താമസിക്കുന്നത്. സംഭവസമയത്ത് അമ്മ വീട്ടിലുണ്ടായിരുന്നില്ല. അയല്‍വാസികളാണ് യുവാവിനെ മരിച്ച നിലയില് കണ്ടെത്തിയത്. ഉടന് പൊലീസില് വിവരമറിയിക്കുകയായിരുന്നു.\nഅതേസമയം വിനീഷിന് മാനസികാസ്വാസ്ഥ്യമുണ്ടായിരുന്നതായിട്ടാണ് നാട്ടുകാര് പറയുന്നത്. ചങ്ങരംകുളം പൊലീസ് സ്ഥലത്തെത്തി മൃതദേഹം മെഡിക്കല് കോളേജിലേക്ക് മാറ്റിയിട്ടുണ്ട്.\nTags: suicidemalappuramcommittedyoung manManasa Murder\nകരിപ്പൂര് വിമാനത്താവളത്തില് വീണ്ടും സ്വര്‍ണവേട്ട; മാഹി സ്വദേശി അബ്ദുല് നാസറില് നിന്നടക്കം പിടിച്ചെടുത്തത് 70 ലക്ഷം രൂപയുടെ സ്വർണം


അതിഥിയെ ഈശ്വരനായിക്കരുതി ആദരിക്കാനാണു നമ്മുടെ സംസ്‌കാരം അനുശാസിക്കുന്നതു്. - Amma Malayalam\nഅമ്മ : അതിഥിയെ ഈശ്വരനായിക്കരുതി ആദരിക്കാനാണു നമ്മുടെ സംസ്‌കാരം അനുശാസിക്കുന്നതു്. കുടുംബാംഗങ്ങളോടുള്ള സ്നേഹം മമതയില്‍നിന്ന് ഉണ്ടാകുന്നതാണു്. നമ്മളെ വിശാലഹൃദയരാക്കാനതു് ഉപകരിക്കില്ല. എന്നാല്, അതിഥിപൂജ പ്രതീക്ഷയില്ലാത്ത സ്നേഹത്തില് നിന്നു് ഉടലെടുക്കുന്നതാണു്. ലോകത്തെ ഒറ്റ കുടുംബമായിക്കണ്ടു സ്നേഹിക്കാനതു നമ്മെ പ്രാപ്തരാക്കുന്നു.\nവൃക്ഷലതാദികള്‍ക്കും പക്ഷിമൃഗാദികള്‍ക്കും ദേവതകളുടെയും ദേവവാഹനങ്ങളുടെയും സ്ഥാനമാണു നമ്മള് നല്കിയിരുന്നതു്. വളര്‍ത്തുമൃഗങ്ങളെ ഊട്ടിക്കഴിഞ്ഞിട്ടേ, തുളസിക്കോ, ആലിനോ, കൂവളത്തിനോ വെള്ളമൊഴിച്ചു കഴിഞ്ഞിട്ടേ പണ്ടു വീട്ടുകാര് ആഹാരം കഴിച്ചിരുന്നുള്ളൂ. പൂജാപുഷ്പങ്ങള്‍ക്കായി ഒരു പൂച്ചെടി നടുമ്പോള്, അതിനെ പരിചരിക്കുമ്പോള്, അതില് പൂ വിടരുന്നതു കാണുമ്പോള്, പൂവിറുത്തു മാല കൊരുക്കുമ്പോള് ഒക്കെത്തന്നെ നമ്മുടെ മനസ്സു് ആ കര്‍മ്മത്തിലല്ല; ഈശ്വരനിലാണു നില്ക്കുന്നതു്.\nനമ്മള് സുഹൃത്തിനു കത്തെഴുതുവാന് തീരുമാനിച്ചു. പേപ്പറെടുക്കുമ്പോഴും പേനയെടുക്കുമ്പോഴും മഷിയെടുക്കുമ്പോഴും എല്ലാം ‘ഇന്നയാളിനു് എഴുത്തെഴുതുവാന്’ എന്ന ബോധം ഉള്ളില്‍ക്കിടക്കുകയാണു്. പേനയും മഷിയുമെല്ലാം നാനാത്വമായ വസ്തുക്കളാണെങ്കിലും അവയില്‍ക്കൂടിയെല്ലാം ഏകത്വത്തെ – സുഹൃത്തിനെയാണു ദര്‍ശിക്കുന്നതു്. അതുപോലെ, ഏതു പ്രവൃത്തിയിലും ഈശ്വരനെ മാത്രം ദര്‍ശിക്കുക. ഈശ്വരനുവേണ്ടി എന്ന ബോധത്തോടെ ഏതു കര്‍മ്മവും ചെയ്യുക. ഇതുമൂലം നാനാത്വമായ കര്‍മ്മങ്ങളില്‍ക്കൂടിയും വിഷയങ്ങളില്‍ക്കൂടിയും ഏകത്വത്തെയാണു സാക്ഷാത്ക്കരിക്കുന്നതു്. അദ്വൈതം പലരും പറഞ്ഞുനടക്കാറുണ്ടു്. ആരും അനുഷ്ഠിച്ചു കാണുന്നില്ല. എന്നാല് ശരിയായ ഭക്തന് ഭൂതയജ്ഞത്തിലൂടെ സര്‍വ്വചരാചരങ്ങളിലും ഏകമായ ആ സത്യത്തെ ദര്‍ശിക്കുകയാണു ചെയ്യുന്നതു്. താനറിയാതെ അയാള് അദ്വൈതതത്ത്വത്തില് ജീവിക്കുകയാണു ചെയ്യുന്നതു്.\nPrevious Postവ്രതാനുഷ്ഠാനങ്ങള് ഒരു സമൂഹം മുഴുവന് ആചരിക്കുമ്പോള് അതു പ്രകൃതിയിലും അനുകൂലതരംഗം സൃഷ്ടിക്കും\nNext Postപ്രകൃതിസംരക്ഷണം എന്നതു് ഈശ്വരാരാധനം തന്നെയാണു്.


അഭിനന്ദനം ടീം ഇസ്രോ | Editorial | Deshabhimani | Wednesday Feb 16, 2022\nഒപെക് സെക്രട്ടറി ജനറല് ബര്‍കിന്ദൊ അന്തരിച്ചു\nഅഭിനന്ദനം ടീം ഇസ്രോ\nവെബ് ഡെസ്‌ക്Updated: Wednesday Feb 16, 2022\nഐഎസ്‌ആർഒയുടെ പിഎസ്‌എൽവി–-സി52 വിക്ഷേപണ വിജയത്തിന് ഏറെ മധുരമുണ്ട്. കോവിഡ് മഹാമാരി മറ്റ് മേഖലകളെപ്പോലെ ഇന്ത്യൻ ബഹിരാകാശ പദ്ധതികളെയും ബാധിച്ചിരുന്നു. ഐഎസ്‌ആർഒയുടെ ബഹിരാകാശ കവാടം എന്നറിയപ്പെടുന്ന ശ്രീഹരിക്കോട്ട സതീഷ്‌ധവാൻ സ്‌പെയ്‌സ് സെന്ററിന്റെ പ്രവർത്തനംപോലും തടസ്സപ്പെട്ടു. ശാസ്‌ത്രസാങ്കേതിക വിദഗ്‌ധരടക്കം നിരവധിപേർ രോഗബാധിതരായി. മറ്റു സെന്ററുകളിലും സ്ഥിതി മറിച്ചായിരുന്നില്ല. നേരത്തേ നിശ്‌ചയിച്ചിരുന്ന പല പദ്ധതിയും ദൗത്യങ്ങളും മാറ്റിവയ്‌ക്കുകയോ തടസ്സപ്പെടുകയോ ചെയ്‌തു. അതിനെയെല്ലാം അതിജീവിച്ച് പുതിയ പ്രതീക്ഷ നൽകിയാണ് മൂന്ന് ഉപഗ്രഹത്തെ കൃത്യതയോടെ ലക്ഷ്യത്തിലെത്തിച്ച തിങ്കളാഴ്‌ചത്തെ വിക്ഷേപണം. ശാസ്‌ത്രജ്ഞരുടെ ഭാഷയിൽ പറഞ്ഞാൽ തികച്ചും ഒരു ‘ടെക്‌സ്റ്റ്‌ബുക്ക് ലോഞ്ച്’. ഇസ്രോയിലെ മുഴുവൻ ആളുകളുടെയും നിശ്‌ചയദാർഢ്യത്തിന്റെയും സമർപ്പണത്തിന്റെയും കഠിനാധ്വാനത്തിന്റെയും കരുത്താണ് ഈ വിജയത്തിനു പിന്നിൽ.\nഈ വർഷത്തെ ആദ്യ വിക്ഷേപണമെന്നതിലുപരി മലയാളിയായ ഡോ. എസ് സോമനാഥ് ചെയർമാനായതിനു ശേഷമുള്ള ആദ്യ ദൗത്യം. വിജയത്തിനു പിന്നിൽ പ്രവർത്തിച്ച എല്ലാവരെയും ഊഷ്‌മളമായി അഭിനന്ദിക്കുന്നു. ഐഎസ്‌ആർഒയുടെ വിശ്വസ്‌ത വിക്ഷേപണവാഹനമായ പിഎസ്‌എൽവിയുടെ എക്‌സ്‌എൽ ശ്രേണിയിലുള്ള റോക്കറ്റുപയോഗിച്ചായിരുന്നു വിക്ഷേപണം. സതീഷ്‌ധവാൻ സ്‌പെയ്‌സ് സെന്ററിലെ ഒന്നാം വിക്ഷേപണത്തറയിൽനിന്ന് കുതിച്ചുയർന്ന റോക്കറ്റ് പതിനേഴാം മിനിറ്റിൽ ഉപഗ്രഹങ്ങളെ സൗരസ്ഥിര ഭ്രമണപഥത്തിൽ ഇറക്കി. തുടർന്ന്, റോക്കറ്റ് ഭാഗത്തുണ്ടായിരുന്ന ഇന്ധനം പുറത്തുകളഞ്ഞു. റോക്കറ്റ് ഉപേക്ഷിക്കുന്നതിനു മുമ്പുള്ള ഇത്തരമൊരു പ്രക്രിയ പരീക്ഷിക്കുന്നതും ആദ്യം. ഉപഗ്രഹങ്ങളുമായി കൂട്ടിയിടിച്ചുള്ള സ്‌ഫോടനം ഒഴിവാക്കുന്നതിനുള്ള സുരക്ഷാ ക്രമീകരണമാണിത്.\nആധുനിക റഡാർ ഇമേജിങ് ഉപഗ്രഹമായ ഇഒഎസ്–-4 ആണ് മൂന്ന് ഉപഗ്രഹത്തിലൊന്ന്. 2012ൽ വിക്ഷേപിച്ച റിസാറ്റ് 1 ന് പകരക്കാരനായി ഭ്രമണപഥത്തിലെത്തുന്ന ഇഒഎസ്–-4 വിവിധോദ്ദേശ്യ ഉപഗ്രഹമാണ്. ഏത് കാലാവസ്ഥയിലും ഭൂമിയെ നിരീക്ഷിക്കാനും സൂക്ഷ്‌മ ചിത്രങ്ങളെടുക്കാനുമുള്ള അത്യാധുനിക സംവിധാനങ്ങളാണ് ഉപഗ്രഹത്തിലുള്ളത്. ദുരന്തനിവാരണം, കൃഷി, വനവൽക്കരണം, കാലാവസ്ഥ തുടങ്ങിയവയ്‌ക്കായുള്ള വിവരശേഖരണത്തിൽ നിർണായകമാകും. രണ്ടാമത്തെ ഉപഗ്രഹമായ ഇൻസ്‌പയർ സാറ്റ്–-1 വിദ്യാർഥികൾക്കും പുതു തലമുറയ്‌ക്കും പ്രചോദനമാകും. വലിയമല ഐഐഎസ്‌ടിയിലെ വിദ്യാർഥികൾ വികസിപ്പിച്ച ഈ പേടകം സൂര്യനെ നിരീക്ഷിക്കാനുള്ളതാണ്. മൂന്ന് വിദേശ സർവകലാശാലയുടെ സഹകരണവുമുണ്ട്. ഇന്ത്യ–-ഭൂട്ടാൻ സംയുക്ത സംരംഭമായ ഐഎൻഎസ്‌ടി–-2ഡിയാണ് മൂന്നാമത്തെ ഉപഗ്രഹം.\nഇടവേളയ്‌ക്കുശേഷം നടന്ന വിക്ഷേപണവും അതിന്റെ വിജയവും ഇന്ത്യൻ ബഹിരാകാശ ശാസ്‌ത്രലോകത്തിന് കൂടുതൽ കരുത്തും ആവേശവും പകരും. പ്രത്യേകിച്ച്, മനുഷ്യനെ ബഹിരാകാശത്തേക്ക് അയക്കുന്ന ദൗത്യങ്ങളടക്കം പുരോഗമിക്കുമ്പോൾ. വിവിധങ്ങളായ 19 ദൗത്യമാണ് ഈ വർഷം ഐഎസ്‌ആർഒ ലക്ഷ്യമിടുന്നത്. കാലാവധി പൂർത്തിയായ ഉപഗ്രഹങ്ങൾക്ക് പകരമായുള്ളവയെ വിക്ഷേപിക്കുക എന്നത് ഏറെ പ്രധാനം. മൂന്നാം ചാന്ദ്ര ദൗത്യമായ ചാന്ദ്രയാൻ–-3 ആഗസ്‌തിൽ വിക്ഷേപിക്കാനാണ് ആലോചന. ഗഗൻയാൻ പദ്ധതിയുടെ ആദ്യ പരീക്ഷണപ്പറക്കൽ ഈ വർഷം അവസാനവും.\nസൂര്യനെ പഠിക്കാനുള്ള ആദിത്യ, മംഗൾയാൻ 2, ബുധനിലേക്കും മറ്റുമുള്ള ദൗത്യങ്ങളെല്ലാം അണിയറയിലുണ്ട്. ഭാരം കുറഞ്ഞതും വലിപ്പം കുറഞ്ഞതുമായ ഉപഗ്രഹങ്ങളെ വിക്ഷേപിക്കുന്നതിനുള്ള എസ്‌എസ്‌എൽവി റോക്കറ്റുകളുടെ പരീക്ഷണപ്പറക്കലും ഉടൻ ഉണ്ടാകുമെന്നാണ് പ്രതീക്ഷ. അര നൂറ്റാണ്ടുമുമ്പ് തുമ്പയെന്ന മത്സ്യത്തൊഴിലാളി ഗ്രാമത്തിൽനിന്ന് ചെറുകാൽവയ്‌പായി തുടങ്ങിയ ഇന്ത്യൻ ബഹിരാകാശ ഗവേഷണപദ്ധതി ചന്ദ്രനും കടന്ന് ചൊവ്വയിലേക്ക് വളർന്നു. ശാസ്‌ത്രലോകത്തിന്റെ നിശ്‌ചയദാർഢ്യമാണ് ഇതിനുപിന്നിൽ. വെറും സൗണ്ടിങ് റോക്കറ്റിൽനിന്ന് എസ്‌എൽവി, പിഎസ്‌എൽവി, ജിഎസ്‌എൽവി തുടങ്ങിയവയിൽനിന്ന് കരുത്തൻ റോക്കറ്റായ ജിഎസ്‌എൽവി മാർക്ക്–-3യും കടന്ന് മുന്നേറുകയാണ് ഇസ്രോയുടെ സാങ്കേതികവിദ്യ. അമേരിക്കൻ ഉപരോധത്തെ വെല്ലുവിളിച്ച് ക്രയോജനിക് എൻജിൻ സ്വന്തമായി വികസിപ്പിച്ച് മറുപടി നൽകിയതും ചന്ദ്രനിലെ ജലസാന്നിധ്യം ആദ്യം കണ്ടെത്തി(ചാന്ദ്രയാൻ–-1) വൻശക്തികളെ അമ്പരപ്പിച്ചതും ചരിത്രം. സ്വന്തമായി അത്യാധുനിക വാർത്താവിനിമയ ഭൗമനിരീക്ഷണ ഉപഗ്രഹങ്ങൾ വികസിപ്പിച്ചും ചെലവുകുറഞ്ഞ രീതിയിൽ വിക്ഷേപണം നടത്തിയും ഐഎസ്‌ആർഒ മാതൃകയാണ്. കോവിഡ് കാലത്ത് ചെലവുകുറഞ്ഞ മെഡിക്കൽ ഓക്‌സിജൻ കോൺസെൻട്രേറ്ററുകൾ വികസിപ്പിച്ചതും കേരളത്തിനാവശ്യമായ ഓക്‌സിജൻ ലഭ്യമാക്കിയതും എടുത്തു പറയണം.\nസമൂഹത്തിൽ ശാസ്‌ത്രാവബോധം വളർത്തുന്നതിൽ ഐഎസ്‌ആർഒ വഹിക്കുന്ന പങ്ക് വലുതാണ്. എല്ലാവർഷവും നടത്തുന്ന ലോക ബഹിരാകാശ വാരാചരണ പരിപാടികളിൽ ആയിരക്കണക്കിന് കുട്ടികളാണ് പങ്കാളികളാകുന്നത്. വേഗം, സമയം, ദൂരം തുടങ്ങിയവയെ കീഴടക്കുന്ന സാങ്കേതികവിദ്യകളുടെ കാലമാണ് വരുന്നത്. അതുകൊണ്ടുതന്നെ, ഇത്തരം സാങ്കേതികവിദ്യകളുടെ വികസനത്തിൽ ഐഎസ്‌ആർഒ കൂടുതൽ കേന്ദ്രീകരിക്കേണ്ടതുണ്ട്. അതിനിടെ ചില സ്വകാര്യവൽക്കരണ നടപടികൾ ആശങ്ക ഉയർത്തുന്നുമുണ്ട്.\nപിഎസ്‌എൽവി സി 52\nബഹിരാകാശമാലിന്യം ഇനി പരീക്ഷണ തട്ടകം ; ഐഎസ്‌ആർഒ ദൗത്യം\nറോക്കട്രി ദി നമ്പി എഫക്ട്: ആർ മാധവനും നമ്പി നാരായണനും സുനിത വില്യംസിനെ കണ്ടുമുട്ടി\nതവനൂർ സെൻട്രൽ ജയിലിലേക്ക് തടവുകാരെ എത്തിച്ചുതുടങ്ങി\nഇറച്ചിവെട്ടുകാരനായി ജിപ്പീന് മുകളില് ബോബി ചെമ്മണ്ണൂര്; നടപടിയുമായി മോട്ടോര് വാഹന വകുപ്പ്\nമംഗളൂരുവില് വീടിന് മുകളിലേക്ക് മണ്ണിടിഞ്ഞു; മൂന്ന് മലയാളികള് മരിച്ചു


പള്ളിത്തർക്കം; ജസ്റ്റിസ് കെ ടി തോമസ് കമ്മീഷൻ ശുപാർശ അംഗീകരിക്കാനാവില്ലെന്ന് മലങ്കര ഓർത്തഡോക്സ് സഭ പരമാധ്യക്ഷൻ |\nപള്ളിത്തർക്കത്തിൽ നിയമം നിയമത്തിന്റെ വഴിയെന്ന സഭയുടെ മുൻ നിലപാടിൽ മാറ്റമില്ലെന്നും ബസേലിയോസ് മാർത്തോമ മാത്യൂസ് തൃതീയൻ കത്തോലിക്ക ബാവ പറഞ്ഞു.\nUAE, First Published Nov 4, 2021, 7:47 PM IST\nഷാർജ: പള്ളിത്തർക്കത്തിൽ (church dispute) ജസ്റ്റിസ് കെ ടി തോമസ് (justice kt thomas) കമ്മീഷൻ ശുപാർശ അംഗീകരിക്കാനാവില്ലെന്ന് മലങ്കര ഓർത്തഡോക്സ് സഭ പരമാധ്യക്ഷൻ ബസേലിയോസ് മാർത്തോമ മാത്യൂസ് തൃതീയൻ കത്തോലിക്ക ബാവ (Baselios Marthoma Mathews). സുപ്രീംകോടതി വിധിയെ ലംഘിച്ചുകൊണ്ടുള്ള നിയമ നിർമ്മാണത്തിന് സാധുതയില്ല. സർക്കാർ നിയമ നിർമ്മാണത്തിന് പോകുമെന്ന് ഇതുവരെ പ്രഖ്യാപിച്ചിട്ടില്ല. കോടതി വിധി നടപാക്കാൻ ആർജ്ജവമുള്ള സർക്കാരാണ് ഭരിക്കുന്നത്. പള്ളിത്തർക്കത്തിൽ നിയമം നിയമത്തിന്റെ വഴിയെന്ന സഭയുടെ മുൻ നിലപാടിൽ മാറ്റമില്ലെന്നും ബസേലിയോസ് മാർത്തോമ മാത്യൂസ് തൃതീയൻ കത്തോലിക്ക ബാവ ഷാർജയിൽ പറഞ്ഞു.\nജസ്റ്റിസ് കെ ടി തോമസ് അധ്യക്ഷനായ നിയമ പരിഷ്കരണ കമ്മീഷന്റെ ഈ ശുപാർശകൾ കഴിഞ്ഞ ദിവസമാണ് നിയമ മന്ത്രി പി രാജീവിന് കമ്മീഷൻ ഉപാധ്യാക്ഷൻ കെ ശശിധരൻ നായർ കൈമാറിയത്. 1934ലെ സഭ ഭരണഘടനയുടെ അടിസ്ഥാനത്തിൽ നിലനിൽക്കുന്ന സുപ്രിം കോടതി വിധി നിലവിൽ ഓർത്തഡോക്സ് വിഭാഗത്തിന് അനുകൂലമാണ്. സുപ്രിം കോടതി വിധിക്ക് പിന്നാലെയും തർക്കങ്ങൾ നിലനിൽക്കുന്നതും സർക്കാർ പല തവണ ഇരു സഭകളുമായി നടത്തിയ അനുരഞ്ജന ചർച്ചകൾ ഫലം കാണാതെ പോയതുമാണ് കമ്മീഷന്റെ പുതിയ ശുപാർശക്ക് പിന്നിൽ,. എന്നാൽ ശുപാർശ നടപ്പിലായാൽ ഓർത്തഡോക്സ് സഭയ്ക്ക് അനുകൂലമായ വിധി മറികടക്കുന്ന സാഹചപര്യമുണ്ടാവും. ഇത് മുന്നിൽകണ്ടാണ് ഓർത്തഡോക്സ് സഭ ശുപാർശകളെ തള്ളുന്നത്. സുപ്രീം കോടതി വിധിക്ക് മുകളിൽ മറ്റൊരു ശുപാർശയും അംഗീകരിക്കില്ലെന്ന് പറയുന്ന സഭ ഹിത പരിശോധന വിഘടനവാദത്തെ പ്രോത്സാഹിപ്പിക്കുന്നതാണെന്നും ആരോപിക്കുന്നു.\nഎന്നാൽ പള്ളികളുടെ ഉടമസ്ഥാവകാശം നിർണയിക്കുന്നതിൽ ഹിത പരിശോധന ശ്വാശതമായ പരിഹാരമാണെന്നാണ് യാക്കോബായ സഭയുടെ പ്രതികരണം. 2017 ലെ കോടതി വിധിയിൽ സർക്കാരിന് ഈ വിഷയത്തിൽ നിയമം നിർമ്മിക്കുവാൻ അവകാശംമുണ്ടെന്ന പരാമർശം ഉയർത്തിയാണ് യാക്കോബായ സഭയുടെ വാദം. കമ്മീഷൻ ശുപാർശയിൽ നിയമ നിർമ്മാണം വോണോ എന്ന് തീരുമാനിക്കേണ്ടത് സർക്കാരാണ്. മുമ്പ് ത‍ക്കമുള്ള പളളികളിൽ മൃതദേഹം സംസ്കരിക്കാൻ സിമിത്തേരി പങ്കിടണമെന്ന കെടി തോമസ് കമ്മീഷൻ ശുപാർശ സർക്കാർ അംഗീകരിച്ചിരുന്നു.\nLast Updated Nov 4, 2021, 8:25 PM IST


സൈറ ബാനുവിന് ലഭിച്ച ദൈവിക സ്പര്‍ശമായിരുന്നു ലാലേട്ടന് : മഞ്ജു വാര്യര് | Mohanlal’s voice is the divine touch in C/O Saira Banu : Manju Warrier - Malayalam Filmibeat\n» സൈറ ബാനുവിന് ലഭിച്ച ദൈവിക സ്പര്‍ശമായിരുന്നു ലാലേട്ടന് : മഞ്ജു വാര്യര്\nUpdated: Monday, March 20, 2017, 15:29 [IST]\nആൻറണി സോണി സംവിധാനം ചെയ്ത കെയര് ഓഫ് സൈറാ ബാനു തിയേറ്ററുകളില് വിജയകരമായി പ്രദര്‍ശനം തുടരുകയാണ്. മലയാളികള്‍ക്ക് ഏരെ പ്രിയപ്പെട്ട രണ്ട് അഭിനേത്രികള്‍ക്ക് പുറമേ കിസ്മത്തിലൂടെ ശ്രദ്ധേയനായ ഷെയനും ചേര്‍ന്നപ്പോള് ചിത്രം കൂടുതല് ആസ്വാദ്യകരമായി. കേവലം രണ്ടു സിനിമകളിലൂടെ ഇഷ്ടം പിടിച്ചു പറ്റിയ നായികയാണ് അമല അക്കിേനി. സൂര്യപുത്രിയിലെ മായാവിനോദിനിയും ഉള്ളടക്കത്തിലെ കാമുകിയെയും ഇന്നും ഓര്‍ത്തിരിക്കുന്നുണ്ട് പ്രേക്ഷകര്. രണ്ടാം വരവിലും പ്രിയപ്പെട്ടവരുടെ ഇഷ്ടം അതേ പോലെ നിലനിര്‍ത്താന് അമലയ്ക്കു കഴിഞ്ഞു.\nനീണ്ട ഇടവേളയ്ക്കു ശേഷം സിനിമയില് സജീവമായ മഞ്ജു വാര്യരും മികച്ച പ്രകടനമാണ് കാഴ്ച വെച്ചത്. സാധാരണക്കാരിയായ പോസ്റ്റ് വുമണായി തകര്‍ത്ത് അഭിനയിച്ചിട്ടുണ്ട് മഞ്ജു വാര്യര് . ചിത്രത്തിലെ മറ്റൊരു വലിയ പ്രത്യേകത മോഹന്‍ലാലിന്റെ സാന്നിധ്യമാണ്. അതും ശബ്ദത്തിലൂടെ. ചിത്രത്തിന്റെ റിലീസിങ്ങിന് മുന്‍പ് വരെ അതീവ രഹസ്യമാക്കി വെച്ച കാര്യം കൂടിയാണിത്. നേരിട്ടല്ലെങ്കിലും ചിത്രത്തിന്റെ ഭാഗമാകാന് കഴിഞ്ഞതിന്റെ സന്തോഷത്തിലാണ് സൂപ്പര് സ്റ്റാര് മോഹന്‍ലാല്. ചിത്രത്തിന്റെ കഥാഗതിയില് തന്നെ നിര്‍ണ്ണായകമാണ് താരത്തിന്റെ ഇടപെടലുകള്. ജോഷ്വ പീറ്ററിന്റെ പിതാവായ പീറ്റര് ജോര്‍ജിനെയാണ് താരം പ്രതിനിധീകരിച്ചത്.\nദൈവിക പരിവേഷം നല്‍കി\nനേരിട്ട് അഭിനയിച്ചില്ലെങ്കിലും വാക്കുകളിലൂടെ ചിത്രത്തിന്റെ ഭാഗമായ മോഹന്‍ലാലിലൂടെ ചിത്രത്തിന് ദൈവിക പരിവേഷം കൈവന്നുവെന്നാണ് മഞ്ജു വാര്യര് പറയുന്നത്. മോഹന്‍ലാലിന്റെ ഫേസ് ബുക്ക് പോസ്റ്ര് ഷെയര് ചെയ്തിട്ടുണ്ട് മഞ്ജു വാര്യര്.\nചിത്രത്തിന്റെ ഭാഗമാകാന് കഴിഞ്ഞതില് സന്തോഷം\nചിത്രത്തിന്റെ റിലീസിങ്ങിനു മുന്‍പ് അണിയറ പ്രവര്‍ത്തകരുള്‍പ്പടെ എല്ലാവര്‍ക്കും ആശംസ നേര്‍ന്ന മോഹന്‍ലാല് ശബ്ദത്തിലൂടെ ചിത്രത്തിന്റെ ഭാഗമാകാന് കഴിഞ്ഞതിന്റെ സന്തോഷം പങ്കുവെച്ചിരുന്നു.\nതിരിച്ചുവരവ് ഗംഭീരമാക്കി അമല\nസൂര്യപുത്രിയിലെ മായാവിനോദിനി അത്ര പെട്ടെന്നൊന്നും പ്രേക്ഷകരുടെ മനസ്സില് നിന്നും ഇറങ്ങിപ്പോവില്ല. അച്ഛനെ തേടി പോവുന്ന പതിവു നായികാ സങ്കല്‍പ്പങ്ങളില് നിന്നും മാറി തന്റെ അമ്മയെ തേടി കണ്ടു പിടിക്കുന്ന അമലയുടെ ഒരൊറ്റ കഥാപാത്രം മതി പ്രേക്ഷകര് ഈ അഭിനേത്രിയെ ഓര്‍ത്തിരിക്കാന്. അമ്മയും മകളുമായി ശ്രീവിദ്യയും അമലയും തകര്‍ത്തഭിനയിച്ച ചിത്രമായിരുന്നു എന്റെ സൂര്യപുത്രിക്ക്. കണ്‍മുന്നില് വെച്ച് അപ്രത്യക്ഷനായ കാമുകനെ കാത്തിരിക്കുന്ന വിരഹിണിയായ അമലയെയാണ് ഉള്ളടക്കത്തിലൂടെ നമ്മള് കണ്ടത്.\nമഞ്ജുവും അമലയും ആദ്യമായി ഒന്നിച്ചപ്പോള്\nതിരിച്ചു വരവില് അമലയോടൊപ്പം പ്രധാന വേഷത്തിലെത്തുന്നതും മലയാളികളുടെ പ്രിയ അഭിനേത്രി തന്നെയാണ്. ചെറിയ ഇടവേളയ്ക്കു ശേഷം സിനിമയില് സജീവമാവുന്ന മഞ്ജു വാര്യരും അമല അക്കിനേനിയും ഒരുമിക്കുന്നുണ്ട് ഈ ചിത്രത്തില്. പ്രേക്ഷകര് ഏറെ ഇഷ്ടപ്പെടുന്ന രണ്ടു പേരും ഒന്നിച്ചപ്പോള് അത് ആരാധകര്‍ക്കും എന്നും ഒാര്‍ത്തുവെക്കാവുന്ന മികച്ച ഒരു ചിത്രമായി മാറി.\nRead more about: mohanlal care of saira banu manju warrier shane nigam amala malayalam film malayalam movie malayalam cinema മഞ്ജു വാര്യര് മോഹന്‍ലാല് കെയര് ഓഫ് സൈറ ബാനു ഷെയിന് നിഗം അമല\nManju Warrier’s C/O Saira Banu was released on March 17 to good response from the auidence, especially the families. Critics have rated it asadecent watch that can be enjoyed with families.


മുല്ലപ്പെരിയാർ കേസ് മാറ്റിവെച്ചു; സത്യവാങ്മൂലത്തിന് മറുപടി നൽകാൻ സമയം വേണമെന്ന് കേരളം – Media Mangalam\nന്യൂഡൽഹി: മുല്ലപ്പെരിയാർ കേസ് സുപ്രീം കോടതി മാറ്റിവെച്ചു. കേരളത്തിന്റെ അഭ്യർത്ഥന പ്രകാരമാണ് കേസ് പരിഗണിക്കുന്നത് കോടതി മാറ്റിവെച്ചത്. ഈ മാസം 22നാണ് സുപ്രീം കോടതി ഇനി കേസ് പരിഗണിക്കുക. ഈ മാസം 22ലേക്കാണ് കേസ് മാറ്റി വെച്ചത്.\nജസ്റ്റിസ് എ.എം ഖാൻവീൽക്കർ അദ്ധ്യക്ഷനായ ബെഞ്ചാണ് മുല്ലപ്പെരിയാർ കേസ് ഇന്ന് പരിഗണിച്ചത്. നിലവിൽ ഡാമിന്റെ വൃഷ്ടിപ്രദേശത്ത് മഴ ലഭിക്കുന്നതിനാൽ മുല്ലപ്പെരിയാറിൽ ജലനിരപ്പ് ഉയരുകയാണ്. ഈ സാഹചര്യത്തിൽ ഇടുക്കി ഡാമിൽ ഓറഞ്ച് അലർട്ട് പ്രഖ്യാപിച്ചിട്ടുണ്ട്.\n12 വർഷം നീണ്ടുനിന്ന മുല്ലപ്പെരിയാർ കേസ് സുപ്രീം കോടതിയിൽ നടത്താൻ കേരളം 6,34,39,549 രൂപ ചെലവഴിച്ചു എന്നാണ് വിവരം. ഇതിലധികവും വക്കീൽ ഫീസാണ്. 5,03,08,253 കോടി രൂപ ആണ് വക്കീൽ ഫീസ് നൽകിയത്. 2009 മുതൽ കഴിഞ്ഞ ഓഗസ്റ്റ് 31 വരെയുള്ള കണക്കാണിത്. വിവരാവകാശ രേഖയിലാണ് ഇക്കാര്യം വ്യക്തമാക്കുന്നത്. മുല്ലപ്പെരിയാർ വിഷയത്തിൽ കേരളത്തിന് വേണ്ടി പത്ത് പ്രമുഖ അഭിഭാഷകർ വാദിച്ചിട്ടുണ്ടെന്നും റിപ്പോർട്ടുണ്ട്. എന്നാൽ ഇതുവരെ അനുകൂല വിധി നേടിയെടുത്തത് തമിഴ്‌നാട് ആണ്.\nഅതേസമയം മുല്ലപ്പെരിയാർ അണക്കെട്ടിലെ ജലനിരപ്പ് വീണ്ടും 139 അടിയായി ഉയർന്നു. അണക്കെട്ടിൽ നിന്നും തമിഴ്‌നാട് കൊണ്ടുപോകുന്ന വെള്ളത്തിന്റെ അളവ് കുറച്ച സാഹചര്യത്തിലാണ് വെള്ളം ഉയർന്നത്. സെക്കൻറിൽ 467 ഘനയടി വെള്ളം മാത്രമാണ് തമിഴ്‌നാട് കൊണ്ടുപോകുന്നത്.\nജലനിരപ്പ് ക്രമീകരിക്കുന്നതിനായി ഇടുക്കി അണക്കെട്ട് വീണ്ടും തുറക്കാൻ സാധ്യത. ഇന്ന് വൈകിട്ട്4മണിക്ക് ശേഷമോ നാളെ രാവിലെയോ തുറക്കാനാണ് കെഎസ്ഇബിയുടെ ആലോചന. 2398.46 അടിയാണ് അണക്കെട്ടിലെ ഇപ്പോഴത്തെ ജലനിരപ്പ്. അണക്കെട്ടിലേക്കുള്ള നീരൊഴുക്കിൻ്റെ ശക്തി കുറഞ്ഞതോടെ ജലനിരപ്പ് ഉയുന്നത് സാവധാനത്തിലായിട്ടുണ്ട്.\nനിലിവിലെ റൂൾ കർവ് അനുസരിച്ച് 2399.03 അടിയിലെത്തിയാൽ റെഡ് അലർട്ട് പ്രഖ്യാപിക്കും. അപ്പർ റൂൾ ലവലായ 2400.03 അടിയിലേക്ക് ജലനിരപ്പ് അടുത്താൽ മാത്രം തുറക്കാനാണ് കെഎസ്ഇബിയുടെ തീരുമാനം. തുറക്കേണ്ടി വന്നാൽ ചെറുതോണി അണക്കെട്ടിൻ്റെ ഷട്ടർ ഉയർത്തി സെക്കൻ്റിൽ ഒരു ലക്ഷം ലിറ്ററോളം വെള്ളം പുറത്തേക്ക് ഒഴുക്കും. പെരിയാറിൻ്റെ ഇരുകരകളിലും താമസിക്കുന്നവർ ജാഗ്രത പാലിക്കണമെന്ന് ജില്ലാ കളക്ടര് അറിയിച്ചിട്ടുണ്ട്. ഇതിനിടെ മുല്ലപ്പെരിയാർ അണക്കെട്ടിലെ ജലനിരപ്പ് 139.25 അടിയിലെത്തി. തമിഴ്നാട് കൊണ്ടു പോകുന്ന വെള്ളത്തിൻ്റെ അളവ് ഗണ്യമായി കുറച്ചതാണ് ജലനിരപ്പ് ഉയരാൻ കാരണം.\nkerala mulleppriyar case mullpperiyar മുല്ലപ്പെരിയാർ മുല്ലപ്പെരിയാർ കേസ്\nകൊവിഡ് വ്യാപനം; നെതർലാൻഡ്സിൽ വീണ്ടും ലോക്ഡൗൺ


കോവിഡ് മൂലം ജോലി നഷ്ടപ്പെട്ടവര്‍ക്ക് പ്രതീക്ഷയായി എക്‌സ്‌പോ 2020 – Kerala Times\nലോകത്തെ ഏറ്റും വലിയ ഷോയായ ദുബായ് എക്‌സ്‌പോ 2020 കോവിഡ് മൂലം ജോലി നഷ്ടപ്പെട്ട നിരവധിയാളുകള്‍ക്ക് പ്രതീക്ഷയാകുന്നു. ടൂര് ഗൈഡ്‌സും ബഗ് ഡ്രൈവര്‍മാരുമടക്കം ആയിരക്കണക്കിന് തൊഴിലാളികളാണ് ഷോയുടെ ഭാഗമായി ജോലിയിലേര്‍പ്പെട്ടിരിക്കുന്നത്. ജീവിതത്തില് ഒരിക്കല് മാത്രം ലഭിക്കുന്ന ഈ അവസരത്തെ പരമാവധി ഉപയോഗപ്പെടുത്തുമെന്നാണ് ഇവര് പറയുന്നത്.\nആദ്യമായി ഷോയുടെ ഭാഗമാകാന് അവസരം ലഭിച്ചവര് ലോകത്തിലെ ഏറ്റവും വലിയ ഷോ തങ്ങളുടെ ജീവിതത്തെ എങ്ങനെ മാറ്റി മറിച്ചുവെന്ന് സന്തോഷത്തോടെ പറയുന്നു. ‘എക്‌സ്‌പോയില് ജോലി ചെയ്യുന്നത് ഒരു പദവിയാണെന്ന് കാമറൂണില് നിന്ന് എമിറേറ്റില് എത്തിയ മത്യാസ് പറഞ്ഞു. ദീര്‍ഘനാളായി ജന്മനാട്ടില് സെക്യൂരിറ്റി ജീവനക്കാരനായിരുന്നുവെങ്കിലും കോവിഡിനെത്തുടര്‍ന്ന് ജോലി നഷ്ടപ്പെട്ട മത്യാസ് ഒരു വര്‍ഷത്തിലേറെയായി തൊഴില് രഹിതനായിരുന്നു.\nപിന്നീട് ദുബായ് എക്‌സ്‌പോ തുടങ്ങിയപ്പോള് ഒരു ഏജന്‍സി വഴി ജോലിക്കായി അപേക്ഷിക്കുകയായിരുന്നു. താന് പോകാന് ആഗ്രഹിച്ച ഒരു നഗരത്തില്, ലോകത്തിലെ ഏറ്റവും വലിയ ഷോയുടെ ഭാഗമായി ജോലി ചെയ്യാന് അവസരം ലഭിച്ചുവെന്നത് ഇപ്പോഴും വിശ്വസിക്കാനായിട്ടില്ലെന്ന് മത്യാസ് പറയുന്നു. എക്‌സ്‌പോ ശരിക്കും രക്ഷകനായിരുന്നുവെന്നാണ് കെനിയന് പൗരനായ റാന്‍ഡി പറയുന്നത്.\nകോവിഡ് പാന്‍ഡമിക് ആഗോള ഹോസ്പിറ്റാലിറ്റി വ്യവസായത്തെയും ദോഷകരമായി ബാധിച്ചപ്പോള് ജോലി നഷ്ടപ്പെട്ടവരിലൊരാളാണ് റാന്‍ഡി. പിന്നീട് കെനിയന് നഗരമായ മൊംബാസയില് നിന്ന്, കുടുംബം പോറ്റാന് അദ്ദേഹം സീഷെല്‍സിലേക്ക് വരികയായിരുന്നു. സുഹൃത്തിന്റെ നിര്‍ദ്ദേശപ്രകാരമാണ് ദുബായ് എക്‌സ്‌പോയിലേക്ക് അപേക്ഷിച്ചത്. എക്‌സ്‌പോ ടീമിന്റെ ഭാഗമാകാന് കഴിഞ്ഞതില് തനിക്ക് അതിയായ സന്തോഷമുണ്ടെന്നും റാന്‍ഡി പറഞ്ഞു.\nഅടുത്ത ആറ് മാസത്തേക്ക് എക്‌സ്‌പോ പരമാവധി പ്രയോജനപ്പെടുത്താന് പോവുകയാണെന്ന് ബഗ്ഗി ഡ്രൈവര് കരണ്‍ജീത് പറഞ്ഞു. കഴിഞ്ഞ കുറച്ച് വര്‍ഷങ്ങളായി യുഎഇയില് ജോലി ചെയ്യുന്നുണ്ടെങ്കിലും പകര്‍ച്ചവ്യാധി സമയത്ത് ജോലി നഷ്ടപ്പെട്ടിരുന്നു. പിന്നീട് ദുബായ് എക്‌സ്‌പോ ഒരു പ്രതീക്ഷയായിരുന്നുവെന്നും കരണ്‍ജിത് പറഞ്ഞു.\nപാകിസ്ഥാനില് നിന്നുള്ള ഷെഹ്‌സാദ് റാസ യുഎഇയിലെ ഒരു അന്താരാഷ്ട്ര വിമാനത്താവളത്തില് ജോലി ചെയ്യുകയായിരുന്നു.എയര്‍പോര്‍ട്ട് ബസിന്റെ ഡ്രൈവറായ റാസയ്ക്ക് പാന്‍ഡമിക്കിനെത്തുടര്‍ന്ന് ജോലി നഷ്ടപ്പെട്ടിരുന്നു. എക്‌സ്‌പോയില് ലഭിച്ച ജോലി യുഎഇയിലെ മെച്ചപ്പെട്ട ജീവിതത്തിന്റെ തുടക്കം മാത്രമാണെന്ന് വിശ്വസിക്കുന്നുവെന്ന് റാസ പറഞ്ഞു.\nഎക്‌സ്‌പോയിലെ സന്ദര്‍ശകരുടെ എണ്ണമനുസരിച്ച്, ദുബായ് വലുതും മികച്ചതുമായി വളരുമെന്ന് വിശ്വസിക്കാമെന്ന് നിരവധി ഭാഷകള് സംസാരിക്കുന്ന ടൂര് ഗൈഡ് സമേഹ് സാലിഹ് പറഞ്ഞു, എക്‌സ്‌പോയില് പ്രവര്‍ത്തിക്കാന് അവസരം ലഭിച്ചതില് താന് അനുഗ്രഹീതനാണ്. എനിക്ക് ഇറ്റാലിയന്, അറബിക്, റഷ്യന്, ഇംഗ്ലീഷ് എന്നിവയില് ആളുകളുമായി ആശയവിനിമയം നടത്താന് കഴിയും.എല്ലാ വംശത്തിലും ഭാഷയിലുമുള്ള ആളുകള് എക്‌സ്‌പോ സന്ദര്‍ശിക്കുന്നു, അവരെ കണ്ടതില് തനിക്ക് സന്തോഷമുണ്ടെന്നും അദ്ദേഹം പറഞ്ഞു.\nആണവയാധുങ്ങള് സംഭരിക്കുന്ന സമീപനം; ത്രിരാഷ്ട്ര സഖ്യത്തിനെതിരെ രൂക്ഷവിമര്‍ശനവുമായി ചൈന


14 സിംഹങ്ങള് പാര്‍ക്കില് നിന്നും പുറത്തുചാടി, ജാഗ്രതാ നിര്‍ദ്ദേശം - Janayugom Online\nHome / News / World / 14 സിംഹങ്ങള് പാര്‍ക്കില് നിന്നും പുറത്തുചാടി, ജാഗ്രതാ നിര്‍ദ്ദേശം\n14 സിംഹങ്ങള് പാര്‍ക്കില് നിന്നും പുറത്തുചാടി, ജാഗ്രതാ നിര്‍ദ്ദേശം\nPosted on June 07, 2019, 9:02 pm\nകേപ്ടൗണ്: സൗത്ത് ആഫ്രിക്കയിലെ നാഷണല് പാര്‍ക്കില് നിന്നും 14 സിംഹങ്ങള് പുറത്തുചാടി. ഇതിനെതുടര്‍ന്ന്, ജനങ്ങളോട് ജാഗ്രത പുലര്‍ത്തണമെന്നും അധികൃതര് പറഞ്ഞു. ക്രുഗേര് നാഷണല് പാര്‍ക്കില് നിന്നും ചാടിയ സിംഹങ്ങള് ഫാലബോര്‍വാ പ്രദേശത്തിനടുത്തുള്ള ഫോസ്!കര് ഫോസ്‌ഫേറ്റ് ഖനിക്ക് സമീപത്തുണ്ടെന്നാണ് വിവരം. ഫാലബോര്‍വയില് താമസിക്കുന്നവര്‍ക്കും ഖനി തൊഴിലാളികള്‍ക്കുമാണ് ജാഗ്രതാ നിര്‍ദ്ദേശം നല്‍കിയത്.\nലിംപോംപോയില് നിന്നുള്ള രണ്ട് റേഡിയോ സ്റ്റേഷനുകളാണ് സിംഹങ്ങള് ചാടിയ വിവരം റിപ്പോര്‍ട്ട് ചെയ്തത്. പിന്നാലെ ലിംപോപോ പ്രൊവിന്‍സ് ഗവണ്‍മെന്റ് സിംഹങ്ങള് രക്ഷപ്പെട്ടെന്ന് ഉറപ്പിക്കുകയും ജനങ്ങള്‍ക്ക് ജാഗ്രതാ നിര്‍ദ്ദേശം നല്‍കുകയുമായിരുന്നു. സിംഹങ്ങളെ നിരീക്ഷിക്കാന് റെയിഞ്ചേര്‍സിന് നിര്‍ദ്ദേശം നല്‍കിയിട്ടുണ്ട്.\nപൊലീസ് കമ്മിഷണര് കാര്യാലയം ഇനി മുതല് കൊച്ചി സിറ്റി പൊലീസ് കമ്മിഷണറേറ്റ്\nരണ്ടാള്‍ക്കും വേണം ചെയര്‍മാന് സ്ഥാനം; കേരളാ കോണ്‍ഗ്രസ്സില് ഇനി രണ്ടു വഴി\nഇന്തോനേഷ്യയിലെ ഭൂകമ്പവും സുനാമിയും: മരണം 1,234\nകൊറോണ വൈറസ്; സാധനങ്ങൾക്ക് വാങ്ങൽ പരിധി ഏർപ്പെടുത്തി സർക്കാർ\nഐഎസ് ഭീകരര് ഇന്ത്യയിൽ ചാവേറാക്രമണം നടത്താന് പദ്ധതിയിട്ടിരുന്നുവെന്ന് അമേരിക്ക


interfaith wedding: തനിഷ്ക് പരസ്യത്തെ പിന്തുണച്ചതിന് സൈബ‍ര് ആക്രമണം; പരാതിയുമായി മിശ്രവിവാഹിതയായ യുവതി - pune woman who posted her interfaith wedding pictures supporting controversial ad files complaint against trolls and cyber attack | Samayam Malayalam\npune woman who posted her interfaith wedding pictures supporting controversial ad files complaint against trolls and cyber attack\nതനിഷ്ക് പരസ്യത്തെ പിന്തുണച്ചതിന് സൈബ‍ര് ആക്രമണം; പരാതിയുമായി മിശ്രവിവാഹിതയായ യുവതി\nAlbin Kurian | Samayam Malayalam | Updated: 17 Oct 2020, 12:57:00 PM\nമിശ്രവിവാഹിതയായ യുവതിയാണ് തനിഷ്ക് പരസ്യത്തിന് പിന്തുണയറിയിച്ചു കൊണ്ട് ട്വിറ്ററിൽ രംഗത്തെത്തിയത്. എന്നാൽ തനിക്കെതിരെ 4000ത്തിലധികം ഭീഷണി സന്ദേശങ്ങളാണ് ലഭിച്ചതെന്ന് യുവതി ആരോപിച്ചു.\nതനിഷ്ക് ജ്വല്ലറി ശാഖ. Photo: BCCL/File\nപൂനെ: വിവാദമായ തനിഷ്ക് പരസ്യത്തെ പിന്തുണച്ച് രംഗത്തെത്തിയ യുവതിയ്ക്ക് നേര്‍ക്ക് സൈബര് ആക്രമണം നടന്നതായി പരാതി. മിശ്രവിവാഹിതയായ പൂനെ സ്വദേശിനിയാണ് പരാതിയുമായി പോലീസിനെ സമീപിച്ചത്. വിവാദമായ പരസ്യത്തെ പിന്തുണച്ച് താൻ രംഗത്തെത്തിയതിനു പിന്നാലെ ഓൺലൈനിലൂടെ തന്നെ അസഭ്യം പറയുകയും ഭീഷണിപ്പെടുത്തുകയുമാണെന്ന് യുവതി വ്യക്തമാക്കി.\nഒരു ഹിന്ദു യുവാവിനെ വിവാഹം ചെയ്ത സാറാ പര്‍വാള് എന്ന യുവതിയ്ക്കെതിരെയാണ് ഓൺലൈൻ ഭീഷണി. തനിഷ്ക് പരസ്യത്തിലെ സന്ദേശത്തെ താൻ പിന്തുണയ്ക്കുകയായിരുന്നുവെന്നും എന്നാൽ വൻതോതിൽ ഓൺലൈൻ വഴി അസഭ്യവും ഭീഷണിയും എത്തിയതോടെ താൻ പോലീസീനെ സമീപിക്കുകയായിരുന്നുവെന്നും യുവതി ഇന്ത്യ ടുഡേ ടിവിയോടു വ്യക്തമാക്കി.\nAlso Read: രാജ്യത്ത് 62,212 പുതിയ കൊവിഡ് കേസുകളും 837 മരണവും; ഇതുവരെ 74,32,681 പേർക്ക് രോഗബാധ\nഗര്‍ഭിണിയായ മരുമകളുടെ ബേബി ഷവര് ചടങ്ങ് പരമ്പരാഗത രീതിയിൽ ആഘോഷിക്കുന്ന മുസ്ലീം കുടുംബമായിരുന്നു തനിഷ്ക് പരസ്യത്തിൻ്റെ പ്രമേയം. എന്നാൽ ഈ പരസ്യം 'ലവ് ജിഹാദി'നെ പ്രോത്സാഹിപ്പിക്കുന്നതാണെന്നായിരുന്നു തീവ്ര വലതുപക്ഷ സംഘടനകളുടെയും സോഷ്യൽ മീഡിയയിൽ എതിര്‍പ്പുമായി എത്തിയവരുടെയും ആരോപണം. വിവാദമായതോടെ കമ്പനി പരസ്യം പിൻവലിക്കുകയും ചെയ്തു. പരസ്യവിവാദത്തിനു പിന്നാലെ തനിഷ്ക് ബ്രാൻഡിന് ഓഹരിവിപണിയിലും നഷ്ടം നേരിട്ടിരുന്നു. അതേസമയം, മിശ്രവിവാഹിതരും പുരോഗമന നിലപാട് സ്വീകരിക്കുന്ന ആക്ടിവിസ്റ്റുകളും അടക്കം പലരും പരസ്യത്തിന് പിന്തുണയുമായി എത്തുകയായിരുന്നു.ഇതിനൊപ്പമാണ് തന്‍റെ വിവാഹത്തിൻ്റെ ചിത്രങ്ങള് അടക്കം ട്വിറ്ററിൽ പോസ്റ്റ് ചെയ്ത് സാറാ പര്‍വാള് പിന്തുണയുമായി എത്തിയത്.\nAlso Read: പട്ടിണിയിൽ ഇന്ത്യയെക്കാള് ഭേദം പാകിസ്ഥാനും ബംഗ്ലാദേശും; വിശപ്പു സൂചികയിൽ സ്ഥിതി 'ഗുരുതരം'\nതന്‍റെ വിവാഹചിത്രങ്ങള്‍ക്കെതിരെ 40,000ത്തിലധികം വിദ്വേശ സന്ദേശങ്ങളാണ് ട്വിറ്ററിലെത്തിയതെന്ന് സാറ ആരോപിച്ചു. "ഈ രാജ്യത്ത് തൊഴിലില്ലായ്മയുടെ വലിയ പ്രശ്നമുണ്ടെന്നാണ് ഇത് കാണിക്കുന്നത്." സോഷ്യൽ മീഡിയയിൽ ആക്രമണം നടത്തിയവര് തങ്ങളുടെ കുടുംബത്തെയും ഭീഷണിപ്പെടുത്തുന്നുണ്ടെന്നും അവര് ആരോപിച്ചു.\nഅതേസമയം, സാറാ പര്‍വാളിലും ഭര്‍ത്താവ് നിഖിൽ രാജ് പര്‍വാളിനും പിന്തുണയുമായി കോൺഗ്രസ് എംപി ശശി തരൂര് രംഗത്തെത്തിയിരുന്നു. ഇരുവരും കോൺഗ്രസ് പ്രവര്‍ത്തകരാണെന്നും ശശി തരൂര് ഫേസ്ബുക്ക് പോസ്റ്റിൽ വ്യക്തമാക്കി.\nസൈബര് ആക്രണം നടത്തിയവര് തങ്ങളുടെ വിലാസവും ഫോൺ നമ്പറും കണ്ടെത്തിയതോടെയാണ് സാറാ പര്‍വാള് നിയമനടപടിയ്ക്ക് ഒരുങ്ങിയത്. പൂനെയിൽ സൈബര് സെല്ലിൽ പരാതി നല്‍കിയ സാറ തന്നെയും കുടുംബത്തെയും ഭീഷണിപ്പെടുത്തിയവരുടെ ട്വിറ്റര് ഐഡികള് ഉള്‍പ്പെടെ പോലീസിന് സമര്‍പ്പിച്ചിട്ടുണ്ട്.\nപട്ടിണിയിൽ ഇന്ത്യയെക്കാള് ഭേദം പാകിസ്ഥാനും ബംഗ്ലാദേശും; വിശപ്പു സൂചികയിൽ സ്ഥിതി 'ഗുരുതരം' ആര്‍ട്ടിക്കിള് ഷോ\nzara parwal tanishq ad controversy Tanishq Ad Shashi Tharoor interfaith wedding interfaith ad\nWeb Title : pune woman who posted her interfaith wedding pictures supporting controversial ad files complaint against trolls and cyber attack


ലഹരി മരുന്ന് ഉപയോഗിക്കുന്നവരെ ഇരകളായി കണ്ട് ശിക്ഷ ഒഴിവാക്കും: നിയമഭേദഗതിക്കൊരുങ്ങി കേന്ദ്രസർക്കാർ - Media Vision News\nലഹരി മരുന്ന് ഉപയോഗിക്കുന്നവരെ ഇരകളായി കണ്ട് ശിക്ഷ ഒഴിവാക്കും: നിയമഭേദഗതിക്കൊരുങ്ങി കേന്ദ്രസർക്കാർ\nദില്ലി: ലഹരി മരുന്ന് ഉപയോഗം നിയന്ത്രിക്കാൻ നിയമങ്ങളിൽ മാറ്റം വരുത്താനൊരുങ്ങി കേന്ദ്രസർക്കാർ. രാജ്യത്തെ ലഹരിവസ്തുക്കളുടെ ഉപഭോഗം കുറ്റകരമാക്കുന്നത് ഒഴിവാക്കാനാണ് കേന്ദ്രസർക്കാർ ആലോചിക്കുന്നത്. ലഹരി ഉപയോഗിക്കുന്നവർക്കെതിരെ കേസെടുത്ത് ശിക്ഷിക്കുന്നതിന് പകരംഅവരെ ഇരകളായി പരിഗണിക്കാനാണ് കേന്ദ്രസർക്കാരിന് കിട്ടിയ ശുപാർശ.\nഇതിനായി ലഹരിവിരുദ്ധ നിയമം ഭേദഗതി ചെയ്യുന്ന കാര്യം കേന്ദ്രസർക്കാർ പരിഗണിച്ചു വരികയാണ്. അതേസമയം ലഹരിക്കടത്തും ലഹരിവിൽപനയും ഗുരുതര കുറ്റകൃത്യമായി തന്നെയാവും തുടർന്നും പരിഗണിക്കുക. ചെറിയ തോതിൽ മയക്കുമരുന്ന് അടക്കമുള്ള ലഹരി പദാർത്ഥങ്ങൾ ഉപയോഗിക്കുന്നത് കുറ്റകരമല്ലാത്ത വിധം നിലവിലെ നിയമം പരിഷ്കരിക്കാനാണ് നിലവിലെ ആലോചന. ഇക്കാര്യത്തിൽ കേന്ദ്ര സാമൂഹ്യക്ഷേമ മന്ത്രാലയവും ആഭ്യന്തര മന്ത്രാലയവും തമ്മിൽ ധാരണയിലെത്തിയിട്ടുണ്ട്.\nനിലവിലെ ചട്ടങ്ങൾ അനുസരിച്ച് നിരോധിച്ച ലഹരിമരുന്നുകൾ കൈവശം വയ്ക്കുന്നത് ആറ് മാസം വരെ തടവ് ശിക്ഷയും പിഴയും കിട്ടുന്ന കുറ്റമാണ്. ശിക്ഷയും കേസും ഒഴിവാക്കി ലഹരിമരുന്ന് കൈവശം വയ്ക്കുന്നവർക്ക് 30 ദിവസത്തെ നിർബന്ധിത കൌണ്സിലിംഗ് കൊടുക്കാനാണ് ശുപാർശ. അതേസമയം എത്ര അളവിൽ വരെ ലഹരി ഉപയോഗിക്കുന്നവരെയാണ് ശിക്ഷയിൽ നിന്നും ഒഴിവാക്കേണ്ടത് എന്ന കാര്യത്തിൽ അന്തിമധാരണയായിട്ടില്ല. പാർലമെൻ്റിൻ്റെ ശീതകാല സമ്മേളനത്തിൽ നിയമഭേദഗതി അവതരിപ്പിക്കപ്പെടുമെന്നാണ് പ്രതീക്ഷിക്കുന്നത്.\nPrevious articleമാസ്‌ക് താഴ്ത്തി കപ്പലണ്ടി തിന്നു; തൊഴിലാളിക്ക് 500 രൂപ പിഴ\nNext articleബന്തിയോട് വെൽകെയറിൽ സൗജന്യ മെഡിക്കൽ ക്യാമ്പ് തിങ്കളാഴ്ച


റഷ്യയുടെ ആഭ്യന്തര കാര്യങ്ങളില് യുഎസ് ഇടപെടുന്നു; പുടിന് – Chandrika Daily\nBy chandrika Friday June 16, 2017 18:33 pm\nറഷ്യയുടെ ആഭ്യന്തര കാര്യങ്ങളില് യുഎസ് ഇടപെടുന്നു; പുടിന്\nമോസ്‌കോ: യുഎസ് നിരന്തരമായി റഷ്യയുടെ ആഭ്യന്തരകാര്യങ്ങളില് ഇടപെടുന്നുവെന്ന ആരോപണവുമായി റഷ്യന് പ്രസിഡന്റ് വഌഡിമര് പുടിന്. 2012ലെ റഷ്യന് തെരഞ്ഞെടുപ്പില് അമേരിക്കന് ഇടപെടല് ഉണ്ടായിട്ടുണ്ടെന്നും അദ്ദേഹം പറഞ്ഞു. 2000ത്തിലെ…\nമോസ്‌കോ: യുഎസ് നിരന്തരമായി റഷ്യയുടെ ആഭ്യന്തരകാര്യങ്ങളില് ഇടപെടുന്നുവെന്ന ആരോപണവുമായി റഷ്യന് പ്രസിഡന്റ് വഌഡിമര് പുടിന്. 2012ലെ റഷ്യന് തെരഞ്ഞെടുപ്പില് അമേരിക്കന് ഇടപെടല് ഉണ്ടായിട്ടുണ്ടെന്നും അദ്ദേഹം പറഞ്ഞു. 2000ത്തിലെ തെരഞ്ഞെടുപ്പിലും സമാനമായ അനുഭവം ഉണ്ടായിരുന്നു. ഷോടൈം ടെലിവിഷന് നെറ്റ്‌വര്‍ക്കിന് അനുവദിച്ച അഭിമുഖത്തിലാണ് അദ്ദേഹം ഇക്കാര്യം വ്യക്തമാക്കിയത്. ആരോപണങ്ങള് സാധൂകരിക്കാനാവശ്യമായ തെളിവുകള് തന്റെ പക്കലുണ്ട്. എന്നാല് അതെന്താണെന്ന് ഇപ്പോള് വെളിപ്പെടുത്തുന്നില്ലെന്നും അദ്ദേഹം പറഞ്ഞു. നയതന്ത്രപ്രതിനിധികള് മുഖേനയാണ് യുഎസ് ഇടപെടലുകള് നടത്തിയത്.\nഅമേരിക്കന് മുന് പ്രസിഡന്റ് ബരാക് ഒബാമയോടും മുന് വിദേശകാര്യ സെക്രട്ടറി ജോണ് കെറിയോടും ഇക്കാര്യം വ്യക്തമാക്കിയിരുന്നു എന്നും പുടിന് പറഞ്ഞു. അമേരിക്കന് നയതന്ത്ര പ്രതിനിധികള് തെരഞ്ഞെടുപ്പിന് മുന്‍പ് പ്രതിപക്ഷ അംഗങ്ങളെ സ്വാധീനിച്ചാണ് തെരഞ്ഞെടുപ്പുമായി ബന്ധപ്പെട്ട് ഇടപെടല് നടത്തിയതെന്ന സൂചനയും അദ്ദേഹം നല്‍കി.\nCategories: Culture, More Tags: putin, russia, vladimir putin\nലക്ഷദ്വീപ് ഭരണ പരിഷ്‌കാരങ്ങള് റദ്ദാക്കണമെന്ന ഹര്‍ജി ഹൈക്കോടതി തള്ളി\nവീട്ടുമുറ്റത്ത് കഞ്ചാവ് ചെടി വളര്‍ത്തിയ യുവാവിനെ എക്‌സൈസ് പിടികൂടി\nവിഖ്യാത ഭൗതിക ശാസ്ത്രജ്ഞന് താണു പത്മനാഭന് അന്തരിച്ചു\nഔഷധി ചെയര്‍മാന് കെആര് വിശ്വംഭരന് ഐഎഎസ് അന്തരിച്ചു


റെയിൽവേയിൽ 4931 അപ്രന്റിസ്|Railway Recruitment| Jobs\nറെയിൽവേയിൽ 4931 അപ്രന്റിസ്\nമനോരമ ലേഖകൻ August 27, 2020 07:58 PM IST\nനോർത്ത് ഇൗസ്റ്റ് ഫ്രോണ്ടിയർ റെയിൽവേ: 4499 അപ്രന്റിസ്\nനോർത്ത് ഇൗസ്റ്റ് ഫ്രോണ്ടിയർ റെയിൽവേയിൽ അപ്രന്റിസ് ആകാം. ബിഹാർ, വെസ്റ്റ് ബംഗാൾ, അസം എന്നിവിടങ്ങളിലെ ഡിവിഷൻ/ വർക്ക്ഷോപ്പുകളിലാണ് അവസരം. 4499 ഒഴിവുകളുണ്ട്. സെപ്റ്റംബർ 15 വരെ ഒാൺലൈനായി അപേക്ഷിക്കാം.\nമെഷിനിസ്റ്റ്, വെൽഡർ, ഫിറ്റർ, ഡീസൽ മെക്കാനിക്, ഇലക്ട്രീഷ്യൻ, റഫ്രിജറേറ്റർ ആൻഡ് എസി മെക്കാനിക്, ഇലക്ട്രോണിക്സ് മെക്കാനിക്, ലൈൻമാൻ, ഇൻഫർമേഷൻ ടെക്നോളജി ആൻഡ് ഇലക്ട്രോണിക് സിസ്റ്റം മെയിന്റനൻസ്, മേസൺ, പെയിന്റർ, കാർപെന്റർ, ടർണർ, ഫിറ്റർ സ്ട്രക്ചറൽ, മെഷിനിസ്റ്റ് (ഗ്രൈൻഡർ) ട്രേഡുകളിലാണ് ഒഴിവ്.\nയോഗ്യത: കുറഞ്ഞതു മൊത്തം 50 % മാർക്കോടെ പത്താം ക്ലാസ് ജയം (10 +2പരീക്ഷാരീതി)/ തത്തുല്യം, ബന്ധപ്പെട്ട ട്രേഡിൽ ഐടിഐ (എൻസിവിടി/ എസ്‌സിവിടി).\nപ്രായം: 15– 24 വയസ്. 2020 ജനുവരി 1 അടിസ്‌ഥാനമാക്കി പ്രായം കണക്കാക്കും. പട്ടിക വിഭാഗക്കാർക്ക് അഞ്ചും ഒബിസിക്കു മൂന്നും ഭിന്നശേഷിക്കാർക്ക് പത്തും വർഷം ഇളവു ലഭിക്കും.\nതിരഞ്ഞെടുപ്പ്: യോഗ്യതാ പരീക്ഷയിലെ മാർക്ക് അടിസ്‌ഥാനമാക്കിയാണ് തിരഞ്ഞെടുപ്പ്. വൈദ്യപരിശോധനയും ഡോക്യുമെന്റ് വെരിഫിക്കേഷനുമുണ്ടാകും.\nഅപേക്ഷാ ഫീസ്: 100 രൂപ. ഒാൺലൈനായി ഫീസടയ്ക്കണം. പട്ടികവിഭാഗം, ഭിന്നശേഷിക്കാർ, സ്ത്രീകൾ എന്നിവർക്ക് ഫീസില്ല.\nസൗത്ത് ഇൗസ്റ്റ് സെൻട്രൽ റെയിൽവേയിൽ 432 അപ്രന്റിസ്\nസൗത്ത് ഇൗസ്റ്റ് സെൻട്രൽ റെയിൽവേയുടെ ബിലാസ്പുർ ഡിവിഷനിൽ വിവിധ ട്രേഡുകളിൽ അപ്രന്റിസ് അവസരം. 432 ഒഴിവ്. ഒരു വർഷമാണ് പരിശീലനം. ഒാഗസ്റ്റ് 30വരെ ഒാൺലൈനായി അപേക്ഷിക്കാം.\nCOPA, സ്റ്റെനോഗ്രഫർ (ഇംഗ്ലിഷ്, ഹിന്ദി), ഫിറ്റർ, ഇലക്ട്രീഷ്യൻ, വയർമാൻ, ഇലക്ട്രോണിക് മെക്കാനിക്, ആർഎസി മെക്കാനിക്, വെൽഡർ, പ്ലംബർ, മേസൺ, പെയിന്റർ, കാർപെന്റർ, മെഷിനിസ്റ്റ്, ടർണർ, ഷീറ്റ് മെറ്റൽ വർക്കർ ട്രേഡുകളിലാണ് ഒഴിവ്.\nയോഗ്യത: പത്താം ക്ലാസ് ജയം (10+2 രീതി)/ തത്തുല്യം, ബന്ധപ്പെട്ട ട്രേഡിൽ ഐടിഐ കോഴ്സ് ജയം.\nപ്രായം (01.07.2020ന്): 15–24 വയസ്. അർഹരായവർക്ക് ഉയർന്ന പ്രായപരിധിയിൽ ഇളവു ലഭിക്കും.\nതിരഞ്ഞെടുപ്പ്: യോഗ്യതാ പരീക്ഷയിലെ മാർക്ക് അടിസ്‌ഥാനമാക്കിയാണ് പ്രവേശനം. വൈദ്യ പരിശോധനയുമുണ്ടാകും.


വയനാട്ടില് വീണ്ടും ഉരുള്‍പ്പൊട്ടല് - BIGNEWSLIVE | Latest Malayalam News\nവയനാട്ടില് വീണ്ടും ഉരുള്‍പ്പൊട്ടല്\nമേല്‍മുറി ഭാഗത്ത് നിന്ന് നിരവഘി കുടുംബങ്ങളെ മാറ്റി പാര്‍പ്പിച്ചുട്ടുണ്ടെന്ന് അധികൃതര് അറിയിച്ചു\nമാനന്തവാടി: വയനാട്ടില് വീണ്ടും ഉരുള്‍പ്പൊട്ടല്. കനത്ത മഴയെ തുടര്‍ന്ന് കുറിച്യാര് മലയിലാണ് ഉരുള്‍പ്പൊട്ടലുണ്ടായത്. തിങ്കളാഴ്ച രാത്രി 12.30 ഓടെയാണ് ഉരുള്‍പ്പൊട്ടലുണ്ടായത്. മേല്‍മുറി ഭാഗത്ത് നിന്ന് നിരവഘി കുടുംബങ്ങളെ മാറ്റി പാര്‍പ്പിച്ചുട്ടുണ്ടെന്ന് അധികൃതര് അറിയിച്ചു. കനത്ത മഴയെ തുടര്‍ന്ന് ഷോഷയാറില് അങ്കണവാടി മുതല് ഹയര് സെക്കണ്ടറി വരെയുള്ള എല്ലാ വിദ്യാഭ്യാസ സ്ഥാപനങ്ങള്‍ക്കും അവതി പ്രഖ്യാപിച്ചിട്ടുണ്ട്.\nഎറണാകുളം ഏലൂരില് ശക്തമായ ചുഴലിക്കാറ്റില് നിരവധി വീടുകള് തകര്‍ന്നതായി റിപ്പോര്‍ട്ട്. മരങ്ങള് കടപുഴകി വീണ് കാറുകളും വീടുകളും തകര്‍ന്നു. സംഭവത്തെ തുടര്‍ന്ന് പ്രദേശത്തെ വൈദ്യുത വിതരണം പൂര്‍ണ്ണമായും തകരാറിലായി. അടുത്ത ദിവസങ്ങളിലും സംസ്ഥാനത്ത് ശക്തമായ മഴയ്ക്ക് സാധ്യതയുണ്ടെന്ന് കാലാവസ്ഥ നിരീക്ഷണ കേന്ദ്രം മുന്നറിയിപ്പ് നല്‍കി.\nമരണാനന്തര ചടങ്ങില് പങ്കെടുത്ത ഏഴ് പേര്‍ക്ക് കൊവിഡ്, വിവാഹചടങ്ങില് പങ്കെടുത്ത പലര്‍ക്കും രോഗലക്ഷണം, സംഭവം വയനാട്ടില്\nസംസ്ഥാനത്ത് അഞ്ച് ദിവസത്തേയ്ക്ക് കനത്ത മഴയ്ക്ക് സാധ്യത; മൂന്ന് ജില്ലകളില് വ്യാഴാഴ്ച റെഡ് അലേര്‍ട്ട്, ജാഗ്രതാ നിര്‍ദേശം\nവിവാഹം കഴിഞ്ഞവരെ നിങ്ങളുടെ മൊഞ്ചുള്ള വസ്ത്രങ്ങൾ ഏഞ്ചൽസിന് തരാമോ? യത്തീമായ മണവാട്ടികൾക്കവ നിധിയായി തീരട്ടെ;അനാഥരായവർക്ക് കൈത്താങ്ങാകാൻ നർഗീസും ഏഞ്ചൽസും


മ്യാൻമാറിൽ തെരുവിലിറങ്ങിയ 114 പേരെ സൈന്യം വെടിവച്ചുകൊന്നു – Nerariyan | News\nഒന്നര മാസം പിന്നിട്ട പ്രക്ഷോഭത്തിൽ കൊല്ലപ്പെട്ടവരുടെ എണ്ണം 400 കവിഞ്ഞു.\nപട്ടാള ഭരണത്തിനെതിരെ മ്യാൻമറിലെ വിവിധ നഗരങ്ങളിൽ പ്രതിഷേധിച്ച 114 പേരെ സൈന്യം വെടിവച്ചുകൊന്നു. കണ്ടാലുടൻ വെടിവയ്ക്കാനാണ് ഉത്തരവ്. യാങ്കൂണിലും മൻഡാലെയിലും അടക്കം വിവിധ നഗരങ്ങളിൽ ആയിരങ്ങൾ തെരുവിൽ പ്രതിഷേധം തുടരുകയാണ്. ഒന്നര മാസം പിന്നിട്ട പ്രക്ഷോഭത്തിൽ കൊല്ലപ്പെട്ടവരുടെ എണ്ണം 400 കവിഞ്ഞു.\nവിദേശ രാജ്യങ്ങളുടെ പ്രതിനിധികൾ പങ്കെടുത്ത സായുധസേനാ ദിനാഘോഷത്തിനിടെയാണ് പട്ടാളത്തിന്റെ കൂട്ടക്കുരുതി. ജനാധിപത്യത്തെ സംരക്ഷിക്കാനാണു കർശനനടപടികളെന്നും തിരഞ്ഞെടുപ്പു നടത്തുമെന്നും തലസ്ഥാനനഗരമായ നയ്പിഡോയിൽ നടന്ന സൈനിക പരേഡിൽ പട്ടാളഭരണത്തലവനായ ജനറൽ മിൻ ഓങ് ലെയ്ങ് പറഞ്ഞു.\nമാൻഡലെയിൽ5വയസ്സുള്ള ബാലൻ അടക്കം 29 പേരാണു കൊല്ലപ്പെട്ടത്. യാങ്കൂണിൽ 24 പേരും.‘തലയിലും പുറത്തും’ വെടിയേൽക്കുന്ന സാഹചര്യം സമരക്കാരുണ്ടാക്കിയെന്നാണു സർക്കാർ ടിവി റിപ്പോർട്ട്.\nTags: massacreMyanmarതെരുവിൽ പ്രതിഷേധംമ്യാൻമാറിൽ\nഇഡി ഉദ്യോഗസ്ഥർക്കെതിരെ ജുഡീഷ്യൽ അന്വേഷണത്തിന് നിയമസാധുത


കേന്ദ്രം ഊറ്റുന്നു, പഴി സംസ്ഥാനത്തിന്; അടിസ്ഥാനവില 35.63 രൂപ, കേന്ദ്രവിഹിതം ഒരുപൈസ മാത്രം | National | Deshabhimani | Saturday Jun 12, 2021\nഎട്ടുമാസത്തില് കേന്ദ്രം ജനങ്ങളില്‍നിന്ന് ഊറ്റിയത് 1.96 ലക്ഷം കോടി രൂപ\nസന്തോഷ് ബാബുUpdated: Saturday Jun 12, 2021\nകോവിഡ് ദുരിതകാലത്തും കേന്ദ്രം ഇന്ധനവില തുടർച്ചയായി കൂട്ടുന്നതിന്റെ പഴി സംസ്ഥാന സർക്കാരിന്. സംസ്ഥാനം നികുതി കുറയ്ക്കാത്തതാണ് ഇന്ധനവില കൂടുന്നതെന്ന പച്ചക്കള്ളം പ്രചരിപ്പിക്കുകയാണ് ബിജെപിയും കോൺഗ്രസും.\nകോവിഡിന്റെ ഒന്നാംതരംഗകാലത്ത് അന്താരാഷ്ട്രവിപണിയിൽ അസംസ്‌കൃത എണ്ണയുടെ വില 20 ഡോളറിനും താഴേയ്ക്ക് കൂപ്പുകുത്തിയപ്പോൾപ്പോലും കേന്ദ്രം വൻ നികുതി അടിച്ചേൽപ്പിച്ച് ഇന്ധനവില കുത്തനെ കൂട്ടി. അസംസ്കൃത എണ്ണവില ഉയരാൻ തുടങ്ങിയപ്പോൾ പെട്രോൾ, ഡീസൽ ചില്ലറവിൽപ്പന വിലയും കൂട്ടി. വർധിപ്പിച്ച എക്സൈസ് നികുതി കുറച്ചതുമില്ല. തുടർന്നാണ് ഇന്ധനവില സർവകാല റെക്കോഡിലേക്ക് കുതിച്ചത്. എട്ടുമാസംകൊണ്ട് കേന്ദ്രം ഈ വകയിൽ ജനങ്ങളിൽനിന്ന് ഊറ്റിയെടുത്തത് 1.96 ലക്ഷം കോടി രൂപയാണ്.\nഅടിസ്ഥാനവില 35.63 രൂപ മാത്രം\nഒരുലിറ്റർ പെട്രോളിന്റെ അടിസ്ഥാനവില 35.63 രൂപയാണ്. കേന്ദ്രം അഡീഷണൽ എക്സൈസ് നികുതിയായി 32.90 രൂപ പിഴിഞ്ഞെടുക്കുന്നു. ഏതാണ്ട് 93 ശതമാനം. ഇത് സംസ്ഥാനങ്ങൾക്ക് വീതംവയ്ക്കേണ്ടാത്ത തുകയാണ്. എന്നാൽ, ഇതിന്റെ 42 ശതമാനം സംസ്ഥാനങ്ങൾക്ക് നൽകുന്നുണ്ടെന്നാണ് സംസ്ഥാനത്തുനിന്നുള്ള കേന്ദ്രമന്ത്രിയും അതേറ്റുപിടിക്കുന്നവരും പറയുന്നത്.\nകേന്ദ്രവിഹിതം ഒരുപൈസ മാത്രം\nസംസ്ഥാനങ്ങൾക്ക് വീതംവയ്ക്കേണ്ട എക്സൈസ് നികുതിയായി കേന്ദ്രം പിരിക്കുന്നത് 1.40 രൂപമാത്രമാണ്. ഇതിന്റെ 41 ശതമാനമാണ് എല്ലാ സംസ്ഥാനങ്ങൾക്കുംകൂടിയാണ് വീതംവയ്ക്കുന്നത്. കേരളത്തിന് ലഭിക്കുന്നത് കഷ്ടി ഒരു പൈസമാത്രമാണെന്നിരിക്കെ കേന്ദ്രവും സംസ്ഥാനവും തുല്യനികുതിയാണ് ഈടാക്കുന്നതെന്ന തരത്തിലാണ് പ്രചാരണം.\nകേരളം പെട്രോളിന് ഈടാക്കുന്ന വിൽപ്പന നികുതി 30.08 ശതമാനം മാത്രമാണ്. ഒന്നാം പിണറായി സർക്കാർ നികുതി 31.08ൽനിന്ന് 30.08 ആക്കി കുറയ്ക്കുകയും അതിലൂടെ സംസ്ഥാനത്ത് കിട്ടേണ്ട 509 കോടി രൂപ വേണ്ടെന്ന് വയ്ക്കുകയും ചെയ്തു. പിന്നീട് നികുതി കൂട്ടിയിട്ടുമില്ല. ഒരുലിറ്റർ പെട്രോളിൽനിന്ന് സംസ്ഥാനത്തിന് കിട്ടുന്നത് 21 രൂപയിൽ താഴെമാത്രമാണ്. കേന്ദ്രം ഈടാക്കുന്ന കൊള്ളനികുതി അടക്കം കൊടുത്ത് ഉയർന്ന വിലയ്‌ക്കാണ് സംസ്ഥാന സർക്കാരും ഇന്ധനം വാങ്ങുന്നത്. അതിനിടെയാണ് സംസ്ഥാനംമാത്രം നികുതി ഇനിയും കുറയ്ക്കണമെന്ന വാദം.\nസംയുക്ത ട്രേഡ് യൂണിയൻ പ്രതിഷേധം ; 21ന് വാഹനം 15 മിനിറ്റ് നിർത്തിയിടും\nപെട്രോൾ വിലവർധനയ്‌ക്കെതിരെ 21ന് സംസ്ഥാനത്തെ മുഴുവൻ വാഹനവും നിർത്തിയിട്ട് പ്രതിഷേധിക്കാൻ സംയുക്ത ട്രേഡ് യൂണിയൻ സമിതി അഭ്യർഥിച്ചു.\nപകൽ 11ന് 15 മിനിറ്റാണ് വാഹനങ്ങൾ നിർത്തിയിടുക. എല്ലാ സ്വകാര്യ വാഹനവും പ്രക്ഷോഭത്തിൽ അണിചേരണമെന്ന് സംയുക്ത യോഗം ആവശ്യപ്പെട്ടു. വാഹനങ്ങൾ എവിടെയാണോ, അവിടെ നിർത്തിയിട്ട് ജീവനക്കാർ നിരത്തിലിറങ്ങി നിൽക്കും. ആംബുലൻസിനെ ഒഴിവാക്കുമെന്നും സമിതി അറിയിച്ചു.\nഓൺലൈൻ യോഗത്തിൽ ഐഎൻടിയുസി സംസ്ഥാന പ്രസിഡന്റ് ആർ ചന്ദ്രശേഖരൻ അധ്യക്ഷനായി. എളമരം കരീം എംപി, കെ പി രാജേന്ദ്രൻ, മനയത്ത് ചന്ദ്രൻ, അഡ്വ. എ റഹ്മത്തുള്ള, കെ രത്നകുമാർ, സോണിയ ജോർജ്ജ്, വി കെ സദാനന്ദൻ, അഡ്വ. ടി ബി മിനി, കളത്തിൽ വിജയൻ, കവടിയാർ ധർമൻ, വി വി രാജേന്ദ്രൻ, വി സുരേന്ദ്രൻപിള്ള, കെ ചന്ദ്രശേഖരൻ, മനോജ് പെരുമ്പള്ളി, റോയി ഉമ്മൻ എന്നിവർ സംസാരിച്ചു.\nഇന്ധന നികുതി: കേന്ദ്രത്തിന് കിട്ടി സംസ്ഥാനങ്ങളുടെ ഇരട്ടി


കൈവല്യ: ഭിന്നശേഷിക്കാര്‍ക്ക് തൊഴില് പുനരധിവാസ പദ്ധതി\nMain news കൈവല്യ: ഭിന്നശേഷിക്കാര്‍ക്ക് തൊഴില് പുനരധിവാസ പദ്ധതി\nCategory: Main News\tPublished: Thursday, 16 February 2017\nതിരുവനന്തപുരം: ഉദ്യോഗാര്‍ഥികള്‍ക്ക് വഴികാട്ടാനായി എല്ലാ ജില്ലകളിലും കരിയര് ഗൈഡന്‍സ് സെന്ററുകള് ആരംഭിക്കുമെന്ന് തൊഴില് മന്ത്രി ടി.പി.രാമകൃഷ്ണന് പറഞ്ഞു. തിരുവനന്തപുരം, കൊച്ചി, കോഴിക്കോട് മെഗാ ജോബ് ഫെയറുകളുടെ മാതൃകയില് എല്ലാ ജില്ലകളിലും മെഗാ ജോബ് ഫെയറുകള് നടത്താന് ഉദ്ദേശിക്കുന്നതായും മന്ത്രി പറഞ്ഞു. ഭിന്നശേഷിക്കാര്‍ക്കുള്ള സമഗ്ര തൊഴില് പുനരധിവാസ പദ്ധതി കൈവല്യയുടെ സംസ്ഥാനതല ഉദ്ഘാടനം നിര്‍വഹിക്കുകയായിരുന്നു മന്ത്രി.\nസാമൂഹിക ക്ഷേമരംഗത്തെ സര്‍ക്കാരിന്റെ പുതിയ കാല്‍വെപ്പുകളുടെ തുടര്‍ച്ചയാണ് കൈവല്യയെന്ന് മന്ത്രി പറഞ്ഞു. ഭിന്നശേഷിക്കാര്‍ക്കായുള്ള പല പദ്ധതികളുടെയും പോരായ്മകള് പരിഹരിച്ച്, ഗുണഭോക്തൃ സൗഹൃദ അടിത്തറയില് ആവിഷ്‌കരിച്ച പദ്ധതിയാണിത്. ഭിന്നശേഷിക്കാരായ ഗുണഭോക്താക്കളില് പദ്ധതി അനാവശ്യ നിബന്ധനകള് അടിച്ചേല്പിക്കുന്നില്ല എന്നതാണ് പ്രത്യേകത. നിരാശ്രയരും അന്തര്‍മുഖരുമായി കഴിയേണ്ടിവരുന്ന ഭിന്നശേഷിക്കാരെ സ്വയംപര്യാപ്തരാക്കാന് താങ്ങാവുന്ന പദ്ധതിയാണിതെന്നും മന്ത്രി പറഞ്ഞു.\nവി.എസ്. ശിവകുമാര് എം.എല്.എ അധ്യക്ഷനായി. പദ്ധതി പ്രകാരമുള്ള സ്വയംതൊഴില് വായ്പകള് മന്ത്രി ചടങ്ങില് വിതരണം ചെയ്തു. പഠനോപാധികളുടെ വിതരണം മേയര് വി.കെ.പ്രശാന്തും ബ്രോഷര് പ്രകാശനം വികലാംഗ ക്ഷേമ കോര്‍പ്പറേഷന് മാനേജിംഗ് ഡയറക്ടര് കെ.മൊയ്തീന്‍കുട്ടിക്ക് നല്‍കി ജില്ലാ പഞ്ചായത്ത് പ്രസിഡന്റ് വി.കെ.മധുവും നിര്‍വഹിച്ചു. കൗണ്‍സിലര് ഐഷ ബേക്കര്, സംസ്ഥാന വികലാംഗ ക്ഷേമ കോര്‍പ്പറേഷന് ചെയര്‍മാന് പരശുവയ്ക്കല് പി.മോഹനന്, വൊക്കേഷണല് റീഹാബിലിറ്റേഷന് ഡെപ്യൂട്ടി ഡയറക്ടര് ഡോ. സജി ജോര്‍ജ് എന്നിവര് സംസാരിച്ചു. സബ് റീജ്യണല് എംപ്ളോയ്മെന്റ് ഓഫീസര് കെ.കെ.ജനാര്‍ദ്ദനന് പദ്ധതി പരിചയപ്പെടുത്തി. എംപ്ളോയ്മെന്റ് ഡെപ്യൂട്ടി ഡയറക്ടര്‍മാരായ എം.എ.ജോര്‍ജ് ഫ്രാന്‍സിസ് സ്വാഗതവും സുധീര്‍കുമാര് നന്ദിയും പറഞ്ഞു. എംപ്ലോയ്മെന്റ് എക്സ്ചേഞ്ചുകളില് പേര് രജിസ്റ്റര് ചെയ്തിട്ടുള്ള ഭിന്നശേഷിക്കാരായ ഉദ്യോഗാര്‍ത്ഥികള്‍ക്ക് പദ്ധതിയില് ഗുണഭോക്താക്കളാകാം.\nവൊക്കേഷണല് & കരിയര് ഗൈഡന്‍സ്, നൈപുണ്യ വര്‍ദ്ധന, മത്സര പരീക്ഷാ പരിശീലനം, പലിശരഹിത സ്വയംതൊഴില് വായ്പാ പദ്ധതി തുടങ്ങിയ ഘടക പദ്ധതികളിലൂടെ ഭിന്നശേഷിയുള്ളവരെ വരുമാനമാര്‍ഗമുള്ള തൊഴില് കണ്ടെത്താന് പ്രാപ്തരാക്കുയാണ് പദ്ധതിയുടെ ലക്ഷ്യം. നിലവില് എംപ്ലോയ്മെന്റ് എക്സ്ചേഞ്ചില് പേര് രജിസ്റ്റര് ചെയ്തിട്ടുള്ള ഭിന്നശേഷിയുള്ളവരുടെ ഡറ്റാ ബാങ്കില് നിന്നുമാണ് ഗുണഭോക്താക്കളെ തിരഞ്ഞെടുക്കുന്നത്. കരിയര് ഗൈഡന്‍സ്, മോട്ടിവേഷന്, സോഫ്റ്റ് സ്‌കില് ട്രെയിനിംഗ്, സംരംഭകത്വ വികസന പരിശീലനം, മത്സര പരീക്ഷാ പരിശീലനം എന്നിവ ഇതിന്റെ ഭാഗമാണ്. മത്സര പരീക്ഷാ പരിശീലനത്തില് ഏറ്റവും കുറഞ്ഞത് അറുപത് ദിവസം കാലാവധിയുള്ള തുടര്‍പരിശീലന പരിപാടി നടത്തും.\nസ്വയംതൊഴില് പദ്ധതിയില് 21നും 55നും മധ്യേ പ്രായമുള്ള എഴുത്തും വായനയും അറിയാവുന്ന ഉദ്യോഗാര്‍ത്ഥികള്‍ക്ക് ഗുണഭോക്താക്കളാകാം. കുടുംബ വാര്‍ഷിക വരുമാനം രണ്ട് ലക്ഷം രൂപയില് കവിയാന് പാടില്ല. സംരംഭം സ്വന്തമായി നടത്താന് കഴിയാത്തത്ര അംഗവൈകല്യമുള്ള പക്ഷം അടുത്ത ഒരു ബന്ധുവിനെ(മാതാവ്/പിതാവ്/ഭര്‍ത്താവ്/ഭാര്യ/മകന്/മകള്) കൂടി ഉള്‍പ്പെടുത്തി വായ്പ അനുവദിക്കും. വ്യക്തിഗത സംരംഭങ്ങള്‍ക്കാണ് വായ്പ നല്‍കുന്നതെങ്കിലും സംയുക്ത സംരംഭവും ആരംഭിക്കാം. ഒരു വ്യക്തിക്ക് പരമാവധി അന്‍പതിനായിരം രൂപ പലിശരഹിത വായ്പയായി അനുവദിക്കും. ആവശ്യമെങ്കില് ഒരു ലക്ഷം രൂപവരെ അനുവദിക്കും.\nവായ്പത്തുകയുടെ അന്‍പത് ശതമാനം (പരമാവധി 25,000 രൂപ) സബ്സിഡിയായി അനുവദിക്കും. എംപ്ലോയ്മെന്റ് എക്സ്ചേഞ്ചുകളില് നിന്നും അപേക്ഷാഫോറം സൗജന്യമായി ലഭിക്കും. കൂടാതെ വകുപ്പിന്റെ വെബ്സൈറ്റില് നിന്നും ഡൗണ്‍ലോഡ് ചെയ്തും എടുക്കാം. എംപ്ലോയ്മെന്റ് എക്സ്ചേഞ്ചില് ലഭിക്കുന്ന അപേക്ഷ പരിഗണിച്ച് ജില്ലാ കളക്ടര് ചെയര്‍മാനായുള്ള ജില്ലാതല സമിതിയാണ് വായ്പത്തുക നിശ്ചയിക്കുന്നത്. നടപടികള് പൂര്‍ത്തിയായാലുടന് വായ്പാത്തുക ഗുണഭോക്താവിന്റെ ബാങ്ക് അക്കൗണ്ടിലെത്തും. വായ്പ ലഭ്യമാകുന്ന തീയതി മുതല് മൂന്ന് മാസങ്ങള്‍ക്ക് ശേഷം തിരിച്ചടവ് തുടങ്ങണം.


രാജ്യത്ത് പ്രതിദിന കൊവിഡ് രോഗികളുടെ എണ്ണം കുറയുന്നു; ഏറ്റവും കൂടുതൽ രോഗികൾ കേരളത്തിൽ -\nHome News Desk രാജ്യത്ത് പ്രതിദിന കൊവിഡ് രോഗികളുടെ എണ്ണം കുറയുന്നു; ഏറ്റവും കൂടുതൽ രോഗികൾ കേരളത്തിൽ\nരാജ്യത്ത് പ്രതിദിന കൊവിഡ് രോഗികളുടെ എണ്ണം കുറയുന്നു; ഏറ്റവും കൂടുതൽ രോഗികൾ കേരളത്തിൽ\nരാജ്യത്ത് പ്രതിദിനം റിപ്പോർട്ട് ചെയ്യുന്ന കൊവിഡ് രോഗികളുടെ എണ്ണത്തിൽ കുറവ്. കഴിഞ്ഞ 24 മണിക്കൂറിനിടെ 38,948 പേർക്കാണ് കൊവിഡ് സ്ഥിരീകരിച്ചത്. കഴിഞ്ഞ ദിവസത്തേക്കാളും 8.5 ശതമാനം കുറവ് രോഗികളാണ് ഇന്ന് റിപ്പോർട്ട് ചെയ്തിരിക്കുന്നത്. രാജ്യത്ത് 3,30,27,621 പേർക്കാണ് ഇതുവരെ രോഗം ബാധിച്ചത്. രാജ്യത്ത് കൊവിഡ് ബാധിച്ച് 219 പേർ കൂടി മരിച്ചതോടെ ഇന്ത്യയിലെ ആകെ മരണം 4,40,752 ആയി.\nഅതേസമയം രാജ്യത്തെ രോഗമുക്തി നിരക്ക് 97.44 ശതമാനമാണ്. 43903 പേരാണ് ഇന്നത്തെ റിപ്പോർട്ട് പ്രകാരം രാജ്യത്ത് രോഗമുക്തരായത്. ഇതോടെ 3,21,81,995 പേർ രാജ്യത്ത് കൊവിഡ് മുക്തരായി. നിലവിൽ 4,04,874 പേരാണ് രോഗം ബാധിച്ച് ചികിത്സയിലുള്ളത്.\nRead also; അധ്യാപക ദിനത്തില് ഭവനരഹിതരായ വിദ്യാര്‍ത്ഥിനികള്‍ക്ക് വീട്; മാതൃകയാണ് സിസ്റ്റര് ലിസി ചക്കാലയ്ക്കല്\nകേരളത്തിൽ ഇന്നലെ മാത്രം സ്ഥിരീകരിച്ചത് 26,701 പോസിറ്റീവ് കേസുകളാണ്. കഴിഞ്ഞ 24 മണിക്കൂറിനിടെ 1,55,543 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 17.17 ആണ്. കഴിഞ്ഞ ദിവസങ്ങളിലുണ്ടായ 74 മരണങ്ങളാണ് കൊവിഡ് മൂലമാണെന്ന് സ്ഥിരീകരിച്ചത്. ഇതോടെ സംസ്ഥാനത്തെ ആകെ മരണം 21,496 ആയി. രോഗം സ്ഥിരീകരിച്ച് ചികിത്സയിലായിരുന്ന 28,900 പേര് രോഗമുക്തി നേടി. സംസ്ഥാനത്തെ വിവിധ ജില്ലകളിലായി 6,24,301 പേരാണ് ഇപ്പോള് നിരീക്ഷണത്തിലുള്ളത്.\nStory highlights: 38,948 new covid cases in India


തസറാക് | മടങ്ങിവരാമെന്ന യാത്രാമൊഴി\nപുണ്യ ഭൂവിന്റെ ഇടനാഴികൾ തേടി എന്ന യാത്രാവിവരണ പുസ്തകം പ്രസിദ്ധീകരിച്ചു. മതസൗഹാർദത്തിനായി കന്യാകുമാരി മുതൽ ലഡാക്ക് വരെ ഭാരത് ബുള്ളറ് യാത്ര നടത്തി. നാഷണൽ കൗൺസിൽ ഫോർ കമ്മ്യൂണൽ ഹാർമണി, മനുഷ്യാവകാശ സംഘടനയായ നാഷണൽ ഫോറം ഫോർ പ്യൂപ്പിൾസ് റൈറ്റ്സ് എന്നിവയിൽ അംഗമാണ്. ചിതകാരി എന്ന നിലയിൽ നിരവധി ചിത്രപ്രദശ്നങ്ങളും നടത്തിയിട്ടുണ്ട്. ആനുകാലികങ്ങളിൽ യാത്ര ലേഖനങ്ങൾ എഴുതുന്നു.\nനിധി ശോശ കുര്യൻ\nമഞ്ഞു പൊഴിയുന്ന ബേത്‌ലഹേം താഴ്വാരം. മുന്തിരി വള്ളികൾ തളിർക്കുകയും പൂത്തു സുഗന്ധം പരത്തുകയും ചെയ്യുന്ന ഗ്രാമങ്ങൾ. മാതള നാരകങ്ങൾ പൂക്കുന്ന പുലരി തേടി ജോർദാൻ, ഇസ്രായേൽ, പലസ്തീൻ, ഈജിപ്ത് നാടുകളിലൂടെ ഒരു യാത്ര\nതണുപ്പറിച്ചിറങ്ങുന്ന പുലരികൾ. നക്ഷത്ര വിളക്കുകൾ നിറയുന്ന രാവുകൾ. അങ്ങകലെ ആകാശത്തു പൊട്ടുകുത്തിയ താരകങ്ങൾ. വർഷാവസാനത്തിന്റെ നെടുവീർപ്പുകൾ. പ്രതീക്ഷയോടെ കാത്തിരിക്കുന്ന പുതു വര്ഷം. ഡിസംബർ പ്രിയപ്പെട്ടതാകാൻ ഇതിൽ കൂടുതൽ എന്ത് വേണം ? അങ്ങനെ ആ ക്രിസ്മസ് കാലത്തു ക്രിസ്തുവിന്റെ നാട് സന്ദർശിക്കുവാൻ എനിക്കും ഒരു അവസരം കൈവന്നു. ഏതൊരു യാത്രയെയും പോലെ ഇതും എന്നിൽ വന്നു ചേരുകയായിരുന്നു. ഏറ്റവും അനുഗ്രഹീതമായ യാത്ര.\nജോര്‍ദാന്-പാലസ്തീന്-ഇസ്രായേല്-സിനായ്-ഈജിപ്ത് എന്നിവിടങ്ങളിലേക്കാണ് യാത്ര. ഹജ്ജു കഴിഞ്ഞാല് ലോകത്തിലെ ഏറ്റവും വലിയ തീര്‍ത്ഥാടക കേന്ദ്രമായി ജറുസലേം മാറിയിട്ടുണ്ട്.\nമാനവ ചരിത്രത്തിൽ നിർണായകമായ സ്ഥാന ചെലുത്തിയ ചെറു വിഭാഗത്തിന്റെ മണ്ണാണിത്. ലോകത്തിലെ പ്രബല മതങ്ങളായ യഹൂദ മതം, ഇസ്ലാം മതം, ക്രിസ്തു മതം എന്നിവയുടെ ജന്മ നാട്. സമാധാനത്തിന്റെ ഈ രാഷ്ട്രത്തിൽ എന്നാൽ ഇപ്പോൾ അസമാധാനത്തിന്റെ കരിനിഴൽ വീണിരിക്കുന്നു. സർവ രാജ്യങ്ങളും ഈ നാടിനെ ഉറ്റു നോക്കി ഇരിപ്പാണ്.\nതിരുവനതപുരം വിമാനത്താവളത്തിലെ മണിക്കൂറുകൾ നീണ്ട കാത്തിരിപ്പിനൊടുവിൽ ഒമാൻ എയർവെയ്സിൽ ഓമനിലേക്കും അവിടുന്ന് അടുത്ത ഫ്‌ളൈറ്റിൽ അമ്മാനിലെക്കുമായിരുന്നു ഞങ്ങൾ പോയത്. അയ്യായിരത്തോളം കിലോമീറ്ററുകളും കടലുകളും മരുഭൂമികളും ആകാശവും താണ്ടി ഞങ്ങൾ അമ്മൻ അന്താരാഷ്‌ട്ര വിമാനത്താവളത്തിൽ എത്തി. വിശുദ്ധ മണ്ണിലെ ആദ്യ പാദ സ്പര്ശനം. ലഗേജ് ക്ലിയറൻസും ഇമിഗ്രേഷൻ ക്ലിയറൻസും കഴിഞ്ഞു ഞങ്ങൾ പുറത്തിറങ്ങി.\nഅമ്മാൻ നഗരം ജോർദാന്റെ തലസ്ഥാനം ആണ്. വായിച്ചറിഞ്ഞ ജോർദാൻ കാണുവാൻ മനസ്സ് തിടുക്കം കൂട്ടി. മധ്യപൂർവ മേഖലയിലെ അറബി രാജ്യമാണ് ജോർദാൻ. ഔദ്യോഗിക ഭാഷ അറബിയാണ്. ഇരുവശത്തും വളർന്നു നിൽക്കുന്ന ഒലിവു മലകൾക്കിടയിലൂടെ ഞങ്ങളുടെ വണ്ടി മുന്നോട്ടു കുതിച്ചു.\nഉച്ചയോടെ ഞങ്ങൾ മോശയുടെ നെബോ പർവത മുകളിൽ എത്തി. അവിടെ നിന്ന് നോക്കിയാൽ വാഗ്ദത്ത നാട് കാണാൻ കഴിയും. നിന്റെ സന്തതികൾക്കു നൽകുമെന്ന് അബ്രഹാമിനോടും ഇസഹാക്കിനോടും യാക്കോബിനോടും ശപഥം ചെയ്ത ദേശം.\nഉഷസ്സായി.. സന്ധ്യയായി ഒന്നാം ദിവസം.\nകടുത്ത തണുപ്പ്. കൈയും ശരീരവും തണുത്തു മരവിച്ചു. കാറ്റ് ശക്തമാണ്.\nജോർദാൻ നഗരത്തോട് വിടപറഞ്ഞു ഞങ്ങൾ പോയത് ഇസ്രായേലിലേക്കാണ്.\nപഴയ നിയമത്തിലെ ഒട്ടേറെ പ്രധാന സ്ഥലങ്ങള് ഈ പ്രദേശങ്ങളിലാണ് സ്ഥിതി ചെയ്യുന്നത്. സുരക്ഷാ പരിശോധയനയ്ക്കു ശേഷം മാത്രമേ ബോർഡർ കടക്കുവാൻ അനുവാദം ലഭിക്കുകയുള്ളു.\nഗലീലി കടലിൽ കൂടെയുള്ള യാത്ര അവിസ്മരണീയമായ ഒന്നായിരുന്നു. ശാന്തമായ കടൽ. ഒരിക്കൽ ഇളകിയാടി കാറ്റിനെയും കടലിനെയും അവിടുന്ന് ശാന്തമാക്കിയത് ഓർത്തു പോയി. ഗലീലി തടാകത്തിൽ പത്രോസിന്റെ മൽസ്യം എന്ന് അറിയപ്പെടുന്ന മൽസ്യങ്ങൾ കാണാം. അവിടെ അടുത്തായി വിശാലമായ കുന്നുംപുറവും പതിനായിരങ്ങൾക്കിരിക്കുവാൻ പ്രകൃതി ഒരുക്കിയ മടിത്തട്ടും കാണാം. ഈ ഗിരിപ്രഭാഷണ മലയിൽ വച്ചാണ് എട്ടു പ്രഭാഷണങ്ങൾ കർത്താവ് നടത്തിയത്.\nഇസ്രായേലിൽ പുതിയ നിയമ കാലത്തെ സ്ഥലങ്ങൾ എല്ലാം തന്നെ ഞങ്ങൾ സന്ദർശിച്ചു. ഹൈഫയിലുള്ള ബഹായി ടെംപിളിനെ കുറിച്ച് പറയാതെ\nവയ്യ. ഈ വിശ്വ പ്രപഞ്ചം എല്ലാവരുടേതുമാണ്. ഇവിടെ യഹൂദന്റെ ദൈവമെന്നോ ഹൈന്ദവന്റെ ദൈവമെന്നോ മുസൽമാന്റെ ദൈവമെന്നോ ക്രിസ്ത്യാനിയുടെ ദൈവമെന്നോ ഇല്ല. മനുഷ്യരെ എല്ലാം സമഭാവനയോടെ കാണുന്നവനാണ് ഈശ്വരൻ.\nഏക ദൈവം, ഏക പ്രവാചക സങ്കൽപ്പം, ഏക മാനവികത എന്നിവയാണ് ബഹായി വിശ്വാസത്തിന്റെ പൊരുൾ. വിശാലമായ പൂന്തോട്ടം.അവിടെ കാണുവാൻ കഴിയും.\nകാനാവിലെ വെള്ളം വീഞ്ഞാക്കിയ കല്യാണ ഭവനത്തിലേക്ക് പോയി. അവിടെ ഇപ്പോൾ ഒരു ദേവാലയം ആണ്. ദമ്പതികളായുള്ളവർ ഇവിടെ വന്നു വിവാഹ ശുശ്രൂഷ നടത്തുന്നത് കാണുവാൻ കഴിയും.\nബേതലഹേം എന്ന എന്റെ സ്വപ്ന നാട്.. ഞങ്ങൾ ബേതലഹേമിലേക്കു ചെല്ലുമ്പോൾ രാവേറെ കഴിഞ്ഞിരുന്നു. ഹൃദയ വാതിൽക്കൽ നിലാവ് തിളങ്ങുന്നു. നക്ഷത്രങ്ങൾ മന്ദാരപ്പൂ വിരിച്ച ആകാശ വിതാനത്തിലേക്കു കണ്ണ് തുറന്നു നോക്കി. കിളി വാതിലിൽ വന്നു വിളിച്ചുണർത്തി ഒരു കുഞ്ഞു സ്വപ്നം ഉണ്ട്. ബേതലഹേം എന്ന സ്വപ്നം. ദൈവത്തിന്റെ മകന് മനുഷ്യശിശുവായി പിറന്നു വീണ മണ്ണാണത്. യേശു കുഞ്ഞു മുട്ടിലിഴഞ്ഞും പിച്ചവെച്ചും വളര്‍ന്ന ഭൂമി. ബേതലഹേം കാഴ്ചകൾ എന്റെ മനസ്സിൽ കോറിയിട്ട സന്തോഷം പറഞ്ഞറിയിക്കാതെ വയ്യ.\nടൗണ് ഓഫ് ജീസസ് എന്നറിയപ്പെടുന്ന കഫർന്നഹൂമിൽ ആണ് ക്രിസ്തു ഏറെ അത്ഭുതങ്ങള് ചെയ്തത്. സുപ്രസിദ്ധമായ ഗിരിപ്രഭാഷണം നടത്തിയ മല, ഒലീവ് മല താഴ്‌വാരം, ലാസറിനെ ഉയർപ്പിച്ചത്, അന്ത്യ അത്താഴം, ഒറ്റിക്കൊടുത്ത മല.. അങ്ങനെ കാഴ്ചകൾ അനേകം..\nഓരോ ദിവസവും കടന്നു പോകുന്നു. യെരുശലേം നഗരത്തിലേക്ക് ഞങ്ങൾ കടന്ന ആ ദിവസം. അങ്ങിങ്ങായി ചെറിയ പ്രക്ഷോഭങ്ങൾ. ശാന്തിയുടെ പുണ്യ ഭൂവാണിപ്പോൾ ലോക സമാധാനത്തിനു തന്നെ ഭീഷണി ആയിക്കൊണ്ടിരിക്കുന്നത്. രാത്രികാഴ്ചകൾ കാണുവാൻ ഞങ്ങൾ പുറത്തുപോയ സമയത്തു യെരുശലേം മതിലിനിപ്പുറത്തു നിന്നും കല്ലേറ് ഉണ്ടാകുന്നത് കണ്ടു. അല്പം പരിഭ്രമിച്ചു എങ്കിലും അതിവിടെ സർവ സാധാരണം ആണെന്ന് ഡ്രൈവർ പറഞ്ഞു. സുവർണ ദേവാലയവും വിലാപ മതിലും കണ്ടു ഞങ്ങൾ യാത്ര തുടർന്ന് കൊണ്ടേ ഇരുന്നു.\nദാവീദ് രാജാവിന്റെ ശവക്കല്ലറ കാണുവാൻ പോയി. കിന്നാരം വായിച്ചു കൊണ്ടിരിക്കുന്ന ദാവീദിന്റെ ഒരു വലിയ പ്രതിമ കാണുവാൻ കഴിയും. സങ്കീർത്തനങ്ങൾ എന്റെ ഉള്ളിലും അലയടിച്ചു. മലമുകളിൽ സ്ഥിതി ചെയ്യുന്ന ആ ദേവാലയത്തിനു താഴെയായി കണ്ണെത്തിച്ചു.\nഗ്രാമങ്ങളിൽ പോയി രാപാർക്കാൻ. മാതള നാരകങ്ങൾ പൂവിടുന്നുണ്ടോ എന്ന് നോക്കാൻ. ഈ മണ്ണിനോട് വല്ലാത്ത ഒരു പ്രണയം തോന്നി. ബെന്യാമിന്റെ ‘അഭിശഗീൻ’ എന്ന പുസ്തകത്തിലൂടെ മനസ്സ് കടന്നു പോയി. ഓരോ വാചകങ്ങളും പ്രണയത്തിന്റെ പ്രതിധ്വനികളോടെ മനസ്സിന്റെ ആഴങ്ങളിലേക്ക് സഞ്ചരിച്ചു.. "മടങ്ങി വരിക.. ശൂലേംകാരീ , മടങ്ങി വരിക..." ശലോമോൻ രാജാവിനെ അവിടെ തന്നെ ഉപേക്ഷിച്ചു കാഴ്ചകളുടെ പറുദീസാ തേടി അടുത്ത ഇടത്തേക്ക്.\nചാവു കടലിലെ കുളി എടുത്തു പറയേണ്ട ഒന്നാണ്. ലോകത്തിലെ ഏറ്റവും താഴ്ന്ന ഇടം. ലവണ സാന്ദ്രത വളരെ കൂടുത ആയതിനാൽ നമ്മൾ ആ കടലിൽ പൊങ്ങി കിടക്കും. എത്ര ഭാരം കൂടിയവർ ആണെങ്കിലും മുങ്ങി പോകുകയില്ല. ആ ധൈര്യത്തിൽ ആണ് നീന്തൽ അറിയില്ലെങ്കിൽ കൂടെ ഞാനും കടലിൽ ചാടിയതു. അത്ഭുതം നിറഞ്ഞ അനുഭവം.\nഈജിപ്തിലേക്കുള്ള യാത്ര വളരെ ദൈർഖ്യം എറിയതായിരുന്നു. ഒരു പകൽ മുഴുവൻ ബസ്സിൽ. ഒരു വശത്തു ചെങ്കടൽ. മറു വശത്തു മൊട്ട മലകൾ. ഹൈവേയിൽ കൂടിയുള്ള യാത്രയ്‌ക്കൊടുവിൽ നമ്മൾ എത്തിച്ചേരുന്നത് മറ്റൊരു ഭൂഖണ്ഡത്തിലേക്കാണ്. ആഫ്രിക്കയുടെ മണ്ണിലേക്ക്.\nഅവിടെയും അനുഗ്രഹം പോലെ മഴയുടെ സാന്നിധ്യം ഉണ്ടായി. റോഡിൽ നിറയെ വെള്ളം. ഈജിപ്തിന്റെ മഴ വിരളം ആണ്. മഴ വെള്ളം താഴാൻ പ്രയാസമുള്ള മണ്ണായതിനാൽ വെള്ളപ്പൊക്കം ഉണ്ടാകാൻ സാധ്യത ഏറെ ആണ് എന്നുള്ളതായിരുന്നു അവരുടെ ആശങ്ക. എല്ലാവരുടെയും കണ്ണിൽ ആശങ്ക. എന്നാൽ ഞാൻ കണ്ണാടി ചില്ലിലൂടെ മഴയെ ആസ്വദിക്കുകിയയായിരുന്നു. ഓരോ ദേശത്തെ മഴ പോലും എത്ര വ്യത്യസ്തമാണ്. അധികം താമസിയാതെ കാർമേഘങ്ങൾ മാഞ്ഞു.\nസൂയസ് കനാൽ; മനുഷ്യ നിർമിതമായ അത്ഭുതങ്ങളിൽ ഒന്ന്. ഞങ്ങളുടെ തലയ്ക്കു മുകളിലൂടെ കൂറ്റൻ കപ്പലുകളാണല്ലോ കടന്നു പോകുന്നത് എന്ന് ഓർത്തപ്പോൾ ശാസ്ത്രത്തിന്റെ നേട്ടത്തിൽ സന്തോഷം തോന്നി. സൂയസ് കനാലിന്റെ ഉള്ളിൽ കൂടെയുള്ള തുരങ്കത്തിലൂടെ ഞങ്ങളുടെ ബസ് ആഫ്രിക്കൻ ഭൂഖണ്ഡത്തിൽ എത്തിച്ചേർന്നു.\nഈജിപ്ത് അത്ഭുതങ്ങളുടെ നാടാണ്. ലോകത്തിലെ ഏറ്റവും നീളം കൂടിയ നദിയായ നൈൽ. ലോകാത്ഭുതങ്ങളിൽ ഒന്നായ പിരമിഡുകളുടെ നാട്. സൂയസ് കനാൽ അങ്ങനെ അനവധി വിശേഷണങ്ങൾ. പിരമിഡ് അക്ഷരാർത്ഥത്തിൽ ഞെട്ടിച്ചു കളഞ്ഞു. ഫറവോയെ ദൈവമായി കണ്ടിരുന്ന ജനത്തെ കൊണ്ട് അടിമപ്പണി എടുപ്പിച്ചു നിർമ്മിച്ചതായിരുന്നു ഓരോ പിരമിഡുകളും. മനുഷ്യ നിർമിതമായ ഈ പിരമിഡുകളുടെ ഓരോ കല്ലും എങ്ങനെ മുകളിൽ എത്തിച്ചു എന്നത് ചിന്തകൾക്ക് അപ്പുറത്താണ്. ശാസ്ത്ര പിൻബലം ഇല്ലാതെ ഏറുന്ന ആ കാലങ്ങളിൽ നിർമിക്കപ്പെട്ട ഇവാ ഒരു അത്ഭുതം തന്നെ ആണ്.\nഈജിപ്തിലെ മറക്കാൻ കഴിയാത്ത അനുഭവമാണ് നിലോയ് നദിയിലൂടെ ഉള്ള യാത്ര. പഞ്ചനക്ഷത്ര ഹോട്ടലിനോട് സാമ്യമായ കപ്പൽ. ഒരു കൊട്ടാരത്തിലേക്കു കയറുന്നതു പോലെയുള്ള ആഡംബരം. ദീപക്കാഴ്ചകൾ അതിമനോഹരം. അലങ്കരിച്ച ആഡംബര വിളക്കുകൾ. വർണാഭമായ രാത്രി. വിഭവസമൃദ്ധമായ അത്താഴം. മേമ്പൊടിക്ക് ബെല്ലി ഡാൻസും താനൂറാ ഡാൻസും. ബെല്ലി ഡാൻസ് ഈജിപ്തിന്റെ പരമ്പരാഗത നൃത്ത ശില്പമാണ്.\nപത്തു ദിന രാത്രങ്ങൾ നീണ്ട യാത്ര പരിസമാപ്തിയിലെത്തി. തിരയും തീരവും താണ്ടി പൊരുൾ തേടിയുള്ള യാത്ര.\nഅവനവനിൽ നിന്നും അപരനിലേക്കുള്ള യാത്രയാണ് ഓരോ തീർത്ത യാത്രകളും നമുക്ക് നൽകുന്ന പാഠം. ധ്യാനിരതമായ ഹൃദയത്തോടെ ആത്മ സഞ്ചാരത്തിന്റെ വഴികൾ താണ്ടി ഇനി മടക്കം. വീണ്ടും ഈ പുണ്യഭൂമിയിലേക്ക് വരുമെന്നൊരു വാക്കു ഞാനീ മണ്ണിനു കൊടുത്തുവോ...? അറിയില്ല\nഎനിക്ക് ഒത്തിരി ഒത്തിരി ഇഷ്ട്ടമായി..., നല്ല വിവരണം ,ഇനിയും തുടരുക ...\nPosted on : 03/24/17 08:07 am\n"അവനവനിൽ നിന്നും അപരനിലേക്കുള്ള യാത്രയാണ് ഓരോ തീര്‍ഥ യാത്രകളും നമുക്ക് നൽകുന്ന പാഠം."" ... ഒപ്പം അവനവനെ തന്നെ അറിയാന് കഴിയുന്നു ഓരോ യാത്രകളിലും... യാത്രാനുഭവങ്ങള് നന്നായി. ആശംസകള്.\nPosted on : 03/18/17 04:10 am


ദുബയിലേക്കെന്ന് പറഞ്ഞ് സിപിഎം നേതാവ് പോയത് ബാങ്കോക്കിലേക്ക്; 10 വര്‍ഷത്തിനിടെ വാങ്ങിയത് കോടികള് വിലമതിക്കുന്ന നാല് വീടുകള് |cpm report on va zakir hussain\nHomeNewsKeralaദുബയിലേക്കെന്ന് പറഞ്ഞ് സിപിഎം നേതാവ് പോയത് ബാങ്കോക്കിലേക്ക്; 10 വര്‍ഷത്തിനിടെ വാങ്ങിയത് കോടികള് വിലമതിക്കുന്ന നാല്...\nദുബയിലേക്കെന്ന് പറഞ്ഞ് സിപിഎം നേതാവ് പോയത് ബാങ്കോക്കിലേക്ക്; 10 വര്‍ഷത്തിനിടെ വാങ്ങിയത് കോടികള് വിലമതിക്കുന്ന നാല് വീടുകള്\nDecember 6, 2020, 10:43 am\nകൊച്ചി: സിപിഎം എറണാകുളം ജില്ലാ കമ്മിറ്റി അംഗവും കളമശേരി ഏരിയ സെക്രട്ടറിയും ആയിരുന്ന സക്കീര് ഹുസൈനെതിരായ പാര്‍ട്ടിയുടെ അന്വേഷണ റിപ്പോര്‍ട്ട് പുറത്ത്. ഗുരുതര ആരോപണങ്ങള് ശരിവയ്ക്കുന്നതാണ് റിപോര്‍ട്ട്. സക്കീര് ഹുസൈന് പാര്‍ട്ടിയെ തെറ്റിദ്ധരിപ്പിച്ച് വിദേശയാത്ര നടത്തിയെന്ന് റിപോര്‍ട്ടില് പറയുന്നു. ദുബയിലേക്കെന്നു പറഞ്ഞ് ബാങ്കോക്കിലേക്കു പോയി. 10 വര്‍ഷത്തിനിടെ കളമശേരി മേഖലയില് നാലു വീടുകള് വാങ്ങി. സിപിഎം എറണാകുളം ജില്ലാ കമ്മിറ്റിയുടേതാണ് റിപ്പോര്‍ട്ട്.\nആരോപണങ്ങളെ തുടര്‍ന്നു സക്കീര് ഹുസൈനെ അടുത്തിടെയാണു പാര്‍ട്ടി സസ്‌പെന്‍ഡ് ചെയ്തത്. സക്കീര് ഹുസൈന് തുടര്‍ച്ചയായി വീടും സ്ഥലവും വാങ്ങിക്കൂട്ടുന്നത് പാര്‍ട്ടിക്ക് അവമതിപ്പ് ഉണ്ടാക്കുന്നെന്ന് അറിഞ്ഞിട്ടും 2018ല് വീണ്ടും 75 ലക്ഷം രൂപയ്ക്ക് പുതിയൊരു വീടു കൂടി വാങ്ങി. റിപോര്‍ട്ടില് സക്കീറിന്റെ സമ്പാദ്യങ്ങളെ കുറിച്ചുള്ള വിവരങ്ങളാണ് ഉള്ളത്.\nഇതിനിടെ, സക്കീറിനെതിരെ കളമശേരി സ്വദേശി ഇഡിക്ക് പരാതി നല്‍കി. വി എ സക്കീര് ഹുസൈനെ6മാസത്തേക്കു പാര്‍ട്ടിയില്‍നിന്നു സസ്‌പെന്‍ഡ് ചെയ്യാനുള്ള ജില്ലാ കമ്മിറ്റിയുടെ തീരുമാനം സംസ്ഥാന സെക്രട്ടേറിയറ്റ് ശരിവച്ചിരുന്നു. സക്കീര് അനധികൃതമായി സ്വത്തു സമ്പാദിച്ചെന്ന ആരോപണത്തില് ജില്ലാ കമ്മിറ്റി നിയോഗിച്ച അന്വേഷണ കമ്മിഷന്റെ റിപോര്‍ട്ട് അടിസ്ഥാനമാക്കിയായിരുന്നു അച്ചടക്ക നടപടി.\nva zakir hussain\nPrevious articleകുവൈത്ത് പാര്‍ലമെന്റ് തിരഞ്ഞെടുപ്പ്: സഫ അല് ഹാഷിമിന് കനത്ത പരാജയം; മത്സരിച്ച വനിതകളില് ആരും വിജയിച്ചില്ല\nNext articleചൈനയില് കല്‍ക്കരി ഖനിയില് വാതക ചോര്‍ച്ച; 18 പേര് കൊല്ലപ്പെട്ടു


ആരോഗ്യം നില നിര്‍ത്താന് - ഇതരഎഴുത്തുകള്\nആരോഗ്യം നില നിര്‍ത്താന്\nശരീരത്തിന്റെ അമിതഭാരം നിയന്ത്രിക്കണമെന്നും ഭക്ഷണം ക്രമീകരിക്കണമെന്നുമൊക്കെ ആഗ്രഹിക്കാത്തവര് ചുരുക്കമാണ്.\nഎന്നാല് പലര്‍ക്കും ആ ആഗ്രഹം പ്രവര്‍ത്തിയില് കൊണ്ടുവരാന് കഴിയാറില്ല. ഭക്ഷണത്തില് ചിലകാര്യങ്ങള് ശ്രദ്ധിച്ചാല് തീര്‍ച്ചയായും ശരീരഭാരം നിയന്ത്രണത്തില് കൊണ്ടുവരാന് കഴിയും. ഇതിനായി പട്ടിണി കിടന്നിട്ടോ, കടുകട്ടിയായ ഡയറ്റുകള് ശീലിച്ചിട്ടോ മാത്രം കാര്യമില്ല.\nഭക്ഷണം ഏതുവിധേനയും വായിലാക്കി പല്ലുകൊണ്ട് തൊടീക്കാതെ വെട്ടിവിഴുങ്ങുന്ന ശീലം ആദ്യം നിര്‍ത്താം. പതുക്കെ ചെറിയ അളവിലുള്ള ഭക്ഷണം നന്നായി ചവച്ചരച്ച് കഴിയ്ക്കാന് തുടങ്ങുക. ഇത് ദഹനേന്ത്രിയത്തിന്റെ ജോലി കുറയ്ക്കും. പലവട്ടം ഭക്ഷണം ചവയ്ക്കുമ്പോള് ഒട്ടേറെ കഴിച്ചെന്ന് തലച്ചോറിന് തോന്നും, ഇങ്ങനെ തലച്ചോറിനെ പറ്റിച്ച് ഭക്ഷണത്തിന്റെ അളവ് കുറയ്ക്കാന് കഴിയും.\nകഴിയ്ക്കുന്നതിനിടെ വെള്ളം കുടി വേണ്ട\nഒരു ഉരുള ചോറി ഒരു കവിള് വെള്ളം, ഇതാണ് മിക്കവരുടെയും ഭക്ഷണരീതി, ഇതും മാറ്റേണ്ടതുതന്നെ. ഭക്ഷണത്തിനിടെ വെള്ളം കുടിയ്ക്കുന്നത് ദഹനരസങ്ങളെ പ്രതികൂലമായി ബാധിയ്ക്കും, അവയുടെ പ്രവര്‍ത്തനക്ഷമത കുറയും.\nഅഥവാ ഇങ്ങനെ ഇടയ്ക്കു വെള്ളം കുടിയ്ക്കാതെ കഴിയ്ക്കാന് കഴിയില്ലെന്നാണെങ്കില് ഹെര്‍ബല് ടീ, വൈന് എന്നിവ ശീലിയ്ക്കു. ഇവ ദഹനരസങ്ങളെ ബാധിക്കില്ല, മാത്രവുമല്ല വെള്ളം പോലെ കൂടുതല് അളവില് കുടിയ്ക്കാനും കഴിയില്ല.\nരാവിലെ തിരക്കിനിടയില് പ്രാതല് കഴിയ്ക്കാതിരിക്കുന്നത് പലരുടെയും ശീലമാണ്, രണ്ടു കൂടി ചേര്‍ത്ത് ഉച്ചയ്ക്ക് തട്ടുക, ഒട്ടും ശരിയാവില്ല, രാവിലെ നന്നായി ഭക്ഷണം കഴിയ്ക്കുക, ശരിക്കും പറഞ്ഞാല് രാജതുല്യമായ പ്രാതല് അതാണ് വേണ്ടത്. ഉച്ചയ്ക്കും കഴിയ്ക്കാം നന്നായിത്തന്നെ, പക്ഷേ വയര് വല്ലതെ നിറച്ചുകഴിയ്ക്കണ്ട.\nരാത്രിയിലാവട്ടെ ഭക്ഷണപാത്രം കണ്ടാല് ഒരു പാവപ്പെട്ടവന്റെ ലുക്ക് ആയിക്കോട്ടെ. വളരെ കുറച്ചുമതി, കനപ്പടി വേണ്ട, കഴിയുന്നതാവട്ടെ വേഗം ദഹിക്കുന്ന വസ്തുക്കളായാല് നല്ലത്. അല്ലെങ്കില് രാത്ര നിങ്ങള് ഉറങ്ങിക്കഴിഞ്ഞും പാവം ശരീരത്തിന്റെ ദഹനേന്ദ്രിയം പ്രവര്‍ത്തിച്ചുകൊണ്ടേയിരിക്കും.\nതീയതി:15-10-2011 09:32:57 PM\nഒരു യാത്രാമൊഴി ....